url
stringlengths 15
6.61k
| text
stringlengths 104
99.9k
|
|---|---|
https://hkbuschannel.com/2020/08/%E4%B8%80%E5%B9%B4%E4%B8%80%E5%BA%A6%E4%BE%86%E5%9B%9E%E7%A8%8B-%E6%97%85%E5%B7%B4%E6%89%BF%E8%BC%89%E5%B0%87%E5%A3%AB%E6%83%85/
|
1941年12月8號，大日本帝國發動太平洋戰爭，日軍突襲美國珍珠港海軍基地之後短短幾個鐘頭，就執行南方作戰行動，攻打東南亞，率先入侵香港，香港保衛戰爆發。香港守軍雖然明知人數、裝備、補給都遠較日軍弱，但仍然奮勇抵抗18日，直到1941年12月25號香港島英軍最後防線逐漸瓦解，先至由時任香港總督楊慕琦決定投降，香港淪陷進入日佔時期。
1945年8月15號，日本廣播協會播放昭和天皇預錄嘅《終戰詔書》，日本接受中、英、美、蘇發出嘅《波茨坦公告》，無條件投降，第二次世界大戰結束，亦代表長達3年8個月嘅香港日佔時期終告結束。
同盟國、日本政府代表喺1945年9月2號簽署日本投降書之前，英國皇家海軍夏慤少將指揮嘅艦隊喺1945年8月30號率先駛入維多利亞港，宣告香港重光，英國恢復統治香港。
1946年，英屬香港政府將8月30號定為「光復紀念日」（後改譯做「重光紀念日」），並列入香港公眾假期，以紀念英國由1945年8月30號正式重新管治香港，並悼念香港保衞戰中為香港捐軀嘅將士。1968年，紀念日改定於8月第一個星期一及8月最後一個星期一。1983年，紀念日改定於8月最後一個星期一同埋之前一個星期六。
到1997年香港主權轉移，新嘅宗主國唔認同前人留落嘅紀念日，輾轉修改法例，取消香港「重光紀念日」嘅公眾假期地位。
然而，歷史並唔能夠因為政權同法律嘅改變而被人遺忘――縱使「重光紀念日」唔再係公眾假期，但近年由香港本地退役英兵組成嘅香港樂善會同埋香港軍事服務團協會都會喺8月最後一個星期日去到位於柴灣歌連臣角道嘅西灣國殤紀念墳場舉行香港「重光紀念日」紀念活動。
由於西灣國殤紀念墳場位於山上面，所以每逢「重光紀念日」紀念活動，香港樂善會都會安排穿梭巴士畀參加者來回筲箕灣巴士總站附近同西灣國殤紀念墳場。
2020年8月30號，香港樂善會同埋香港軍事服務團協會再次喺西灣國殤紀念墳場舉行香港「重光紀念日」紀念活動，朝早9點幾已經有義工喺筲箕灣寶文街準備，而一啲香港本地退役英兵亦互相檢查係咪已經穿戴整齊。
至於穿梭巴士呢~係佢：
車輛登記TK5979，係一架配捷聯JL010型車身嘅五十鈴LV434旅遊巴…總共開出2班：09:45、10:15。
因應近月新型冠狀病毒（武漢肺炎）全球肆虐，2020年香港「重光紀念日」紀念活動要改為「私人儀式」，參加者需要事前申領入場券，並且按主辦方指定時間分批乘搭旅遊巴。
所有參加者喺上旅遊巴前同埋進入西灣國殤紀念墳場前都需要檢查入場券、戴好口罩、測量體溫、用酒精搓手液捽吓雙手。
至於2020年香港「重光紀念日」紀念活動儀式，本身適逢係75週年，可惜亦拜新型冠狀病毒（武漢肺炎）所賜，一切從簡，重點只有恭讀禱文、敬獻花圈、全體默哀。
不過，雖然儀式從簡，但幾個同盟國家仍然派遣使節或者武裝部隊代表到場。
2020年香港「重光紀念日」紀念活動歷時大約只有半句鐘，未設公眾獻花。
儀式完結後，主辦方亦有安排返原架旅遊巴送參加者返去筲箕灣，又係總共開出2班：11:45、12:15。
當政權肆意妄為咁篡改歷史，一架旅遊巴、兩程上、兩程落，除咗話係接載咗百幾個香港人上落西灣國殤紀念墳場之外，其實亦係接載咗一種堅守香港歷史嘅民情信念，代表住喺呢個大時代之中維護真相嘅一道防線。
|
https://holiday.presslogic.com/article/228006/%E6%A5%8A%E6%98%8E-%E8%8E%8A%E6%80%9D%E6%98%8E-%E9%85%92%E9%A7%95-%E9%81%95%E8%A6%8F
|
2005年，楊明就比人發現將架車停泊喺佐敦道中間行車線度訓覺，接受酒精測試之後證實超標，以涉嫌酒後駕駛被捕。後來被判停牌一年同罰款7,000元。
2006年，楊明就因為喺夜店被拒絕入場，用腳踢保安員而被判守行為。但守行為期間，佢就飲醉酒後去便利店用回鄉卡當八達通咁用咗兩次。但就因為交易唔成功而令佢非常憤怒，所以將店內嘅八達通機擲出店外同埋打爛咗一個香煙廣告箱，因此而被判社會服務令150小時同賠償3,880元比便利店。
2020年1月，楊明所經營嘅餐廳就被發現用「食物製造廠牌照」黎招待食客。經過食物環境衛生署嘅調查後，發現2019年9月同2010年1月都有違規嘅情況，並向餐廳負責人發出無牌經營食肆嘅檢控。而佢回應嘅時候就話成日都會收到啲好無理嘅投訴，覺得自己係被針對。同年，佢涉嫌盜用「泰國藍象」嘅商標用於自己餐廳嘅海報上，並被泰國藍象的港澳總代理喺官方專頁警告必須要喺兩星期內移除所有同「藍象」有關嘅宣傳品，否則將會對佢作出檢控。
2020年8月，楊明喺馬己仙峽道失控撞到交通指示牌同石壆，佢當場拒絕接受酒精測試被警方拘捕。後來，佢被正式起訴「門窗玻璃透光度不足」、「拒絕提供血液樣本以作化驗」及「不小心駕駛」呢三項罪名，並將於3月11號喺法院判結果。
直到今年2月，楊明嘅餐廳再一次被踢爆疑似違規招待街客，但暫時餐廳並未就事件作出任何回應。
除此之外，楊明感情生活亦好豐富㗎！2002年，佢就同陳敏之拍拖接近兩年，最終分手收場。但到2007年，再度復合，有指楊明花心性格依然未改，所以戀情好快又結束咗。2008年，佢同圈外女友Elaine嘅床照一度喺網上被瘋傳，最後戀情無疾而終。
2012年，楊明決定同圈外女友Joanna結婚，但係籌備婚禮嘅時候因為有爭吵而導致分手。2016年，被傳媒拍到同莊思明拍拖，就順勢公開戀情。二人喺公開之後愛得十分高調，時不時都會喺IG放閃。睇得出兩位感情好穩定，成日都會「孖公仔」咁出現，就連早前去法庭莊思明都現身支持男友。
近日有傳媒報導，藝人楊明嘅餐廳被發現違例！事關楊明位於工業大廈地庫嘅餐廳暫時只有工廠食堂牌照，只可以招待工廈內工作嘅員工，但佢就疑似違反規定招待街客堂食。因為唔少網民打卡同上載食評上網站，而令事件曝光，唔知又點收科呢！
楊明孖住女友莊思明近年齊齊進軍飲食業，根據資料顯示，楊明係2020年一月已經違反過一次食品牌照嘅規例。因為當時楊明位於工廈嘅餐廳只係持有食物製造廠牌照，係唔可以招待非該大廈嘅員工堂食，而佢疑似招待街客，食環署亦有做出行動，向負責人提出檢控，但估唔到今次竟然疑似再犯。
因為有唔少嘅網民專城去餐廳用餐後打卡甚至寫食評詳細描述食物、環境等，更有上載與楊明女友莊思明嘅合照，令事件曝光。按照食物環境衛生署官方網站開資料顯示，楊明嘅餐廳暫時只有工廠食堂牌照，而呢個牌照理應只可以喺招待該工廈內工作嘅人堂食。但多數食客都表示自己係「收工後趕過去」或者「專程坐車去試食」，「地方唔難搵」等等，疑似唔係在該大廈內工作，這些食評變相成為餐廳違規的有力證據。
雖然未知楊明是否知情或者以餐廳目前持有牌照是否屬於違規，但政府亦有相關條例亦寫明，若果持牌人重複違規有機會會被取消牌照。
其實楊明近年都有唔少負面新聞纏身，2020年8月喺半山馬己仙峽道被發現酒後駕駛，被警方當場拘捕。而佢酒駕嘅案件已經排期到今年3月2日再開審，如果要加埋今次嘅違規事件，相信都有排煩喇。
|
https://holiday.presslogic.com/article/75012/kc-%E5%A4%B1%E6%86%B6%E5%92%97%E5%92%81%E8%80%90-%E7%B5%82%E6%96%BC%E8%A8%98%E5%BE%97%E7%95%AAhelen-%E4%BD%86%E4%BF%82%E7%AB%9F%E7%84%B6%E4%BF%82%E9%9D%A0%E4%BD%A2
|
KC 失憶咗咁耐 終於記得番Helen 但係竟然係靠佢？
琴日嗰集愛回家講到雷珍妮（奸妃）唔抵得其他人咁鍾意Helen。喺David口中知道，原來其他同事鍾意佢係因為佢夠人性！雷珍妮為咗令人討厭佢，就逼佢逼人清大假！
但就係因為人人都有假放，偏偏最想放假嘅KC無晒假。佢行出街嘅時候，迎面飛嚟一粒牛丸。為咗避粒牛丸，佢撞咗落條柱到，成個人訓低咗！
就係呢一下，佢記番起佢同Helen嘅嘢！
佢見到Helen喺Canteen比人排斥，單單打打佢，居然忍痛當眾侮辱Helen，大鬧佢係死八婆！KC嗰下對眼好有戲，眼濕濕咁，同之前失憶鬧Helen個樣完全唔同。咁樣鬧法，成功令同事們團結一致，唔再鬧Helen！
KC今次真係用心良苦啊！
呢集另一個亮點就係逼人清大假！同事上上下下都好大怨氣，搞到同事們大爆金句：
1.急住清假，咁埋浪費晒啲假？
2.我同baby都未諗好去邊到旅行，點請假啫？
3.我成百日大假，平時有無乜嗜好，屈喺屋企，遲早搞出人命！
4.我想儲多啲年假，可以折現比Philip仔學興趣班！
5.尋寶圖咁多野做，我邊可以Dum低啲野！
去到最後，雷珍妮自作自受，比大龍生派咗去撒哈拉沙漠比賽，認真心涼！
大家鍾意Helen同John一齊，定同KC啊？！
|
https://holiday.presslogic.com/article/96159/%E8%BF%AA%E5%A3%AB%E5%B0%BC5%E5%80%8B%E9%87%8D%E9%BB%9E%E8%81%96%E8%AA%95%E6%B4%BB%E5%8B%95-%E9%A6%99%E6%B8%AF%E5%B1%85%E6%B0%91%E6%9B%B4%E4%BA%AB-699-%E9%9B%99%E9%87%8D%E7%AF%80%E6%97%A5%E5%84%AA%E6%83%A0-%E5%85%B1%E6%B8%A1%E5%A4%A2%E5%B9%BB%E6%AD%A1%E6%AC%A3%E8%81%96%E8%AA%95%E7%AF%80
|
聖誕節又嚟啦！迪士尼今年就有5個重點聖誕活動，有全新嘅夢想花園冬日市集、米奇與好友聖誕舞會、聖誕飄雪時刻、夢想成真聖誕樹亮燈禮。唔單止啊，迪士尼仲有個新推嘅Section，畀大人小朋友們製作心願明信片同聖誕紀念印章。
全新嘅節日市集，到處佈滿精緻嘅聖誕裝飾，配上白茫茫飄雪，係一流嘅打卡好地方。
聖誕限定嘅大型音樂盛會，米奇與好友特別同首次著起聖誕服飾嘅新朋友Cookie參與盛會，同大家慶祝歡欣嘅聖誕節。
喺茫茫白雪同迷人燈飾嘅襯托下，大人小朋友可以欣賞夢幻飄雪，更投入節日氣氛！
全新嘅18米好聖誕樹掛滿節目裝飾同璀璨奪目嘅LED燈飾，再配合聖誕歌詠團嘅現唱獻唱，令美國小鎮大街立刻化身成童話中嘅冬季樂園。
行完市集、欣賞埋聖誕樹嘅亮燈禮同巡迴表演，可以順便喺美國小鎮大街製作心願明信片同聖誕紀念印章。
透過全新系列嘅聖誕心願明信片，向摯愛送上佳節祝福。每張經「聖誕願望郵筒」寄出嘅明信片都會蓋上特別版聖誕高飛紀念印章。
為咗大家都可以過一個歡欣喜慶嘅聖誕節，迪士尼更推出雙重節日優惠。凡持有香港身分證嘅香港居民，可以以港幣$699購買「雙重節日優惠」門票。
由即日起止2018年12月30日期間，任選兩日入園，玩盡聖誕節嘅精彩活動，仲可尊享9折購物優惠。16:30後惠顧樂園指定餐廳嘅套餐，可享港幣$20折扣優惠，而戶外小食亭買爆谷亦有買一送一優惠！
同時迪士尼亦會舉行米奇90派對盛事（2018年11月-2019年2月），大家唔好錯過啦！
「雙重節日優惠」詳細資訊：
|
https://hkofficedaily.com/%E8%A6%8B%E5%B7%A5%E8%AB%97%E4%BD%8F%E6%9C%89%E5%8F%A3%E5%BE%B7-%E5%8F%AF%E6%83%9C%E6%9C%80%E5%BE%8C%E9%83%BD%E5%94%94%E5%BE%97/
|
一直以嚟，好多人都叫求職者去見工唔好bad-mouth舊公司，原則上係啱嘅，只係我遇到一個好極端嘅情況，以致有口德都變成人哋唔請我嘅原因啫。
長話短說，去見工，同一個industry，第一Round同HR傾偈非常順利，對方仲話而家疫情無謂見咁多次，即刻安排我見埋Line Manager，咁當然求之不得啦，慳返好多時間。
見Line Manager頭段都好輕鬆，始終喺呢行浸咗一段日子，我嘅對答肯定有紋有路，不過去到尾聲嘅時候，情況就出現急劇嘅變化。
當佢咁樣問，我已經提高咗警覺，求職網、獵頭、HR，所有嘅前人同埋專業人士都會教你唔好bad-mouth舊公司，唔好bad-mouth舊僱主同埋舊同事，由細聽到大嘅理論，呢啲時候梗係要謹慎應對啦！
嘩，大佬！撇除bad-mouth舊上司係大忌之餘，你始終喺我舊公司做過，點知你同Simon有咩交情？我就係覺得佢衰格先至選擇裸辭，但唔通大大聲同你講Simon正仆街咩？所以唯有溫和地回答。
其實我都知瀨嘢㗎喇，差在點瀨法㗎啫。
我：「下，價值觀唔一樣？」如果唔知點樣答，最好嘅做法就係重複對方嘅說話，並且由對方繼續講出主旨。
叻喇叻喇！士別三日，刮目相看好未？你都識話自己走得早啦！我都唔識你，更加唔知你同Simon之間嘅恩恩怨怨，我無辜㗎！
最後當然係冇消息石沉大海啦！
雖然呢次有口德反而累咗自己，但我堅信唔bad-mouth舊公司嘅做法原則上並冇錯，要怪只怪我唔好彩，同埋諗深一層，Simon係衰，不過呢位Line Manager亦似乎公私不分，加上個性咁記仇，我入咗嚟跟佢係好事定壞事，呢一點的確有所保留，呻下啫，而家可以做嘅事就係努力搵工，希望農曆新年前搵到啦！
|
https://holiday.presslogic.com/article/27096/%E6%90%B6%E5%B9%B3%E9%85%92%E5%BA%97%E5%96%87-%E7%9F%A5%E5%90%8D%E6%97%85%E9%81%8A%E7%B6%B2%E7%AB%99%E5%85%AC%E5%B8%83-%E9%A0%90%E8%A8%82%E9%85%92%E5%BA%97%E6%9C%80%E4%BD%B3%E6%99%82%E9%96%93-%E6%9C%80%E5%B9%B3%E5%8F%AF%E7%AF%80%E7%9C%81%E9%81%9435-%E9%A0%90%E7%AE%97
|
搶平酒店喇！知名旅遊網站公布「預訂酒店最佳時間」～最平可節省達35%預算！
平得最多嘅係布達佩斯！只要大家係入住3至5個月前預訂當地酒店，就可以節省35%預算～夏季平均一晚酒店94美元。
排第二第三位嘅係伊斯坦堡同巴塞隆納！前者要係入住日前5個月內預訂酒店，就可以節省33%預算～夏季平均一晚酒店93美元。後者就要係入住日前3個月至前9個月預訂，都係會節省33%費用，夏季平均一晚價格為199美元。
以上三個地方預早訂可以節省24%費用！杜拜要係6個月前預定、孟買要係前3個月預定、而布拉格就要係前3個月到前7個月預定。順序排列，夏季平均一晚酒店為158美元、73美元、97美元。
排第七位平嘅係巴黎，第八位就係我哋嘅香港喇～前者要係入住前2個月預訂，可以節省23%預算，而夏季平均一晚酒店嘅價格為188美元。後者要係入住前5個月預訂，一樣可以節省23%預算，而夏季平均一晚酒店嘅價格為107美元。
第九至第十位分別係普羅維登西亞萊斯島同雅加達，早啲訂都係可以節省22%預算。第九位要係入住日前3個月至前5個月預定，夏季每晚平均價格為518美元。而第十位就要係入住日前6個月預定，夏季每晚平均價格為50美元。
|
https://hkofficedaily.com/%E7%95%B6%E4%BD%A0%E7%BF%92%E6%85%A3%E5%86%87%E5%BA%95%E7%B7%9A%E5%8E%BB%E5%8E%9F%E8%AB%92%E4%B8%80%E5%80%8B%E4%BA%BA%EF%BC%8C%E5%91%A2%E5%80%8B%E4%BA%BA%E4%BA%A6%E6%9C%83%E7%BF%92%E6%85%A3%E5%86%87/
|
我個friend上星期又失戀，佢已經第N次發現條仔出去偷食，而每一次分手之後冇幾耐，佢都會衰心軟又原諒條仔，呢種生活已經斷斷續續有4年幾喇。
勸得嘅說話都講過晒，又試過請佢嚟speed dating，最多我畀錢啦，唔一定要識仔嘅，當係散下心，擴闊下眼界，認識多啲新朋友，唔好成日屈住屈住。
幾日前佢先至答覆話唔去，因為佢條仔講咗對唔住，強調以後唔會再犯（上幾次咪講過囉），然後我個friend又一次衰心軟，佢話拍咗4年幾，唔捨得話散就散。
我詞彙唔多，每一次歷史重演，我都係講嗰堆安慰說話，真係冇嘢再補充喇，作為咁多年嘅朋友，我有以下兩句肺腑之言：
呢個係我嘅經驗之談。
|
https://skypost.ulifestyle.com.hk/article/2608465/58
|
新冠肺炎疫情肆虐，人人為咗避疫都留喺屋企。日前黃秋生唔知係咪多咗時間喺屋企，所以開始清理佢嘅收藏品，今日佢仲分享一張「古董」相，仲瞬間吸咗過千Like，網絡人氣超強！
秋生其實早喺2017年已經用社交網完成咗一個「不可能任務」。當時佢上載佢仲係嬰孩時同父母嘅合照，表示想搵番親生父親。過咗一年竟然畀佢成功千里尋親。
2018年英國廣播公司(BBC)報道事件，令網民再次關注秋生尋父事件，黃秋生當時再發文，指有心人幫佢搵到爸爸嘅資料，仲得知秋生爸爸當年同太太仲育有一名女兒及一對孖仔。
原來兩個哥哥係喺BBC新聞見到爸爸抱住秋生嘅合照，又指父母從來都未有向佢哋提及秋生，不過當知道咗之後，經過討論決定嚟到香港搵秋生。
秋生第一眼見兩個哥哥就已經唔覺得好生外，而兄長二人坦言本身唔知秋生嘅背景，於是上網搵到秋生嘅電影、片段等，知道佢係一個成功演員：「若果爸爸知道我哋重遇，佢都一定好安慰。我哋好開心可以同秋生做兄弟！」John及David更形容三兄弟係「三劍俠」。
秋生除咗身世離奇之外，自己後生時嘅感情生活都有啲複雜。秋生前年驚爆有一個私生子William，William同太太所生嘅細仔同齡。秋生指當年自己「病到七彩」，又同太太有啲衝突，而當時William嘅生母對佢非常地好，二人就產生咗感情。秋生指當時William生母有咗BB，但佢冇話畀太太知。
不過，有一日William媽媽忽然抱住BB搵秋生話要交畀佢，件事就穿煲。秋生惟有同太太「攤牌」，幾乎離婚：「太太忍咗我好多年，為咗下一代，做父母做戲都要做下去，一直做下去就會有好事發生。」 秋生話冇離婚係佢呢世人做得最啱嘅事。
《愛回家》預告龔燁向熊若水下跪求婚 搞笑版《上海灘》博思會搶親？
|
https://holiday.presslogic.com/article/218450/%E8%AC%9D%E5%AE%89%E7%90%AA-%E9%9B%A2%E5%B7%A2-%E7%B4%84%E6%BB%BF-%E9%BA%A5%E6%B5%9A%E9%BE%8D-juno-%E4%B8%8D%E5%92%8C-kay
|
謝安琪（Kay）入行16年，2017年簽約麥浚龍（Juno）旗下幻國文化娛樂，合作3年終約滿離巢。阿Kay工作聯絡資料亦已更改，早前與Juno屢傳不和，兩人雖否認傳聞但最終仍未有續約。
謝安琪（Kay）入行16年，換過好幾間唱片公司，直至2017年簽約至麥浚龍（Juno）旗下幻國文化娛樂，同任唱片公司同經紀公司。
阿Kay簽約Juno後，兩人合作推出一系列作品，為期三年嘅音樂企劃。
不過近年阿Kay屢傳與Juno不和，先係阿Kay喺演唱會上率先唱新歌未有知會Juno，令Juno要公開向所有受影響人士致歉。之後阿Kay更unfollow埋Juno Instagram，不和傳聞甚囂塵上。
有指阿Kay獲邀請代言修身產品，但因為遲遲未減到肥令廣告商不滿，最終連累公司損失7位數收入。
兩人雖然否認有不和，但阿Kay直言同Juno工作以外嘅話題較少，但一直都有交流。
|
https://m.review33.com/forum_msg.php?db=2&tstart=50&s=&topic=90230117152351&number=36&sort=1
|
部機都有幾年歷史，通常放到原價幾多成？五成？七成？
從來唔講原價幾多折，上 carousell 睇吓二手價幾多啦。
想放高啲，自己喺 carousell 放啦，不過成個講價交收過程可能成個月，我當二手市價大概五千，星際收機開價大概三千，無計人工舖租同利潤都要計埋落去。
就算部機係您同佢舖頭買，有單有據，行出門口即刻轉頭話唔要賣返俾佢，舖頭都唔會原價回收，俾返八折您都偷笑。。
係咪期望係古董估值？
店舖一定係賤價回收， 高價出售。
|
https://blog.xebe.com.hk/the-most-worthy-phone-accessory-is-phone-ring-holder/
|
最值得擁有嘅手機配件？ ！手機指環係乜嘢？
自從大銀幕智能手機問世，呢個形似門環嘅手機配件嘅詢問度都越黎越火紅，究竟呢個小物有咩稀奇之處呢？
隨住外置充電器嘅普及，好多周邊商品都係應唔同需求而誕生。呢個似系黐係手機上嘅指環細物正專門為手機族而發明多用途手機入牆環（又稱手機指環、指環摱、手機扣環、指環手機支架）。呢種手機指環主要黏貼係手機背殼，可以將手套入指環中，防止手機甩，以單手就可以牢牢揸手大尺寸手機。再加能夠多野旋轉嘅指環可以頂手機於案頭，方便使用者觀看與用，無疑係造福歡喜使用手機追劇嘅朋友。
講到話價錢上，比於佢可以大幅降低手提電話跌落花上下千蚊嘅維修費，指環手機支架真係CP值爆表，物超所值細物，唔怪得會畀雜誌評選為「XPhone最值得幫襯嘅配件」之一，實至名歸，你話系唔係啊？
手機指環嘅英文係乜嘢？
|
https://news.discuss.com.hk/viewthread.php?tid=31046691&extra=&page=4
|
咁人哋想保護佢個生財工具（金融系統）。
佢地似乎都仲未明白，衰響邊？就係衰在做跟美狗，學人玩制裁，呢個並唔係單單用錢救番間銀行就冇事嘅，金融紀律，一次都不可以犯，資本主義鐵律，尊重私有產權，連呢點都做唔到，硬件救得番，軟件救唔到嘅嘞，只有用時間去令人淡忘，重建信心，最少要一百幾十年，仲有，呢一百幾十年，千祈唔好行差踏錯，否則仲會功虧一簣。
呢次做跟美狗，代價也實在太大了。
瑞士由要交人資料俾美國，就已經失去中立國地位，再加埋上年制裁俄羅斯，即刻嚇到沙特同中國啲錢係咁出走，呢個都係瑞信被收購嘅主因。
梗係唔係啦， 實情係碎屎老一直沽空誰信股票， 沽到頭三大股東都唔係碎屎老， 依家趁亂用超殘價私有化， 變相平咗佢哋嘅大淡倉， 賺99%錢， 老散輸99%， 同埋食咗間公司。
裝家一直都係用依啲手法炒股賺錢。
全球資金無論黑白都得香港一個選擇。
救瑞信個數都係咁計，大家公平比較。
01寫啲新聞好好笑， 佢完全無提全救AT1投資者比班大賊打咗刼。
5800億起個明日大嶼用來種花觀賞用㗎？
|
http://www.123chufa.com.hk/2016/03/opineworleans/
|
為指尖掃上騷靈情懷，O.P.I春夏新色上架！
各位貪靚既絲打，出奇仔好明白指甲油同高踭鞋一樣，係唔會有「買夠」呢個concept，難怪既，好似O.P.I今次推12隻春夏新色，就以美國既新奧爾蘭做主題，周末扮靚靚搽上手指，下午去露天cafe食個tea，柔和既顏色，望到都會令人覺得舒服，係香港唔駛搭飛機就體驗到慢活，單係買個情調，已經值回票價啦！
作為Swing Jazz最出名既成市，新奧爾蘭有住一種好古樸lay back既感覺，精彩在唔需要太奢華，但一樣多姿多彩既文化！呢個係密西西比河畔既美國南部既城市，深受法國文化影響，靈氣極為深厚，所以O.P.I就將呢個氛圍翻譯成十二種繽紛得泥望落好柔和既顏色！如果你想今年春夏多d色彩，但又唔想指甲顏色太sharp同其他野撞晒，咁O.P.I呢一個新系列就岩晒你！
成個系列以紅色系為主，加上好earthy既綠色同天藍色，仲有一支好understated，好creamy唔sparkly既銀金色，比到你繽紛既視覺，但完全唔刺眼，最好既就係呢12隻色其實好適合用嚟混搭，因為選色真係好好，完全唔會撞！
出奇仔自己最鐘意佢地為新色改既英文名，好似「Let Me Bayou a Drink」同「Rich Girls & Po-Boys」都加入左一D美國南部既黑人口音，令輕鬆忘憂既感覺更加強烈！加上岩岩都講過呢12隻色亮度唔高，如果你夏天鐘意tanning，襯番火熱既古銅色既皮膚就岩晒！
O.P.I呢12隻春夏新色，而家係指定萬寧同屈臣氏有得賣喇，落去睇下，好好感受嚟自新奧爾蘭既NOLA文化啦！
|
https://holiday.presslogic.com/article/80355/%E6%84%9B%E5%9B%9E%E5%AE%B6-%E4%B9%8B7%E6%9C%8814%E7%AF%87-%E7%A5%9E%E7%B7%A8%E5%8A%87-%E9%AC%BC%E6%95%85-%E6%8E%A5-%E9%AC%BC%E6%95%85-%E9%AB%98%E6%BD%AE%E4%B8%8D%E6%96%B7
|
《愛回家》之7月14篇 神編劇！「鬼故」接「鬼故」 高潮不斷！
啱啱過咗去嘅星期五，係農曆7月14，即係中國人所講「鬼門關大開」之日。《愛回家·之開心速遞》就拍咗集有關鬼節！
事緣熊家一齊去秦博思（博士）同Mandy嘅入伙派對，咁啱嗰日就係7月14。熊尚善見到間屋擺咗嘅古董化妝台，就講到話開古董化妝台個櫃桶係唔太吉利。喺佢哋想開櫃桶嘅時候，博士個FD細力就打電話比佢，叫佢千奇千奇唔好開個櫃桶。呢個行為，令驚鬼嘅博士更加信以為真。
身為作家嘅熊尚善，似乎對文化有啲認識，就開始講點解古董化妝台係唔吉利。
從前有個富貴婦人，自從老公送咗個化妝台比佢之後，就終日坐喺化妝台前面，開頭化幾個鐘，之後化咗成日。佢老公就覺得佢有啲嘢，就請人番嚟「驅鬼」。
然後，就由佢自己開始講第二個「鬼故」。
阿叔熊樹仁就食住個勢講第三個「鬼故」。
湯盈盈呢個妝好似死亡筆記個「L」，真係嚇得下人！
以為佢係嚟索命？
但今次就堅係鬼故啦！
呢個時候，櫃桶傳嚟音樂聲，啲燈又眨下眨下，嚇到大家尖叫！大家驚到要走，博士極力留佢哋喺屋。喺熊尚善嘅要求下，博士就開咗個櫃桶睇發生咩事！
點知原來係傢俬清單，全部用晒二手嘢，所以啲燈先會眨下眨下！當博士知道細力「食夾棍」之後，嬲到佢拎棍毆爛佢部電話！熊樹根出手阻止，呢個時候，Mandy竟然講出一句好爆嘅嘢！
熊若水以為Mandy 關心根叔受傷先阻止博士，點知係驚樓價下跌～真係可悲！
小編覺得呢集真係神編劇，咁峰迴路轉嘅劇情都比編劇諗到，真係唔可以唔寫個「服」字！值得一讚嘅係，博士嘅驚嚇樣真係做得好到位！
|
https://holiday.presslogic.com/article/73674/%E6%8D%B7%E5%85%8B%E7%AB%A5%E8%A9%B1%E5%B0%8F%E9%8E%AE%E5%BA%AB%E5%80%AB%E8%AB%BE%E5%A4%AB-%E8%B6%85%E9%9D%9A%E5%9F%8E%E5%A0%A1-%E7%9A%87%E5%AE%B6%E8%8A%B1%E5%9C%92-%E5%BD%A9%E7%B9%AA%E5%A1%94-%E8%B5%B0%E9%80%B2%E5%A4%A2%E5%B9%BB%E5%9C%8B%E5%BA%A6
|
捷克童話小鎮庫倫諾夫！超靚城堡、皇家花園、彩繪塔～走進夢幻國度！
但其實捷克仲有好多小鎮都好值得去架！
今次小編要介紹嘅就係小鎮庫倫諾夫 Český Krumlov 。
捷克人口大約只有105萬，係中歐嘅一個小國，但佢地嘅觀光旅遊業非常發達！
果度居民大約只有14000人！
由布拉格坐巴士去，大約需要3小時。
佢亦係世界文化遺產黎架。
冬天景色一樣好靚！
入面唔同嘅景點都需要購買門票先可以入場架！
好似彩繪塔、城堡等等。
絕對可以玩足一日呀！
所以大部分嘅位置都可以見到條河架！
|
https://puff.hk/news/huawei-fit/
|
針對長跑愛好者推出嘅HUAWEI FIT智能健康手錶，集專業級運動監測及分析功能於一身，並有多種路程模式提供，有效協助用戶進行唔程度嘅訓練，為馬拉松應戰做好準備！
HUAWEI FIT智能手錶專為跑手而設，特別適合訓練時穿戴。當中設有5公里、10公里、半馬拉松及馬拉松四種模式選擇，用戶可根據自己嘅能力製訂目標，手錶會提供多種跑步指導及專業分析，其中包括顯示運動期間嘅心跳率，等大家能按照提示去調整訓練強度，有效地達成目標，就好似有個專屬教練24小時跟身一樣。加上訓練完後，會有詳盡嘅報告方便監察計劃進度，效果自然事半功倍。
另外，HUAWEI FIT通過5 ATM防水標準測試，可以喺50米水深以內使用仍絲毫無損，即使進行水上運動，手錶都可以不離手，而且叉滿電後，可連續用足6日，方便又耐用。至於平日，手錶亦可用作計算步數、量度心跳率、監測睡眠質素、顯示通知等用途，功能十分齊全。
HUAWEI FIT 現已發售，備有深空灰錶面黑寬錶帶，以及月光銀錶面橙窄錶帶兩種選擇，售價為HK$899。
Next: 唱歌難聽有藥醫？！胖虎變歌神不是夢！
|
https://hkbuschannel.com/2020/10/3527/
|
話說之前講過，因為一場新型冠狀病毒（武漢肺炎）令到全世界各地都實施旅遊限制，嚴重打擊同旅遊相關嘅行業，新巴嘅人力車觀光巴士亦係受害者，喺停駛多個月之後，原本用緊嘅一批開篷雙層巴士都已經要汰舊換新。
隨著疫情開始緩和，新巴宣佈喺2020年10月1號開始，有限度恢復人力車觀光巴士服務，逢星期六、日、公眾假期提供每60分鐘一班H1「日景/懷舊之旅」：
適逢中秋節，新巴決定喺2020年10月1~4號額外提供H2「夜景之旅」：
新巴同時間推出「二人同行送禮物」嘅特別優惠，2020年10月1~4號期間去到中環天星碼頭乘搭人力車觀光巴士，二人同行就可以獲贈一個新巴城巴塑膠文件套。
值得一提嘅係，喺中環天星碼頭巴士總站嘅人力車觀光巴士站長非常落力，除咗喺乘客上車嘅時候，每兩個同行乘客派發一個塑膠文件套之外，佢仲主動走出站長室，去到巴士站幫乘客同「新」嘅人力車觀光巴士合照，在場嘅乘客都非常開心。
講吓呢一批「新」嘅人力車觀光巴士用車，係由原本新巴車隊入面嘅Enviro500型12米版本雙層冷氣巴士改裝成開篷巴士（預計5架，車隊編號：5550~5554），而且配上咗新設計嘅車身色彩（靚唔靚就…）。
不過有啲改裝工程仲未完成，喺2020年10月1號首航嘅時候只能派出3架（車隊編號：5550~5552）。
今次嘅改裝，其中一個特色係上層保留咗車頭兩格窗框，不過除咗對住上落樓梯嗰一格有裝上玻璃之外，其餘都係「得個框」，乘客可以將頭、手、腳伸出車外…當然係講吓就算，千祈唔好真係咁做！
另一個特點就係上落樓梯嘅位置，因為凸出咗車頭保留嘅車頂能夠覆蓋嘅範圍，所以額外裝咗一個纖維蓋，減少落雨嘅時候雨水直接滴入下層車廂。
人力車觀光巴士重出江湖，除咗吸引到巴士迷之外，亦有家長趁節日假期帶小朋友玩「搭車車」。而「新」巴士難免水土不服，自動報站系統多次喺中環→尖沙咀行程，離開天星碼頭無幾遠就「死機」。
不過大家都知道香港過去一年幾嘅時間發生過乜嘢事，喺10月1號呢啲敏感時節，坐巴士觀光又點會順順利利？
下晝時份，香港警察無預告之下封鎖紅磡海底隧道嘅全部行車線畀佢哋嘅警車兜嚟兜去，令到紅磡海底隧道以至附近一帶嘅道路都受到阻塞，出隧道之後需要入康莊道掉頭返去梳士巴利道嘅H1號路線亦一度受影響。
有見及此，當然係等夜少少，真係入黑之後先至再試搭H2「夜景之旅」啦！
「夜景之旅」相對地可能會話無睇得咁清楚啲風景嘅輪廓，但係見到香港五光十色嘅夜生活燈光，相信都會係另一種賞心樂事。
由於現時新型冠狀病毒（武漢肺炎）仍然未完全遏止，所以H2路線因應遊客嘅數量不足，估計喺10月5號之後將仍然有一段時間暫停服務。
又或者…其實旅遊觀光嘅其中一樣嘢都係要睇「風土人情」嘅啫！「夜景之旅」可能嘅賣點就係：睇香港警察喺條街擺低啲警車，揈住燈阻塞交通？
其實好多乘客都反映話依家兩條路線嘅行程都好唔吸引 ！
|
https://api.finance.now.com/news/post.php?id=790202&type=analysis
|
康師傅(00322)噚日收市後交咗一份符合大行預期嘅業績，去年收入按年增長6%，但全年少賺31%，期內，飲品及即食麵業務毛利率，因為成本上升而收窄，食品股近排都似乎蠢蠢欲動想破前高位，呢類公司嘅業務復甦情況係咪值得睇好？
潤淼資產管理董事盧志威認為，食品股前景明朗，毛利率收窄主要受通脹成本壓力影響，相信呢個情況未來可以紓緩，加上預期下半年銷售改善，所以唔使太擔心。
佢又話，食品股普遍都面對成本問題，康師傅毛利率問題仍可以接受，始終集團係一個較穩定嘅消費品牌，整體而言，可以睇好集團下半年嘅業務復甦情況。
無派中期特別息 康師傅難有運行？
股息率逾七厘 康師傅算吸引？
|
https://theculturist.hk/2020/12/%E6%9C%AA%E5%88%86%E9%A1%9E/%E9%BB%83%E7%B4%99%E4%BB%94%E9%9F%B3%E6%A8%82%E7%95%AB%E7%AC%A6-%E9%99%B3%E8%A1%8C-41%E3%80%90%E5%B0%88%E6%AC%84%E3%80%91/
|
終於捱到了。就好似今次介紹挪威女歌姫Rebekka Bakken新碟其中一首歌咁講This Year Is Different ，耶穌誕亦當然好唔同。事實上，宇宙間除咗生日歌外，聖誕歌很肯定係最多Cover Version嘅，而喺咁夠畸型嘅日子，我摷勻全世界揀咗幾味好唔一樣嘅Carols以及舊歌重唱同大家分享，齊齊一邊聽一邊唱住咁去咒罵今年呢個令人唔係咁想過嘅時節。
占士逼力好似簡簡單單咁彈住琴翻玩Billie Eillish首When The Party’s Over ，真心花咗心思，唱得亦係意想不到地好：
仲有Frank Ocean嘅Godspeed，之前諗都冇諗過佢唱Soul可以玩到咁，型棍到呢？
唔夠喉？想聽番啲電子嘢？Joy Division嘅Atmosphere得嗎！估唔到佢玩得可以咁Icy啦吓話？
大小姐未開聲，齋聽新編Intro已經起晒毛粒，佐治米高Last Christmas的魔力！呢個版本絕對需要留意佢用邊一句同點樣唱嚟做結尾。同Wham! 原版嘅舊夢逐漸遠去好唔同，新版多咗一份義無反顧嘅決絕。
Wim Wenders 舊片Until The End Of The World Soundtrack入面嘅Calling All Angels，點都估唔到會列埋做聖誕歌，不過睇番歌詞，聽佢唱落又好啱Feel喎：
唔講你或者唔知，Rebekka早幾年曾經出過一張全部演繹Tom Waits共16首作品嘅唱片，名叫Little Drop of Poison，入面唱咗電影One From The Heart嘅插曲Broken Bicycle，喺呢度搵咗一個現場版畀你地聽吓，歐洲腔口聽唔聽得慣？
第三次啦。咁多年以來，阿登勤大哥已先後三次喺自己唱片重新演繹Japan同David Sylvian嘅作品，之前收錄過Gentlemen Take Polaroids 同Orpheus，如果唔係死忠粉絲，邊度可能會咁？今次新唱片內嘅係，你同我都耳熟能詳嘅令一首經典聖誕歌Forbidden Colours：
新大碟下年2月26號出，家陣得條全長只有一分零四秒嘅Trailer你歎。Richard話張唱片會由一開始入噩夢到最後嗰Cut夢醒但意猶未盡。之不過，唔知點解喺Trailer入面好似硬係聽到佢Japan時舊隊友死鬼Mick Karn嘅特有Bass聲嘅。唔通⋯⋯鬼呀！
未有新碟聽，唔緊要。可以聽吓佢上一張Planet + Persona入面首New Found Land先：
|
https://www.travelclassroom.net/2013/08/2013-taiwan-trip-day-2-part-2.html
|
上回講到我地係香格里拉空中花園坐佢地嘅順風車去清境農場。清境全境都係山地，除左有一條沿山邊而建嘅公路之外，其餘都係山間小路，而且各處之間嘅距離絕對唔近。所以有架車會方便好多，如果唔係真係行都行死。
香格里拉空中花園個哥哥仔目送我地落車之後就自己返去啦，當然回程係冇得接返架，點樣返去就自己諗掂佢。
農場門口旁邊有個售票處，我地係南投客運已經買左包括清境農場入場券嘅套票，所以唔需要另外再買飛。
清境農場分為青青草原同觀山牧區兩個園區，我地落車地點係青青草原嘅北邊入口。
因為青青草原同觀山牧區之間係分開，遊覽完青青草原之後要離開園區再從另一個入口進入觀山牧區，所以需要係手背上蓋返個印證明你已經買左飛。
顧名思義，青青草原就係一片大草地，不過因為呢度係山地，所以唔係一望無際嘅草原，而係山坡上嘅草地。
首先去入口附近嘅綿羊城堡。
山上嘅天氣真係變幻莫測，轉下眼周圍已經被濃霧遮蔽，不過好快又散晒。
綿羊城堡展示綿羊嘅生活情況，不過周圍有好大臭味。
青青草原面積唔算好大，離開綿羊城堡無幾遠就係綿羊秀嘅表演場地。
時間夾得啱啱好，行到黎個show正準備開始。開show之前會放D綿羊周圍走，等大家可以近距離影下相，親近下佢地，不過佢地D體味真係……
開show啦。個show分為兩部份，第一part係牧羊犬趕綿羊，跟住第二part係剪羊毛。另外仲有D請現場觀眾上去玩嘅娛興節目。
完show之後，D綿羊又可以通山走啦。
>> Day 2 未完，待續……
吾好意思…你仲記吾記得清境農場你地行左幾耐？
|
https://subanana.com/hk/blog/five-ai-subtitle-app-comparison/
|
5 個熱門 AI 字幕工具大對決！廣東話語音轉書面語文字誰最準確？
唔知各位平時用開咩軟件上字幕呢？人工智能嘅字幕轉譯近年成為大勢，可以快自動幫影片快速上字幕真係造福咗一眾忙碌嘅創作者～ 今次我哋就比較咗巿面上唔同嘅字幕軟件，同樣都係選用人工智能轉譯，除咗語音識別嘅準確度表現外，各自仲會有咩優缺點呢？
首先簡單介紹吓今次嘅選手：
評測會分三部分：
分別測試喺以下三大香港創作常見狀況下，各個軟件嘅轉譯表現。今次嘅評測選用多「中英夾雜」，同「特別名詞、品牌」嘅「 今期熱話: 日本Sharp AQUOS XLED 發佈第二代電視系列 」(影片一) 同包含各種「背景雜音」嘅「 新聞刺針 」(影片二)。
喺各個上字幕軟體入面，只有 Subanana 支援由「口語」影音直接輸出「書面語」字幕，自動轉埋「書面語」非常適合志在面向眾多中文地區觀眾、需要「書面語」字幕嘅創作者。
針對影片一，各軟件嘅語音識別字幕「轉譯準確率」由 85-97% 不等，其中 Subanana 嘅轉譯準確率去到 97.5%，喺「中英夾雜」嘅情況表現相當理想，除咗能夠準確識別英文外，大部分名詞 / 品牌仲會由英文自動轉譯做中文，令字幕更流暢易讀，準確率會比其他 AI 高約 10%！
再睇影片二，Subanana 嘅轉譯準確率依舊 keep 到 90% 以上，有 93.4%；其他轉譯軟件就只去到 70-80%，相信係由於喺識別具「背景雜音」嘅語音上，Subanana 比其他軟件更為出色。
其他基本性能例如「字幕語言」同「輸出檔案」，各個軟件都支援到「兩文三語」同「輸出 .srt / .txt」，香港嚟講夠曬用。
支援嘅影音上傳格式都係差唔多，值得一提嘅係 Subanana 同 Taption 仲支援以 YouTube Link 上傳，方便一眾想為已上載影片加返字幕嘅創作者。
所謂「有炮都要有炮台」，一個再好嘅自動上字幕工具，電腦跑唔起都係嘥氣，咁各個字幕軟件又有咩系統要求呢？
綜觀咁多款自動上字幕軟件，個個都各有千秋，適合唔同嘅用家。
睇完評比唔知大家有咩心水呢？想了解更多 Subanana 同上字幕教學，可以去官方網站，又或者直接搵我哋查詢，希望本次評測可以幫到大家！
如果你對字幕𠹌有任何疑問、意見或者建議，歡迎你留言或者用以上方式聯絡我哋，團隊將會盡快回覆。
辦公時間：星期一至五 10:00 - 18:00，其他時間得閒就覆你啦。
|
https://hk.news.yahoo.com/%E9%A6%AC%E7%88%BE%E4%BB%A3%E5%A4%AB%E7%9C%9F%E4%BF%82%E6%B0%B4%E6%B8%85%E6%B2%99%E5%B9%BC%E5%A4%A7%E9%83%A8%E5%88%86%E9%9B%A2%E5%B3%B6%E7%AB%9F%E7%84%B6%E4%BF%82%E5%9E%83%E5%9C%BE%E5%B3%B6-074034095.html
|
馬爾代夫真係水清沙幼？大部分離島竟然係垃圾島！
講起馬爾代夫大家都諗起陽光與海灘，水清沙幼風光如畫。幾乎所有遊客去馬爾代夫，拍出嚟都係清一色嘅靚景，但實際上馬爾代夫嘅真實模樣係點呢？
澳洲福林德斯大學研究團隊近日就公佈一系列馬爾代夫沙灘照片，只見沙灘上幾乎全部都係垃圾，原來馬爾代夫一共有1,192個小島，其中只有200多個係經常有遊客住宿，其餘嘅小島都係原住民所住或者係無人島，而遊客嘅垃圾就通通流往呢啲小島，造成大量垃圾積聚。研究團隊更抽取部分小島嘅水作為測試，發現當中含有大量微塑料，而且密度之高更係全球稱冠，對當地水質、微生物、海洋生物帶嚟嚴重影響。團隊希望提醒大家去旅行時都要保育當地環境，唔好因為唔係自己屋企就亂用資源及拋棄垃圾呢。
澳洲大學研究團隊發現馬爾代夫唔少沙灘都有大量垃圾。
馬爾代夫共有1,192個小島，好多都係垃圾島。
遊客為國家帶來金錢，同時亦遺下好多垃圾。
|
https://openholidays.hk/%E3%80%90%E9%A6%99%E6%B8%AF%E3%80%91%E8%8D%83%E7%81%A3%E8%87%B3%E6%8E%83%E7%AE%A1%E7%AC%8F%E6%AE%B5%E6%93%AC%E5%BB%BA%E5%96%AE%E8%BB%8A%E5%BE%91%EF%BC%81%E6%B7%B1%E4%BA%95%E6%96%B0%E6%B5%B7%E6%BF%B1/
|
荃灣至掃管笏段擬建單車徑！深井新海濱長廊＋單車橋！
發展局長甯漢豪喺網誌表示，致力推展嘅「新界單車徑網絡」餘下單車徑路段，就荃灣灣景花園至掃管笏段單車徑嘅推展方向，土木工程拓展署正舉辦公眾參與活動，就擬議深井海濱長廊構思舉辦工作坊，了解當區街坊需要同收集民間意見，土拓署會喺唔同地點舉行巡迴展覽，安排虛擬實境（VR）單車體驗，期望市民踴躍發表對荃灣灣景花園至掃管笏段單車徑嘅意見。
屯門至馬鞍山60公里路段，2020年9月啟用。由屯門出發，經元朗、上水、大埔，吐露港，直達馬鞍山。
荃灣海濱公園段，2021年4月啟用，全長2.3公里，由荃灣海濱花園經荃灣西站至灣景花園。
屯門掃管笏段，明年向立法會申請撥款後可以動工，全長約3公里，由屯門青山灣至掃管笏。
荃灣灣景花園至掃管笏，現正進行公眾諮詢，全長約18公里。
土拓署工程師表示，荃灣灣景花園至掃管笏段單車徑環境限制比較複雜，工程難度較新界其他單車徑路段高，青山公路兩旁可用空間有限，又有陡峭斜坡，因此部分單車徑會以臨海單車橋、隧道或護土牆方式建造。有關臨海嘅方案可減少工程對青山公路嘅影響，亦提供契機喺合適位置加設行人路同休息處，行人同騎單車人士均可享受沿途優美海岸風景。單車徑沿途亦有特色景點，例如獲評為三級歷史建築嘅白樓。
土木工程拓展署會舉辦巡迴展覽、虛擬單車體驗同設計工作坊，俾市民了解上述單車徑路段。市民可經專題網站或電郵提交意見，又或將意見傳真至28656493或郵寄至九龍塘又一城5樓。
東涌擬建海濱觀景台！未來新熱點睇飛機升降＋黃昏日落！
中環至灣仔段全新單車徑！總長1公里！五款車型免費租借！
將軍澳跨灣大橋即將通車！全港首條大橋集行車+行人+單車徑+觀景台！
|
https://pretty.presslogic.com/tag/%E8%A8%B1%E5%BB%B7%E9%8F%97/
|
近90%獲取考生入Band A！呂爵安Edan妹小如豬，料直入A1港大牙醫科，成為許廷鏗小師妹！
許廷鏗直播遭疑似《出租女友》演員踩場：搞大我個肚唔認數！網民起底IG帳號有驚人發現！
趙展彤甩老積形象，捲土重來爭入女團？獲昔日巨聲對手許廷鏗點名大讚！
許廷鏗落實做《造星4》導師！網民熱選多位心水導師：有佢地一定好好睇！
胡鴻鈞自爆大多粉絲：鍾意我個樣！網民比較「巨聲幫」二子發展掀熱議，許廷鏗脫離TVB揀啱左？
|
https://hk.ulifestyle.com.hk/activity/detail/110320/--
|
「典解我咁靚仔、偏偏就無頭髮﹖」仲洗問？梗係你唔識得做好「頭」資啦！經常面對脫髮危機嘅姚瑩瑩、歐瑞偉同李偉健，為咗阻止呢場浩刧，三位原來已經試過唔少防脫髮偏方，不過最後都係敗走！不過佢哋三位都一致認同，其實要解決脫髮問題，首先必須要從每日洗髮中着手！
用生薑或白蘭地搽頭皮、鹽水加辣椒酒浸頭皮、甚至針灸按摩等，都係未經證實嘅方法，奉勸各位切勿以身事發！
脫髮成因有好多，壓力、雄激素過盛、遺傳、環境影響、日常護理不當或不良生活習慣等，都可以造成脫髮問題，所以必須從根本着手，揀啱洗髮產品，先係防脫第一步！
要防止脫髮來襲，就要响每日洗髮時多行一步！活髮洗髮露，無皂無鹼成分，而且唔會阻塞毛孔，質地仲好溫和，唔會刺激到頭皮；加埋佢嘅活髮成分，可以激活頭膚微循環，提供毛乳球及毛囊營養及氧分，確保養分流通，幫助強化髮質，咁就唔單只可以增加頭髮濃密程度，仲可以改善埋髮質添~一支幫你搞定中年危機，有根有據仲洗乜亂咁試！
活髮洗髮露，pH5.5弱酸性醫學配方，能夠由頭皮至髮根全方位護理，提供毛孔細胞充足養份，令髮質更強健、脫髮傾向從此逆轉！健康髮質，從毛襄開始。
活髮洗髮露，主要成分咖啡因激活毛襄，防脫固髮；銀杏精華改善髮質，預防及緩減脫髮；煙酸促進頭部皮膚血液循環，煥髮新生。緩解頭髮稀疏人士煩惱。
|
https://bigbrotherchannel.com/%E9%9B%99%E9%96%8Bwhatsapp%E6%AD%A5%E9%A9%9F%E8%B6%85%E7%B0%A1%E5%96%AE-%E5%AE%98%E6%96%B9%E8%AA%8D%E8%AD%89-%E7%B6%B2%E5%BA%97%E5%BF%85%E7%94%A8/
|
大家無論咩原因要喺一部手機上面雙開Whatsapp，以前可能要裝一啲第三方嘅apps，不過原來官方一早已經推出咗簡單又直接嘅方法：Whatsapp Business 。而使用條件就係你嘅手機係支援雙sim卡。
使用Whatsapp Business係免費嘅，並唔會因為個名多咗business就收錢。第一次開apps同第一次開whatsapp相似，但如果你手機上已安裝whatsapp嘅話，新嘅whatsapp busniess會主動問你會唔會用原有號碼登入，由於大家想雙開whatsapp，呢度就建議大家重新填另一張sim卡嘅手機號碼。之後就簡單收sms驗證同填番啲個人資料就可以開始使用。
而因為呢個apps主要針對商務客戶，佢入面係有幾個對實體店/online shop 嘅商戶都相當實用嘅功能。
如果你是一個商戶，呢個功能一定相當實用，你可以選擇喺閂鋪收工之後利用呢個功能，回覆客人指定訊息，講番畀人哋知今日服務時間完結咗，聽日會聯絡番咁。
呢個Quick Reply功能可以畀大家自己設定一個短code之後回覆一句預先設定嘅句子，例如將 /dllm 設定為 Hi, Auntie ，又或者可以將 /51 設定為 五大訴求缺一不可 。
|
https://holiday.presslogic.com/article/129647/%E5%90%8C%E8%80%81%E5%A9%86%E6%A5%8A%E6%80%A1%E9%BD%8A%E9%BD%8A%E8%BF%94%E5%8E%BB-%E7%BE%85%E4%BB%B2%E8%AC%99%E6%9C%89%E6%9C%9B%E9%87%8D%E8%BF%94tvb%E6%8B%8D%E5%8A%87-%E5%B8%8C%E6%9C%9B%E5%82%BE%E5%BE%97%E6%88%90
|
近年TVB唔少藝人都決定離巢發展，不過亦有藝人希望返去拍劇。
而近日就有傳出曾受TVB力捧嘅藝人羅仲謙將會喺8月重回TVB。
另外，佢又指一直都想返去拍，加上仲有兩個主要原因：「自己都想多啲留喺香港，一來可以陪老婆，二來真係好耐無同香港觀眾見面。」咁睇嚟成事嘅機率都幾高喎！
其實，睇番佢喺TVB嘅最後一套劇已經係2016年嘅《潮流教主》喇！
唔知經過近3年嘅拍戲經驗，今次重回電視圈嘅表現又會點呢？！
|
https://ohtria.blogspot.com/2019/08/two-minute-steak-with-wasabi-sauce-and.html
|
10g 牛油，一湯匙酒，一湯匙豉油，一茶匙糖，半茶匙wasabi. 所有嘢煮溶。
原食譜係紫蘇葉絲配飯,我有薯仔就費事煲飯。
個汁似香港人食壽司撈嘅豉油wasabi囉. 都好食嘅。
Btw我所有存貨已出晒。未必咁快出post嚕。
2分鐘牛扒係乜時間？
最憎係佢，唔食。
我依家係即日鮮，無存貨架。 兩分鐘就煎到牛扒？
食魚生都唔點？
日式西餐。
你呢個係機成熟？入面係咪血淋淋㗎？
我呢個熟晒㗎。
我呢啲好薄，熟晒㗎喇。
原隻薯仔嚟㗎。
|
https://meta.wikimedia.org/wiki/Meta:Translation_requests/yue
|
歡迎嚟到元維基翻譯入門。呢頁喺元維基度嘅翻譯委託。呢度會教你點樣去翻譯，同時點樣去簽到嚟幫手翻譯。睇下巴比倫入面多啲有關資料。
睇下教學嘅詳細資料。
如果你想翻譯嘅內容喺元維基重未有，請喺呢度開你要翻譯嘅版。
跟住教學（當中第1步同第2步嘅教學）嘅做法嚟開要翻譯嘅版。
翻譯管理員（如果你本身係，咁就係你）會喺Special:PageTranslation度睇到你開嗰版，同將佢標示咗做能翻譯（教學嘅第3步）。
如果你唔知點樣開版，兼且指南書嘅資料幫你唔到，或者翻譯管理員睇唔到你嘅委託，請搵幫手（你亦都可以問Transcom成員）。
盡量令源文本準確兼易明。喺翻譯文本嗰陣，準確度比簡潔度更為重要。
對喺元維基以外用嘅文本，建議你加入解釋或鏈結嚟講返原文嘅背景。
諗下你幾時想去翻譯，同埋畀定文本去翻譯成最相關嘅邊種話，及喺嗰版度講明。
你有時可以喺Translators-l（維基媒體翻譯員嘅郵件名單）度搵翻譯嘅幫手。
你可以睇多啲同可譯性有關嘅嘢。
上面嘅一啲委託，同埋按翻譯狀態中嘅一啲人手委託，喺或曾經喺有關wikimediafoundation.org入面（同）喺度嘅頁面，兼且曾經俾有興趣嘅人負責、修改同埋transcom（直到2013年5號）所處理嘅，睇返檔案嘅分頁。
如果你想翻譯改唔到嘅維基媒體基金會網站或出版物，請聯絡當地嘅負責人，例如基金會維基管理員。
喺2021年，維基媒體基金會嘅維基，開始同其他嘅維基一樣接受SUL簽到，但就限制咗條目文章改名嘅功能。咩人都能夠修改討論版同翻譯版面。咁樣你就能夠直接喺維基入面翻譯。想知多啲資料，睇下維基媒體基金會管理維基。
|
https://afterschool.com.hk/blog/255-%E4%B8%AD%E5%B0%8F%E5%AD%B8%E6%A0%A1-%E5%81%9C%E8%AA%B2%E5%AE%89%E6%8E%92/
|
疫情反覆，教育局一陣宣布停課，一陣又宣布實施半日制復課，搞到全港家長、學生頭都大埋。為咗方便大家，AfterSchool 除咗幫大家整理咗《教育局中小學停課安排》嘅最新消息、指引，亦特登幫各位中六應屆文憑試考生整理咗《2021 DSE 時間表 (更新版)》。
另外，因為知道各位 2021 DSE 考生都被呢場疫情打亂晒本身嘅返學溫書計畫，所以小編仲好貼心咁幫各位中六同學準備咗 《2021 DSE 「停課不停學」中六備戰攻略》！
小六呈分試安排：
中六或須於本學年參與海外公開考試的班級安排：
近日，疫情反覆，教育局又再次宣布停課。
全港中小學校將會喺 2/12/2020 (星期三) 起暫停面授課堂，直至學校的聖誕假期開始。
學校可以按需要安排小六學生回校進行呈分試，但必須嚴謹遵從各項衞生防護措施。
學校可以按需要安排學生回校上課以準備公開考試或進行校內考試。考試或面授課堂須以半日制形式進行，回校出席面授課堂或進行考試的學生的總人數以學校最高限額的六分一的學生為限，並須嚴謹遵從各項衞生防護措施。
以上資料係參考考評局，想知更多詳情大家可以瀏覽：
更多停課安排嘅最新資訊：
《2021 DSE 時間表》變完又變，加上而家疫情反覆，其實都唔知會唔再變㖭...... 所以，小編會喺呢度隨時 update 住最新嘅變動俾你，等大家唔好 miss 任何重要資訊！
以下係《2021 DSE 考試時間表》2020年11月6日最新修訂版！
講咗咁耐 admin 嘢，係時候同各位中六同學仔講下喺呢個特別時期，應該點樣「不一樣」咁備戰 DSE！
翻少咗學，即係你少咗讀書嘅時間！所以大家唔好因為停課而感到開心，反而要為自己就快考DSE 但冇學翻感到非！常！擔！憂！
見到 2019 - 2020年 之間，全港中學生被迫不停冇學返，小編都為各位中六同學感到非常擔憂！所以小編今次特登整理咗兩種安排溫書嘅方法，俾各位中六準備考 DSE 嘅同學參考，希望大家可以更好咁利用自己 study from home 嘅時間！
呢個方法適合：
「實行計畫」顧名思義即係教你跟住自己個 plan 溫書！
呢個安排溫書嘅方法，可以俾你喺一日 24 小時裡面自由選擇溫書時間！你鍾意凌晨溫書又得，你鍾意堂與堂之間溫都得！但前提係，你必須係呢一日之內完成到之前訂好咗嘅目標！
喺星期六用 5 分鐘時間，快速檢討一下嗰個星期嘅溫書計畫，睇下有冇嘢需要改進，有就下個星期即刻改！
**小貼士：
同時，亦唔可以太貪心，千祈唔好 set 一大堆「不可能任務」俾自己！
話說，大家會見到小編 set 咗星期六做「後備日」，但咁樣都唔代表你可以拖！呢一日只係俾你因為一啲突發事 (e.g. 第二日有臨時測驗、嗰日有超多功課......) 而冇辦法達到目標；又或者雖然盡晒力，但仍然達唔到目標嘅時候用！
如果學校會按照平時嘅上課時間表上 online lesson，大家可以直接參考小編整嘅《中六返學日時間表》version one 或者 version two ！
如果學校採取彈性上課時間，咁大家就可以自己將以上時間表嘅 timeslot 自由調動，甚至加多幾個溫書 timeslot 入去，安排最合適自己嘅溫書時間表！
P.S. 希望各位同學記得 “Quality over quantity”。 溫習嘅重點在於溫咗啲咩同吸收咗幾多，而唔係溫咗幾耐同幾多。假如各位覺得實在 handle 唔到，千祈唔好唔開心同夾硬嚟！大家可以按照自己嘅步伐、能力去編排一個更適合自己嘅 schedule。呢方面，大家可以參考一下《DSE狀元》分配時間嘅秘密。
疫情期間冇得好似平時咁正常返學、補習，就緊係要好好利用網上資源自己溫習啦！
其實如果俾少少內性，各位同學唔單止可以喺網上面搵到唔同科目嘅筆記、重點、懶人包，甚至可以搵到歷屆 Past Paper (題目+答案)！
但如果想更快搵齊你要用嘅嘢，你可以睇睇呢篇《歷屆CE/AL/DSE Past Paper 搜尋攻略》，小編喺入面介紹咗唔同網上學習資源平台，仲幫大家分析晒邊一啲適合你㖭！
另外，小編仲想私心推介 AfterSchool 嘅「學習專欄」。入面除咗有唔同嘅升學資訊、補習Tips 之外，仲有由我哋導師親自寫嘅「學習攻略」，絕對有質量保證！
中六溫書必備攻略：
除咗 YouTube 有好多講解 DSE 課程嘅影片之外，其實呢度 →「DSE 網上補習課程」都有好多非常有用（因為專講考試技巧），而且學費全免嘅 DSE 線上課程！大家不妨去睇睇有冇適合自己㗎啦！
小編明白停課會為各位同學帶嚟比原先更多嘅壓力，但面對正常復課冇望，DSE 迫近嘅情況，除咗比心機溫書之外，各位同學更需要放鬆身心！
除咗《溫書時間表》同埋《溫習方法》，小編喺到再俾多大家最後一個 「2021 DSE 備戰攻略」：就係要「足夠休息 + 健康飲食 + 適量運動」！
冇錯！準備考 DSE 嘅最佳生活狀態 = 溫書生活 + 身心健康嘅生活！
|
https://www.hkcamping.com/post/%E6%97%A5%E6%9C%AC%E9%9C%B2%E7%87%9F%E9%AB%94%E9%A9%97-%E5%A4%A7%E9%98%AA%E5%B8%82%E4%B8%AD%E5%BF%83%E7%A7%9F%E5%80%9F%E9%AB%98%E7%B4%9A%E9%9C%B2%E7%87%9F%E8%BB%8A%EF%BC%9F%E7%B0%A1%E6%98%93%E4%BA%AB%E5%8F%97%E6%97%A5%E6%9C%ACcamping-holiday%E8%B7%AF%E7%B7%9A
|
等咗幾年， 大家一直掛住嘅鄉下「日本」已經開關半個月啦！唔知大家有冇諗過今時今日，去日本已經唔止以前甘玩法？ 而且租露營車價錢同喺香港Gamping差唔多，所以心動不如行動。
小編今日同大家分享日本高級露營車可以有正啦， 教你喺香港旅行社訂好先出發，仲有大阪露營車租借以及遊玩路線， 享受大阪兩日一夜嘅露營之旅～出發！
**想租旅遊車注意事項: 必須要申請國際車牌，露營車是自動波的，建議最好有一定嘅駕駛經驗先好考慮。
新款露營車？設備完善同酒店差唔多？
首先介紹DB52可以乘坐最多八個人，瞓到五個人係車箱內，而且車內設備齊全包括: 小廚房有明火煮食、雪櫃、廁所坐、廁淋浴間一應俱全，有暖氣所以一年四季都無負擔玩露營車，係一個好特別嘅旅行玩法。
第二款車型52SP 呢款可以坐七人然後瞓到四人係車箱內，車內設備齊全包括: 小廚房有明火煮食(爐頭一個)、電櫃、廁所坐廁淋浴間一應俱全，同樣有暖氣。兩款車都同樣受歡迎， 可以按人數去選擇。
單車方法，露營車路線輕鬆出發 可以直接經香港持牌旅行社RTG TRAVEL訂購大阪露營車套票，RTG TRAVEL是日本旅遊觀光局JNTO會員相當可靠， 關於日本旅行及露營車路線可以直接向佢哋查詢按此 介紹完架車之後，旅行社更幫大家設計好兩款路線，可以泊架車入去露營。
如果對自己揸車有信心建議選擇路線二，由大阪市中心要兩個半鐘嘅車程到達嘅琵琶湖入面嘅露營場，仲要係同Coleman合作嘅營地， 周邊僅有唔同設施例如農場等等，對住湖景相靚更接近大自然， 值得一試。
HKCAMP嚟緊仲有更多日本露營場同最新Camping Holiday玩法同大家分享， 大家記得 follow我哋IG/ FB/ YouTube。
|
https://orientaldaily.on.cc/content/%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD/odn-20230128-0128_00282_102/%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD
|
白羊座 財運差，貪心易受騙，忌沾手高風險投資。
金牛座 理財要有周詳計劃，否則有可能陷入財困。
雙子座 求財忌急躁，判斷力受影響，易因小失大。
巨蟹座 愛情運不錯，謹記爭取好姻緣要主動一點。
獅子座 笑多一點可改善運勢，遇麻煩要保持樂觀。
處女座 珍惜眼前一切，心態正面，煩惱會少好多。
天秤座 謀事忌心存僥倖，腳踏實地有助走出困境。
天蠍座 謀事阻力大，回報比預期差，無奈又無助。
人馬座 平淡是福，做人不斤斤計較，可遠離煩惱。
山羊座 生活稱心冇煩惱，穿綠色衫可望旺上加旺。
水瓶座 運勢勝人一籌，財務上可望立於不敗之地。
|
https://www.ideapublication.com/products/property-buster
|
➩ 你將會發現原來你冇咗地產Agent 唔得！！！
你是否確認本單位出現以下情況？
☞ 覺得間屋有啲凍、有啲邪？
☞ 聞到隔籬單位有陣唔知點形容嘅臭味？
☞ 樓上樓下間唔時會傳嚟怪聲？
☞ 突然有影閃過幾下？
你嘅屋企，住得舒服嗎？
|
https://www.openrice.com/zh/hongkong/article/%E4%B8%80%E5%80%8B%E4%BA%BA%E5%96%BA%E4%B8%AD%E7%92%B0%E9%A3%9F%E4%B9%9C%E5%A5%BD-a3980
|
一個人喺中環食乜好？
「一個人食飯食乜好？」相信呢個係好多人都諗或者面對嘅問題，好似冇乜奶油一支公去食放題或者鋸扒，於是有人會揀掃街、有人會揀食便利店或者快餐店，甚至有啲人會寧願唔食。但其實一個人食飯又有咩好怕喎？邊個話要一班人先可以食好西？下次唔使再問一個人喺xx食乜好喇，等開飯仔幫你揀啦，今次講下中環。
一個人食茶記好正常吖，坐落一枱可能個個都係搭枱嘅。呢間茶記嘅招牌菜係滑蛋叉燒飯，幾乎個個嚟到都係食呢味。因為佢嘅滑蛋真係炒得好滑，色水又夠，熱辣辣咁上㗎！香蔥就更加係成碟飯嘅精髓，炒過嘅蔥特別香嘅，$40蚊碟，好食得嚟又食得飽，而且都唔算好頹啫，OK啦。
對自己好少少嘅，一個人都可以坐低食碗拉麵嘅。不過提一提先，呢度嘅湯底相對出面嘅嚟講係比較濃啲、重味啲。而拉麵就可以自行選擇硬度，仲做到掛湯嘅效果係唔錯嘅。食得辣嘅建議可揀辛味噌拉麵，好香口！如果唔係豬骨湯拉麵都得，有網友覺得湯底濃到好似飲緊骨膠原蛋白咁添呀。
有時自己一個人行下海旁，望下海吹下風，都係一種浪漫嚟。喺中環碼頭呢間紐西蘭餐廳買完fish and chips之後去海邊食都係一種享受。薯條超粗，即叫即炸，啖啖都係薯蓉！炸魚都有幾款，炸鱈魚脆得嚟又唔散，肉身都好滑。另外漢堡扒係羊肉嚟嘅，膻味唔算濃但勝在夠鮮夠juicy，仲會搽多層藍莓醬添。
系列：
1. 一個人喺灣仔食乜好？
2. 一個人喺旺角食乜好？
3. 一個人喺荃灣食乜好？
好多人嚟呢度都係食佢哋嘅麵，但都可以試下啲粥呀，煲得好綿㗎。肉丸粥係一個唔錯嘅選擇，手打肉丸嚟，粒粒都大大粒咁，彈牙爽口。怕食粥唔飽可以叫多個小食，反正自己一個食，唔會有人笑你大食㗎科科。炸雲吞同樣大粒，仲好鬼脆添呀，送粥幾好。
如果怕一個人食嘢悶嘅朋友，可以考慮下嚟呢間餐廳喎，有人陪，仲要係髮型師陪添呀。唔係講笑，呢間餐廳同髮型舖合作，你一邊食嘢，一邊就會有駐場髮型師幫你set頭，成件事係型嘅。餐廳食物就以輕食為主，多士、蛋糕等等，同埋咖啡，但唔好睇少啲多士呀，黑松露芝士多士或者溫泉蛋火腿芝士多士，啲芝士半溶狀態，隻蛋又「郎下郎下」咁，一篤就流蛋黃汁！
集合各區最適合一個人吃飯的餐廳，減低單身貴族的飲食煩惱。
青洲灶記咖啡氹仔新登場！
睇七人欖球賽食漢堡 大胃王分分鐘免費！
|
https://www.mslhk.com/news_details/blog-fatfatmui-59%E7%A3%85%E6%B8%9B%E8%82%A5%E4%B9%8B%E8%B7%AF-4/
|
[減磅第4-6個月] – 出trip + 新年 + 終於脱離150魔咒！
有晚去左食粥底邊爐～肥野全部都無食！好叻叻！
新年係一定要飲茶架～～今日食多少少都無所謂喇？
終於脱離到150魔咒！
媽呀我得左啦！
不過睇到啲相就好有動力咁繼續為自己努力！！！！
但不知不覺就由179磅到而家146磅。
原來營養減肥真係得！
期待13字頭嘅來臨！
|
https://cat-home-cat.blogspot.com/2012/06/blog-post_11.html
|
亞妹咬緊紙箱，所以家姐走去咬廁紙。
應該係家姐傑作！
成十幾個鐘僕人都唔陪玩！
係呀！擺明係發我脾氣架！
都係架！但係攬住佢，同佢地玩，同佢地講野果時就乜都唔記得晒lu。
咦？佢地都鐘意玩廁紙架？
不過都係，佢地呆呆滯滯我仲驚啦！
點攰都要清潔埋個廁所，所以都唔爭在個地下囉。
|
https://www.kamadelivery.com/blog/posts/long-d-love/
|
呢幾年，因為疫情既關係，大家可能都經歷緊遠距離戀愛(Long D)，趁而家全國不斷開放，大家係時候準備見見好耐無見既另一伴啦。當然，可能亦未必即刻安排到時間見面，又或者開始左一段遠距離戀愛無幾耐，但應該要點做，先可以維持遠距離戀愛? 小編提供5個方法俾大家參考。
Long D感情如何維繫？
無論係因為工作或讀書關係而分開兩地，大家係唔同既地方，可能會因為圈子唔同，有時差，喜好唔同，令到2人會出現唔同步伐，2個人最好溝通一下，需要固定一個時間聯絡，定係根據2人當日既狀態去聯絡。雖然而家科技發達，隨時隨地都可以聯絡到對方，無論係WhatsApp、Line、WeChat等既聯絡工具，仲可以利用視訊同對方見面。
因為遠距離唔係一朝一夕可以解決既，到底需要長期維持，定係暫時性？2個人要互相確認共識，如果大家能夠有明確既目標同計劃，大家就會更加積極面對，同克服分開異地既距離既困難，俗語話方法總比困難多，兩個人選擇得係埋一齊就要共同努力。
小編相信大家分開得耐，都會無安全感，當中又多唔同因素同困難要面對，所以用積極面對既態度去克服彼此之間既距離，用心去理解對方既難處或者不安。另外，一段關係，需要互相信任對方，建立彼此之間既信任感，制造出大家之間既默契，例如分享自己日常生活見聞，盡量做到「凡事有交代，事事有回應，件件有著落」。
大時大節入面，睇到身邊既人一對對咁過，而自己形單只影，心入面點都會難過，特別係重要日子，例如情人節、聖誕節，所以要學識一個人生活，充實自己，裝備好自己，共同進步，等到見面時候，大家可以有更多話題分享，不需要係熱鬧嘅日子感到孤獨。
只要2個人可以有堅持落去既心，願意一齊面對唔同困難同難關，當有意見不合，或者嗌交既時候，大家都要將問題攤開黎傾同解決，之後和好，大家抱住一個成功既念頭，忍耐分開既一段時間，或者計劃點樣結束遠距離，變成一齊生活。經歷最難過既分隔2地日子之後，以後一定無野面對唔到既。
小編希望而家經歷Long D戀愛既各位，大家一齊加油，互相信任，學識獨立，同對方互相溝通，遠距離戀愛唔容易嫁，小編祝各位有情人終成眷屬，守得雲開見月明。人生入面唔止係得愛情嘅，你地身邊一定有唔少兄弟、閨密，放假悶悶地約埋朋友搞下Party聚會放鬆下心情，到時唔好忘記Kama Delivery到會外賣，歡聚時刻一定要預埋我哋呀！
|
https://www.hkwbbs.com/forums/topic/%E6%98%93%E6%95%B4%E7%9A%84%E5%B0%8F%E9%A3%9F/
|
會令男朋友好開心ｏ架？
我意思係．．．有乜小食又易整又好食架？
點樣知道ｄ蛋八成熟？
大料係乜呀？
又好似幾易整喎。。。
*將以上各材料混合，慢火煮滾。
1. 蝦肉去腸，用鹽，生粉洗乾淨，放水喉下沖水十五分鐘，瀝乾及抹乾水分。用刀拍爛蝦肉，以刀背剁成茸，加入調味料，攪拌至起膠，放入雪櫃一小時。
2. 手蘸粉漿，取適量蝦膠，做成小圓餅，黏上少許生粉，放回雪櫃一小時或一夜。將蝦餅放熱油中炸至金黃色，排在生菜上面，蘸酸甜汁料享用。
作法 :1.蕃茄將皮撕掉，切成小粒備用。
2.青椒、洋蔥切小粒後，加入蕃茄、basil及其他材料拌勻。
3.將2.放入雪櫃冰約半天，使其入味。
|
https://aandmdiary.com/tag/%E8%A7%80%E5%A1%98/
|
有時去到啲串燒店，最憎就係有排等，店員燒咗兩串雞翼俾我，之後就燒兩串豬頸肉俾另一枱，咁我串牛舌呢？所以嚟到自助串燒餐廳就啱晒！想食嘅串燒只要簡單又輕鬆咁放上自轉串燒燒烤爐，夠晒方便！今次嚟到牛頭角嘅串燒屋，任飲任食嘅選擇夠晒豐富，值得推介。
男人都係鍾意食住家飯，不過近排公事繁忙，我真係無時間下廚，只可以搵間私房菜同M佬去嘆吓！觀塘嘅樓上餐廳好多，但都要識路，如果唔係有同事介紹，我都唔知原來觀塘都有私房菜，所以我就同M佬提前預約，嚟到御膳，試吓呢個花膠扒羊肚菌餐。
觀塘真係好多嘢食，所以觀塘返工嘅A姐依家已經決定唔帶飯，日日出街搵食！如果你都喺觀塘返工，又有好嘢食推介，就記住話我知喇！而我今日就嚟到觀塘嘅Bubble Tree，餐廳嘅價錢唔貴，份量又多，非常抵食！
唔知伊甸係唔係好多嘢食嘅啦？作為為食嘅朋友，真係發緊夢都掛住食呀！但眼前嘅觀塘人多車多，繁忙時間真係Oh My God，不過，繁忙嘅背後都有一個世外桃源：伊甸！位於觀塘嘅伊甸，同我夢裏面一樣都係咁多嘢食，餐廳以木系設計，主打台灣菜，充滿文青風格，非常寫意。
嚟到工廈，你期望見到啲咩？正在返工嘅大隻仔？工廠嘅開倉優惠？工廈內嘅抵食canteen？原諒你嘅膚淺，因為我都無諗過工廈內會有行和風路線嘅鳥棲日本料理，食物質素充滿驚喜。
觀塘嘅駱駝漆大廈除咗outlet之外，仲有唔少特色餐廳小店，絕對係觀塘上班一族繁忙小休嘅飯堂呀！不過，喺駱駝漆大廈搵食一定要預先鎖定目標，因為駱駝漆大廈人流多但電梯少，喺度搭lift絕對係一個挑戰，而我哋今日就鎖定新開張嘅潮叔啦！
M佬今日突然同我講，佢好掛住去BBQ燒嘢食呀！不過，嚟到夏天A姐確實，熱！到！不！行！了！但你話如果可以嘆住冷氣，有人燒埋俾你食，咁我又唔驅呀！怕熱但又想食BBQ，其實一啲都唔矛盾。今日M佬就帶我嚟到觀塘嘅串燒屋，食自動串燒放題，嘆住冷氣享受燒烤嘅味道，好滿足呀！
觀塘嘅工廈卧虎藏龍，其實有唔少隱世餐廳選擇，但最緊要係識搵好味嘅推介！嚟觀塘返工嘅A姐今日就約咗同事去到壹玖陸零食lunch，餐廳嘅定位唔貴，環境舒服，重點係食物嘅味道唔錯，CP值算高！
Facebook俾啲泰國旅行相洗晒版，搞到我都好想去泰國呀！不過，年尾無晒假，所以食泰國菜頂住癮先。講起泰國菜，就梗係要食正宗泰國人主理嘅餐廳啦！今次嚟到位於牛頭角嘅小店：季稻。餐廳充滿泰國色彩，真係以為自己去咗翟道翟呀！
|
https://gaus.ee/2022/02/boris-dog/
|
狗名 Boris 失寵 預示莊兆波命運？
莊兆波最近真係有個警號，佢嘅歡迎度打不入前。
就係最新嘅狗名調查，愈來愈少人將佢地嘅狗命名做Boris。
而命名高峰則係莊兆波解散國會選舉時，即係佢民望最高嘅時候。而浪潮係佢再度出任國會議員時就開始，而且同民望升跌一致。
而最新嘅浪潮則同冠狀病毒有關，一係叫Corona 或 Covid，甚至有疫苗品牌 Pfizer 同 Zeneca。
|
https://hkofficedaily.com/mong-kok-%E6%97%BA%E8%A7%92-%E9%98%BF%E6%9C%A8%E5%8F%B0%E7%81%A3%E9%BA%B5/
|
今日中午同老婆落旺角影相，半個鐘多啲啲已經影咗超過六百張相，見有啲肚餓，於是行去「阿木台灣麵」開餐。「阿木」係某些群組好出名，排隊排到人山人海就好多人都知…… 好彩最近開咗新店，影相地方又近新店，於是同老婆拖手仔行過去。行咗五分鐘，到新店門口，已經有成十人排隊等緊。老婆攞咗飛，要等二十幾個號碼…… 等咗半個鐘左右有位。排隊期間已經揀咗想食乜，交咗order紙，好快有得食。
台灣嘅牛肉麵，湯，係靈魂。阿木做得好對辦，兩碗麵嘅湯都好味道。紅燒個湯好地道，蕃茄湯個蕃茄味都好濃好夠味。麵條夠彈牙，大量葱花同配菜之餘，令我好欣賞嘅，係碗麵有四塊牛肉。呢四塊牛肉，件件有一塊「白豬仔」餐肉大小，足足1cm厚…… 大佬，去「大乜鑊」「大個砵」食鐵板牛扒都無佢咁大份，但價錢比佢貴…… 呢樣真係無得頂。不過，牛肉如果質素高小小會好啲，因為有筋，但以呢碗麵價錢份量同質素，係香港係頭三位。
唔算好特別。肉嘅部位應該係豬頸肉，好彈牙，炸得剛好，唔錯。
10蚊雞，細細兜，應該普普通通無乜特別啦…… 咁你就錯哪。麵筋夠入味，花生入味夠淋，兩樣加埋一齊好合拍。而麵筋係食得出用心做，比起好多香港上海鋪嘅『四喜烤麩』高。我估非店家出產，因為門口有得一樽樽賣。我走果陣買咗兩樽。
呢樣又係好啱我心水。肉鬆係脆身果種，所以有咬口之餘，同芝士嘅半溶、蛋嘅軟熟以及醬汁互相配合，令味道上一個層次。
呢樣好一般，正價唔會叫……
地方好珍貴，每次出餐都要經過我膊頭……對食客、餐廳、員工有一定風險…… 不過我唔介意你淋落我身，只要比張VIP卡我，每次嚟，只要等十分鐘就可以坐低，我願意搏一搏……
|
https://flyformiles.hk/13921/%E5%B0%8F%E6%96%AF%E6%AF%8F%E6%9C%88%E4%B8%80%E8%81%9A-4
|
小斯每月一聚 4月28日有note有野食有野送！！！！！
去旅行好多人尤其小朋友會暈機浪，呢支獨特嘅 iTravel愛遊澳洲草本舒緩筆 氣味天然清香，冇化學香精味道同害處，仲可以代替傳統藥油，唔使驚成架飛機都聞到 。
4in1功能：
所有iSecret Life 個人護理及美容系列成分全天然無添加，無動物測試，適合純素嘅朋友，多款冷壓100%純精油、維他命E 及荷荷芭油調和，安心旅行順便修護肌膚。
診所、 5星級酒店同好多大型連鎖店都有得賣㗎！
|
https://wavingcat.com.hk/wavingcat%E5%84%AA%E6%83%A0/%E7%94%9F%E6%B4%BB%E5%84%AA%E6%83%A0/%E6%81%92%E7%94%9Fmmpower%EF%BD%9C%E6%81%92%E7%94%9F%E6%96%B0%E5%8D%A1%E5%8D%87%E7%B4%9A5%E5%9B%9E%E8%B4%88%E7%9C%9F%E4%BF%82%E5%92%81%E8%91%97%E6%95%B8%EF%BC%9F%E4%B8%80%E6%96%87%E8%A9%B3%E7%B4%B0/
|
恒生MMPOWER係恒生早前推出嘅新信用卡，其實又新唔晒，咪即是以前嘅MPOWER更新咗，但又唔係多個「M」同換card face咁膚淺，係連優惠都全面升級，甚至有人話佢係新卡王咁誇張。究竟MMPOWER嘅5%回贈係咪全城最好？呢5%回贈又係點計，等筆者誠實地報告你知。
恒生MMPOWER伏位係回贈+FUN Dollars 但恒生即刻改好！
MMPOWER第一大賣點，必然係5% +FUN Dollars回贈，介紹返佢嘅5%回贈分開兩部分，第一部分係網上簽賬，第二部分係自選簽賬類別，兩部分共用同一上限，每月最高回贈HK$800。
先比較網上簽賬，上表係市面嘅網上回贈較高（4%或以上）信用卡比較，清楚見到回贈率就未到MMPOWER最高（但都係第二），但回贈上限就最多，睇你每月簽多定簽少，但都肯定係三甲之一。MMPOWER有以下兩點值得一提。
5%回贈上限為每月HK$800，即是每月簽HK$16,000先打爆，屬非常高上限，特別適合用嚟做信用卡交租，上一代MPOWER係可以交租賺回贈，呢一代MMPOWER現時已見到RentSmar更新咗，將MMPOWER 5%回贈加落佢地嘅回贈計算機（見下圖），理論上可以用到，大家不妨留意下，如果用到每月賺返HK$800回贈都真係非常和味。而其他交租平台就仲未見有update。
上一代MPOWER回贈率唔低，不過最難用係有最低消費，每月最少簽HK$3,000先有回贈，今代MMPOWER已移除簽賬要求，無門檻，有簽就有得回。
再嚟講下自選簽賬類別5% +FUN Dollars回贈，需要事先登記返你揀嘅類別，之後先有回贈。5個自選簽賬類別包括：
而5%拍卡回贈又係咩概念呢？下表係市面嘅拍卡回贈比較，MMPOWER贏其他2%嘅成條街。正常高咁多，銀行唔係開善堂，總會調整返，有得用好盡情用喇。
恒生MMPOWER初出時，本來有以下兩大伏位：
不過隨住恒生7月中開始改返好，+FUN Dollars都可以在恒生app內用嚟找卡數，恒生MMPOWER真正變成一張現金回贈卡，現時已不存在任何伏位，可以安心使用！惟一係現時恒生MMPOWER回贈水平比市面任何信用卡都高，要睇佢可以捱得幾耐，而家就盡情用住先啦！
今次MMPOWER確係恒生誠意之作，除5%回贈之外，仲有以下亮點：
|
https://dailyview.hk/Daily/2019/11/06
|
香港人最愛日本料理！五大迴轉壽司店食過未？
香港深受日本文化影響，甚至唔少香港人都視日本為自己嘅家鄉。日本，呢兩個字代表高質，代表美好，難怪每年香港去日本旅遊嘅人，都咁鬼多喇！有唔少香港人，只要有短期假，就算只係得兩三日，都會去日本休息吓。但無論有幾愛日本都好，香港人始終都喺香港生活，邊有得成日享受日本嘅正嘢。正因為咁，日本美食就喺香港大行其道，好似迴轉壽司店，幾乎日日都排晒長龍，個個都去食，喺香港極受歡迎。今日就等DailyView用網路大數據話你知，香港人講得最多嘅五大迴轉壽司店係邊幾間喇！
板長寿司，日文名ITACHO，原意係指「總料理長」，即係煮嘢食煮得好勁。喺唔少香港人眼中，板長都代表咗CP值高嘅壽司，而且周不時都會推出新嘅壽司，令好多食客都有正嘢食，好似秋季就有「秋刀魚」限定咁。北海道海域新鮮直送嘅秋刀魚，有刺身、壽司兩種食法，真係令人食指大動。板長寿司每個星期三有會員感謝日，喺11月，仲特別推出逢星期一至星期三會員全日都有8折優惠，認真識做公關喎。好多分店有迴轉壽司，又有得即叫即握，咁貼心嘅服務，難怪咁多香港人鍾意。
千両，源自日本關東栃木縣嘅極品迴轉壽司店，雖然係「元氣壽司」旗下嘅連鎖店，不過呢，千両走嘅路線明顯高級好多，不論係食材、裝修，都明顯係香港市面嘅有心食店。千両壽司店成日都會推出限定食材，吸引更多食客，好識做生意。好似近日就推出咗活赤貝同裙邊卷壽司、軍艦，一種食材兩種口味，盡見職人廚藝。千両由8月起仲特別推出咗之前都有做過嘅「豐洲特撰．職人壽司」期間限定餐目，喺日本豐洲直送頂級嘅食材嚟到香港，真係喺香港都直接品嘗到日本食材，同去日本一樣！
1996年喺台灣創立，而家已經成為台灣迴轉壽司最大嘅品牌，殺入香港之後，亦都深得香港人嘅喜愛！爭鮮，可能係香港最出名嘅迴轉壽司店，火紅嘅程度，真係每個地方都總會見到幾間分店。點解決會咁受香港人歡迎？原因無他嘅，緊係同價錢有關喇。爭鮮均一價8蚊碟，真係價廉物美，8字好意頭，食完一定發。爭鮮貼近民心，仲成日搶先推出時令限定食材，好似冬季將至，佢哋已經推出咗嚴選阿根廷赤蝦、西班牙劍旗魚同廣島牡蠣，款款風味獨具，每盤只要30蚊。咁抵，仲唔嚟食？
1984年，日本大阪成立咗第一間壽司郎，自此之後火紅全日本，至今已經成為營業額榜首，每年嘅來客數，仲超過埋日本總人口加埋！喺日本做到咁出色，緊係要喺外地開分店喇。2019年，今年壽司郎仲喺香港開設首間分店，位於九龍彌敦道348號彌敦坊UG 樓。日本咁出名，自然令香港人趨之若鶩，新開至今日日都大排長龍。唔好以為佢哋見咁受歡迎就唔諗點推銷喎，壽司郎喺11月仲推出咗期間限定海鮮食材，最特別嘅係「日本國產牛 x 海膽」，日本牛，聽到個地方名都知係正嘢喇係咪？
元氣壽司，嚟自日本1990年成立壽司店，1995年已經殺入香港，真係香港迴轉壽司嘅老字號。由1995年第一間，到而家全香港已經開設咗超過六十間分店，遍佈港、九、新界，成為咗香港人點都會食過嘅迴轉壽司店。雖然元氣壽司咁出名，但佢哋係呢個行業絕對無放鬆腳步，一直用心為香港食客服務。2019年，元氣以「Live The Genki Life」為主題，展開一系列嘅推廣活動，每日都用壽司同香港人加加油，相當貼心。最近元氣仲推出鮮甜嘅鱈魚天婦羅期間限定，lunch又有新配搭，真心正！
講完五間香港人最鍾愛嘅迴轉壽司名店，你或者會好奇，點解香港會咁鍾意食迴轉壽司？以下呢五個原因，你就要睇睇喇！到底呢五個原因，同你鍾意食迴轉壽司嘅諗法，有冇咩出入呢？
有時候得一個人，可以選擇食嘅嘢認真唔多，好似只係得返堆Fast food咁，食完個人都唔開心喇。不過，其實仲有一樣嘢好啱一個人食，又唔怕驚要同其他人夾枱咁煩。呢一樣嘢，正係迴轉壽司店喇！點解最啱一個獨食？皆因係單丁位，對住條迴轉壽輸送帶，眼前只有美食，唔怕見到人地成雙成對。其實間唔中，自己一個享受美食，唔使理其他人，唔使講嘢，都係開心嘅事。
好多香港人食嘢，坐低咗睇住個餐牌，好多時都會覺得好辛苦。點解？皆因香港唔少人都患上咗選擇困難症！個心七上八落，想食A，又想食B。咁多好嘢食，樣樣都想叫，但偏偏自己根本食唔晒，個人愈諗愈唔開心。呢樣咪係迴轉壽司吸引香港人嘅原因囉！每碟份量都唔多，每碟款式都完全唔同。只要有心，唔止A同B，食晒二十六個字母都得。老細，我要嚟十碟唔同款嘅！
元氣壽司、壽司郎、爭鮮、千両、板長寿司⋯⋯香港咁多間迴轉壽司，開到周街都係，真係只要喺香港生活，行幾步路就會有一間迴轉壽司係左近。迴轉壽司，就好似香港食物界嘅7-11便利店咁。唔係講少，好似爭鮮咁，就有咗唔少小鋪位只係賣外賣壽司，真係去到行入店內食又得，快快手買返屋止食又得。咁普遍方便就腳，地理位置咁優越，難怪香港人成日去喇。
點解咁多人鍾情迴轉壽司？皆因兩個字，迴轉囉！迴轉有別於其他食法，你係要自己攞，自己等，你最心愛嘅食物千辛萬苦終於嚟到你嘅眼前。呢個過程入面，你仲要係度諗，係度希望，前面嘅人唔會決定伸手攞咗你想要嘅一碟。迴轉壽司仲可以鬥邊個食得多，小朋友就最愛喇。唔少小朋友都坐唔定，但食迴響轉壽司，見住壽司轉嚟轉去咁有趣，迴轉壽司有得食又有得玩！
香港人食嘢一向嘴挑，唔係好食，唔會買，唔抵食嘅，亦都唔會入去。迴轉壽司咁受香港人歡迎，最重要嘅原因，當然係要迴轉壽司夠平價抵食喇。直接少少講，香港人最鍾意比較，要CP值爆燈先會成日食。好多人食迴轉壽司，都係因為香港最出名嘅迴轉壽司店，都係好食、抵食，價廉物美，呢四個字，已經足夠講出香港人鍾情迴轉壽司嘅原因。唔講咁多，即刻去食返次先。
本研究資料由《KEYPO大數據關鍵引擎》提供，分析時間範圍為2018年11月05日至2019年11月04日。
網路大數據系統觀測港澳地區上萬個網站頻道，包括新聞頻道、Facebook、Instagram及各大討論區、BLOG等，針對討論『五大港人迴轉壽司店及五大喜愛原因』相關文本進行分析，並根據網友就該議題之討論，作為本分析依據。
我要食生魚片！
|
https://hkofficedaily.com/%E7%94%B7%E5%8F%8B%E9%A9%9A%E9%AC%BC%E9%A9%9A%E6%9B%B1%E7%94%B4%E9%A9%9A%E5%9B%9B%E8%85%B3%E8%9B%87-%E6%B7%A8%E4%BF%82%E5%94%94%E9%A9%9A%E6%88%91/
|
我慣咗㗎喇，平時同男朋友出街佢都係咁，有次佢屋企有四腳蛇，夠膽死打電話叫我過去捉，佢認真㗎，唔係講笑搞gag，發現廚房有四腳蛇之後，佢足足一個星期唔敢入廚房。
除咗驚曱甴同埋驚四腳蛇，男人老狗仲會驚鬼，有次睇鬼片佢嚇到個人彈起咁滯，隻腳不由自主猛力踢向前面張凳，搞到前面嗰pair情侶擰過嚟睥住，睇完戲當晚仲話急尿都唔敢去廁所……
順帶一提吖，佢連機動遊戲都驚㗎，去親樂園都唔玩，有次同我阿爸阿媽跟團，其中一個景點就係機動樂園，我阿爸不嬲大膽就唔好比較，阿媽就怕一啲會反轉嘅遊戲，例如過山車，但佢可以接受海盜船，因為唔使反轉吖嘛，而我男友就連香港迪士尼嗰個玩具兵團跳降傘都玩唔掂，所以跟團嗰次，佢全程企喺外圍睇我哋玩。
首先我男友的確係有嘢唔驚，佢唔驚我，每次我鬧佢同埋警告佢嘅時候，佢真係完全冇反應。
咁我又冇，佢成日陪我屋企人飲茶，雖然唔小心踩咗阿爸一腳，但真係好肯花時間陪老人家，你見佢肯為咗帶兩老去旅行而跟團就知啦，佢真係好錫我家人，家庭觀念亦好重，每個人都有優點同缺點，我會取笑佢細膽，但都識得欣賞佢好嘅地方，兩個人一齊係咁㗎喇，一世人流流長，唔可以無限放大對方嘅不足之處，而忘記咗對方嘅好。
最多我操fit啲，保護返呢條廢柴囉！
|
https://hk.cosme.net/products/102733/reviews/1241159
|
好開心可以中到今次既試用，其實之前都有用過其他牌子既睫毛底膏 ，但係發現冇再出宜家可以用呢個新睫毛底膏啦！
講下包裝先，係好簡單既膠包裝，入面就少少磨砂黑色咁，其實幾簡單同埋唔易污糟。
打開用就可以見到有少少透明灰色既液體，然後都幾多長既纖維。呢一支睫毛底膏既頭係梳型，其實都幾好塗上睫毛，同埋唔會有黐埋一舊咁，新手都絕對可以搽得好靚！但係搽下睫毛就差少少，因為佢有啲纖維太長就有少少怪。
最滿意係佢搽上眼唔會好似整灰咗啲眼睫毛！呢個係我之前用其他睫毛底膏最唔滿意既野，而ettusais呢支真係唔會！絕對好啱唔化妝就咁搽下佢就出街！睫毛密咗都會精神咗！
防水度方面都好好，我睇完喊戲都唔會變熊貓眼！
最後卸妝方面，我一直都係用fancl卸既，唔會要好大力擦，但係卸個時都會見到少少一條條出嚟，嚇親以為自己甩埋已經唔多既睫毛。
總括黎講真係唔錯，想要偽素顏或者想睫毛膏持久啲都絕對可以試呢支！
回購了無限次，每次用化妝棉抹完都好多污糟野出黎，濕fu暗瘡都會快咗好。
顏色好自然，唔會飛粉，平價好物。
收飾唔到毛孔，會顯到有粉感，最後淨係用係前陰。
|
https://blog.tutorcircle.hk/2102/youtube-%E8%B3%BA%E9%8C%A2/
|
主頁 » 小編分享 » 我要做個YouTuber！年薪百萬不是夢？
近年隨著科技發展同社交平台嘅普及造就咗好多新興產業同不同嘅工作機會其中YouTuber或者係平時講嘅網絡紅人就係大勢之一。一般我地上YouTube睇片都係為左娛樂亦可能會覺得拍片嘅人輕輕鬆鬆，玩下成班人開心下就有錢收好正，因而想加入成為YouTuber嘅行列，但係你又知唔知而家入行做YouTuber，係咪真係咁好搵呢？Tutor Circle尋補帶你睇真相啦！
YouTube係今年1月16號就宣布左新嘅YouTube合作夥伴計劃資格規定而家想加入YouTube嘅分紅計劃，需要係過去12個月裡面，累計觀看時數達到4,000個鐘，並且訂閱人數要超過1,000人，YouTube先會審核你嘅channel，係咪符合加入呢個計劃嘅資格，主要都係睇下你嘅影片內容係咪原創，目的係想防止垃圾內容同埋拎人地啲片黎用，不過去到比佢審查呢一步已經係好遠嘅事喇！
而家我地睇到賺好多錢嘅YouTuber，佢地主要嘅收入其實都唔係黎自YouTube嘅廣告分紅，而且同廠商直接洽談嘅廣告 或者叫業配，又抑或係紅左之後出席活動同合作賺嘅錢，主要嘅收入來源都係呢啲我地俗稱賣廣告嘅活動，但係收入嘅多少亦好因人而異，而且並唔係時時都有咁多job，所以收入都好唔穩定架，同其他freelance一樣要好好理財，同埋承擔收入唔穩定嘅風險先得！
而家好多人紅左都會做KOL賣下廣告咁，到底係咪真係咁好做？
好多而家好成功嘅YouTuber一開始都係為興趣，純粹想借呢個平台黎同大家分享同交流，都係出左名之後先轉做全職嘅YouTuber，所以如果一開頭就想做全職YouTuber嘅話，可能就需要多啲毅力同堅持喇！
KOL 好做？｜唔洗做有錢收？ 係咪真係咁正？
IG賣廣告- 網絡上的廣告女神- 真心推介有幾真心？
Previous Post韓流教室 6大韓國潮語識幾多？
Next Post係香港做Data Analyst即係要做咩？
|
https://football.fanpiece.com/GunnerLoser/%E6%A7%8D%E6%89%8B%E5%90%8D%E5%AE%BF%E9%BA%A5%E8%87%A3-%E9%98%BF%E4%BB%99%E5%A5%B4%E8%A1%A8%E7%8F%BE%E4%BC%BC%E8%B8%A2%E6%85%88%E5%96%84%E8%B3%BD-%E4%BB%A5%E7%82%BA%E9%9B%B2%E5%8A%A0%E4%BB%B2%E6%95%99%E7%B7%8A-c1329170.html?feature=next
|
阿仙奴今季換上「歐霸盃專家」艾馬利 (Unai Emery) 取代執教長達22年嘅雲加，唔少球迷自然期待球隊會有一番新氣象，但球隊開季就碰上兩場硬仗，連負曼城、車路士，及後對韋斯咸、卡迪夫城取勝但都險象橫生，表現令人失望。於《Sky Sports》任職嘅名宿麥臣 (Paul Merson) 就於節目上狠批母會表現差勁。
阿仙奴青訓出身嘅麥臣1985-1997年間為球隊上陣327次，現時仍以50歲之齡效力於威爾斯第三組別聯賽業餘球隊，正職係《Sky Sports》評論員。最近，麥臣於節目《The Debate》上直言，阿仙奴表現彷如踢慈善賽：
「我睇咗阿仙奴嘅比賽，如果唔知，仲以為雲加仍然教緊隊波。
睇佢哋踢波，就好似睇緊慈善賽咁，場波非常開放，冇人攔截對手，好似你攻完到我攻咁。
的確，阿仙奴開季4場已失8球，防守方面比起雲加時期完全冇改善，中場缺乏硬度，對後防線保護近乎零。不過，個人認為阿仙奴喺心態上有明顯改變，首先係面對逆境時明顯有更大爭勝心，對車路士時兩次以同樣套路一度追成2-2平手，「套路」亦係雲加時期所欠奉，另外球隊會先喺中後場控球尋求機會，一旦進入中前場攻勢就會變得更直接，只係中後場用波能力不濟成為球隊軟肋，改變的確需要時間。
|
https://andy729hui.like.community/2018/12/24/%E3%80%8Adse%E5%B9%BB%E6%83%B3%E6%A0%A1%E5%9C%92%E3%80%8B%E8%81%96%E8%AA%95%E7%AF%80%E7%A6%8F%E5%88%A9%E3%80%8C%E6%8B%BC%E5%9C%96%E3%80%8D-4/
|
Sonia：唷！Let’s us to dancing in the Xmas party！
Janice：聖誕燈飾要係配合建築物嘅外型先好睇嘅！
琪琪：聖誕快樂… …仲有咩要講呀… …我唔知講咩喇！
呀強：係！聖誕快樂！新年進步！
白龍：Online有event，本人唔得閒。
|
https://www.cleanskincare.com.hk/blog/2018/02/d-8.html
|
有需要從陽光吸取維他命D？
CLEAN Blog – 有需要從陽光吸取維他命D？
其實晒太陽確實係一種享受，除左可以令我地擁有一身古銅既膚色，另外亦可以幫我地身體合成必需既營養維他命D！
大家對維他命D可能會比較陌生，但呢種維他命對我地身體係不可缺少既營養之一，而且主要供給既來源係從陽光吸取既。
咁係咪坐係窗邊曬就能夠吸收呢？如果搽左防曬隔咗都可以吸收到嗎？
其實過程係當陽光既UVB照射到皮膚後就會轉化為維他命D，之後再由肝臟及腎臟轉化成活性既維他命D，但一般既玻璃同防曬產品都已經擋住咗UVB，所以就會降低咗吸收維他命D既轉化效果。
但係唔搽防曬直接讓皮膚暴露係陽光下咪好容易曬出色斑囉？
係！所以唔建議讓皮膚暴露係陽光黎進行轉化，反而可以多食較高油脂既魚類（如三文魚，比目魚等）或者進食維他命D既補健品。
咁如果身體唔夠維他命D既話會有乜影響？
維他命D主要係幫助身體既腸道更加容易去吸收鈣質，令身體血液正常凝結運作，令到可以維護同強化骨骼既健康，所以缺乏維他命D就會另身體不能充份地吸收鈣質，從而影響骨骼同牙齒既健康，更有研究發現維他命D對身體及其他組織同細胞都有反應，例如增強免疫同抗菌嘅能力，令病菌侵襲時，可以分泌更多抗菌嘅蛋白質去破壞細菌。
而外國既醫學雜誌更指出維他命D對於將食物轉化為能量擔任著非常重要既角色，如果經常覺得疲倦冇力，咁可能係因為你未能從食物中充份地吸收營養，此時吸取維他命D可改善呢種情況。
所以外出呼吸新鮮空氣同親近大自然係重要既，而維他命D對身體既健康黎講亦都非常重要，但就要先保護好自己皮膚既情況下黎吸收才可以喔，希望今篇既分享能令大家了解多左關於維他命D對身體既重要性同補充方法啦。
Previous: CLEAN BLOG – 色斑會變凸起？
Next: CLEAN Blog – 毛囊閉塞會變成暗瘡？
|
https://ent.fanpiece.com/visualthinking/%E9%A6%AC%E5%9C%8B%E7%B6%B2%E7%B4%85%E6%A8%A1%E7%89%B9%E5%85%92Valent-%E4%BB%A4%E5%B7%B4%E6%89%93%E5%80%91-%E7%84%A1%E9%99%90%E6%83%B3%E5%83%8F%E5%88%97%E8%BB%8A%E7%AF%87-c1418640.html?feature=next
|
馬國網紅模特兒Valent：令巴打們「無限想像列車篇」！
就好似睇<冇人性教育>咁，幻想吓啫；但女主持波波黃婧靈---講到咁鬼白---令巴打們咩嘢幻想都無晒/Mood都冇嘛？
兩位女主持人又用手戴套，Out晒？節目改錯名<冇人睇教育>？？...應該點：
都令人無張想像...發吓白日夢一場？
就好似<鬼滅之刃。遊郭篇>音柱有3個老婆一樣，俾大日本男人幻想一下？
Valent 喺網上世界六有好多幻想俾巴打們...原來佢亦係餅乾蛋糕店主人，自己唔夠仲搵嚟姐姐妹妹一齊幫手宣傳：
小編發現佢有一鋪"搭公車"癮：
咁樣打桌球及網球。
仲有係咁樣慶祝"三八婦女節"。
|
https://onesportpro.hk/soccer-life/%E3%80%90%E8%8B%B1%E8%B6%85%E3%80%91%E6%9B%BC%E5%B8%82%E5%A4%A7%E6%88%B0%E9%96%8B%E6%89%93-%E8%89%BE%E5%AF%A7%E5%A4%8F%E8%98%AD%E7%89%B9%E9%80%B2%E8%A1%8C%E3%80%8C%E5%8F%B3%E8%85%B3%E3%80%8D%E7%89%B9/
|
艾寧夏蘭特周日有重要任務，首度參戰曼市打吡，到時必定成為曼聯防線眾矢之的。夏蘭特雖然已夠成熟，但仍然不斷增值，喺呢場舉世矚目大戰前進行右腳特訓，務求集齊武器，幫曼城殺退宿敵。
開季7場英超入11球，射手榜一枝獨秀，難怪好多人認為曼市打吡嘅最大關鍵，係曼聯中堅華拉尼、利辛度馬天尼斯，能否嘜死夏蘭特。
入波能力超高、速度夠爆，同隊友配合度未去到最好，但都已經好高水平，夏蘭特以中鋒嚟講，可以話近乎完美。但佢並冇自滿，以實際行動，不斷自我強化。
夏蘭特擅長左腳，右腳雖然未至於生蟲，但威力差好遠；仲効力多蒙特嗰陣，已得到德國名將薛基拿為佢制定一套訓練計劃，苦練唔擅長嘅右腳，令佢更加全面。薛基拿司職前鋒，上世紀90年代効力拜仁慕尼黑，轉型做教練後做過慕遜加柏、多蒙特同薩爾斯堡助教，經驗豐富。
有名師制定特訓，夏蘭特右腳能力有所提升，但仍然有進步空間。喺曼市打吡前，夏蘭特又再進行右腳特訓，就睇吓可唔可以用呢隻腳射死紅魔。
點先可以嘜死夏蘭特？曼聯名宿史譚賽前獻計，作為紅魔一代中堅，說話自然有份量。史譚認為，要對付神鋒，必須用車輪戰消耗佢體力：「曼聯防守一定要主動，搶到波就送去曼城後場，同時要繼續盯實夏蘭特，限制佢發揮，唔好畀佢有埋門起腳機會。
「當然，最有效方法，就係進行針對性防守，曼聯可以安排一個防守中場纏住夏蘭特，或者採用車輪戰術，消耗夏蘭特體力。」星期日晚9點曼市打吡，就睇吓坦克會唔會接納史譚嘅方案，定還是有其他招數招呼夏蘭特啦！
|
https://www.takhingmart.com/products/twinbird-japan-steam-ironing-machine-high-temperature-bacteriostatic
|
TWINBIRD 美型蒸氣掛燙機可釋出蒸氣高達130℃超高溫，日本新潟県環境衛生研究所報告指除菌效果達99.9%。放工返屋企除外套後，記得用twinbird 掛燙機蒸一蒸，就唔怕細菌和你一齊回家啦！
超輕量設計，重量只有 530g。
50ml 可拆式水箱 ，預熱只需 28 秒。
時尚設計，展現品味與個性，並附掛勾，存取方便。
軟化皺摺，降低異味。
連續按壓，蒸氣不間斷。
附有專用可拆式清潔毛刷頭及專用機座。
|
http://www.marks.com.hk/%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD_Chinese_Essence_Health_Management_%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD/684
|
由於自己皮膚較敏感，我就做前問個shop manager我做唔做到facial。
洗完面睇皮膚，話我皮膚乾就sell我新treatment叫冰極導入，(我仲有成50格舊treatment都sell我新，可能我太耐冇去，佢地又了下我俾錢)，之後我話唔使，問佢舊嗰隻我做唔做得，佢話得，配合中藥可以舒緩。
做完成個treatment，我臨走，就叫我配番個 "去斑霜"可以去紅，一定唔會敏感。我就心軟買左，諗住中藥，一定冇事，點知琴晚番屋企用，今朝成面腫哂。
我即睇皮膚科，話我burn左，入面d成份有冰片過度刺激我塊面。
之後我上去要求退款，佢仲覺得係唔關佢地事，我問可以點處理我問題，佢叫我做多次facial....仲話我本身敏感就唔關佢地事。但我做前再三問清楚我是否適合做，佢地話冇問題，好多敏感客都做。但一出事冇幫我之外，仲賴番我轉頭。
係我傻，信錯人，諗住中醫開設嘅美容療程有保障d，點知。。。
純呻。。好灰。。好晤開心。。。
|
https://blog.menclub.hk/sit/2013/06/21/%E3%80%8A%E6%9A%97%E5%A2%8A%E3%80%8B/
|
呢句嘢，由細到大我聽左過百萬次。
⋯⋯ 由細到大我嘅外表都唔突出，細個人地游水跑步果時我畫緊公仔，大個人地做Gym打拳果時我極其量都只係喺個球場中圈入面行嚟行去扮做運動。我從來唔會花時間去諗個外型點樣可以再好啲，因為我覺得扮唔扮我都係咁_樣。
阿媽生左個冇動力改變自己外形嘅心俾我，好在佢亦都附帶左一個唔太鐘意比較嘅意識喺入面。
你可以話係自我感覺良好，但我覺得係與生俱來嘅一個性格，我好早就明白天生我材呢個硬道理，你生出嚟係叻邊樣，你呢世都係叻邊樣，你冇得唔忿氣，你只可以用最正面嘅方法去解決呢方面嘅問題。
我有一個朋友，人生最叻就係踢波，球場以外無論係事業愛情人際都唔見得好，但偏偏喺球場入面佢無所不能，我幾年或者應該係話幾世先做到一次嘅動作，佢可以一日做幾次你睇。球場入面佢受盡歡呼聲，但一離開球場佢又可以樂得自在，喺我口沬橫飛吹水唔抹咀嘅時候唔出聲默默做一個觀眾睇我地成班廢柴點樣去J一個簡單嘅射波或者扭過幾多個人。
你要幾高嘅能力，但同時都需要一個正確嘅價值觀。
但偏偏呢個世界比較多嘅，係果類冇料扮四條，舢舨又想充母鑑嘅自我感覺良好人仕，呢一種人從來唔會理解自己本身嘅長短處，只係想每一樣嘢都要顯露人前，識嘅嘢，佢地會放大。唔識嘅，佢地會偽裝。就好似一個本來唔高嘅人用左鞋墊之後周圍同人講其實我唔矮。
呢一種人多數天生自卑，因為身體又或者性格嘅上一啲短處而對所有對自己有威脅嘅人同事耿耿於懷，輕則嘅會晚晚訓唔著垂淚到天明，重則嘅就會搞盡腦汁，用盡所有方法將對方拉低。同時佢又會有一套自我基準，就算最後佢唔可以得逞，都總可以喺某一個自我天地入面精神自瀆。
講到底，鞋墊始終都係鞋墊，如果你因為呢個鞋墊而重拾信心嘅我恭喜你，但唔好再諗住再進一步行埋人地身邊睇下你高定佢高，因為終於有一日有一刻，你幾唔願意都好，都要將呢個鞋墊除低，然後回復正常高度去沖涼訓覺。
我相信高登仔所講嘅肥矮醜窮蠢柒鈍都唔係原罪，天生我材，搵到自己擅長嘅事，你頭上總有一片天，人生最大嘅原罪係比較同妒忌，個鞋墊可以填補到你腳下所缺嘅果幾CM，但絕對唔可以填補到你心入面缺少嘅果一塊。
唔好再自作聰明以為自己打緊『暗戰』，唔好再望住個心結，試下放低自己果個『暗墊』啦傻豬。
|
https://www.openrice.com/zh/hongkong/promo/%E6%BF%80%E6%B8%9B-750%E9%A3%9F2%E6%AC%BE%E5%BE%97%E7%8D%8E%E4%B8%AD%E8%8F%9C-%E9%AE%91%E9%AD%9A-%E6%B5%B7%E7%9A%87%E7%BE%B9-%E5%8F%A6-88%E5%8E%9F%E9%9A%BB%E7%87%92%E9%9B%9E%E5%A4%96%E8%B3%A3%E6%BF%80%E6%8A%B5-a6545
|
平時出街食飯，就係想食啲自己煮唔到嘅嘢，一嚐大廚手藝同心思。香港麗駿酒店地下嘅「中華小館」就推出咗「金牌四人宴」，有前菜、花膠海皇羹、鮑魚鵝掌外，更可一次過品嚐2款榮獲廚藝大獎嘅小菜—金獎芝麻鹽焗雞、得獎奶油虎蝦，分別由入廚多年老師傅；以及經驗粵菜大廚主理。而家識食價$888(原價$1,638) 就食到喇。
「金牌四人宴」用料矜貴，更可食齊2道得獎菜式。
好多熟客都大讚呢度嘅燒味好食，全因「中華小館」係自設燒爐，全部燒味都係新鮮出爐。呢個套餐嘅金獎芝麻鹽焗雞，同樣每日燒製，一有order就會掃上蛋白、灑滿芝麻即炸。估唔到呢2樣看似平平無奇嘅食材，加埋一齊會有種獨特脆感好驚喜！
呢道芝麻雞係老師傅拿手小菜之一，佢提到因為蛋白易燶，所以好講究火喉控制。而且雞隻只揀適當肥瘦及約2斤重，燒出嚟先唔會過瘦過膩，食落脆卜卜又啖啖肉。
金獎芝麻鹽焗雞，芝麻蛋白有種獨特脆感。
老師傅精選肥瘦適中雞隻，啖啖肉又唔膩。
另一重點得獎菜式—得獎奶油虎蝦，由年輕經驗大廚創作及主理。大廚提到個醬汁就係靈魂！以蝦米、海鮮、奶油同多種神秘配料煮製，綿滑輕辣。
雖然食譜要保持神秘感，但大廚就透露呢個汁配任何海鮮都好夾，好多食客仲會特別要求多汁，用嚟配手抓餅勁惹味㗎。
得獎奶油虎蝦，充滿神秘感嘅醬汁綿滑輕辣，識食記住嗌多汁。
套餐前菜就有2款揀，鍾意淮山嘅話會被清香桂花淮山驚艷到。平時淮山都係鹹食為主，今次保留咗淮山嘅軟糯口感，再淋上桂花糖漿變得甘甜。
清香桂花淮山，香甜桂花糖漿好滋潤。
另一款前菜—爽脆泡椒魚皮就香口惹味。魚皮冰涼爽脆、入口Q彈。越咬越滲出淡淡嘅泡椒辣，但唔會太嗆太辣，用作前菜醒胃飲酒一流。
爽脆泡椒魚皮，Q彈輕辣，好啱飲酒傾計。
呢碗湯羹好有高級中菜儀式感，適合環境古色古香嘅「中華小館」。養顏花膠海皇羹用上湯熬製，有滿滿花膠絲、瑤柱、蝦米、帶子粒等上等配料，每啖都有豐富咬感，濃稠湯羹亦相當暖胃。
養顏花膠海皇羹，好有高級中菜儀式感。
多種矜貴配料，締造豐富咬感。
高級中菜唔少得經典蠔皇鮑魚扣鵝掌，大廚依傳統做法用鮑魚汁燘煮5小時以上。鮑魚入味濃厚，肉厚彈牙；鵝掌則掛滿醬汁，更有滿滿骨膠原。
蠔皇鮑魚扣鵝掌，依傳統煮法燘煮5小時以上。
除咗堂食優惠，呢度嘅外賣優惠都好吸引！原隻脆皮炸雞／原隻玫瑰豉油雞外賣只係$88(原價$128)，真係成隻雞「免切」拎返屋企，零包袱直接用手撕隻雞髀嚟食好正。全部即日自家燒製，每隻約1.5斤重，4人家庭都好夠食喇。
呢個外賣優惠真係必搶～原隻脆皮炸雞／原隻玫瑰豉油雞外賣只係$88咋。好鍾意店家嘅特製外賣盒，成隻雞拎返屋企好方便，一打開就食得。因為係自家燒製，所以每日限定100隻咋，記住mark實供應時間下午5:30-晚上6:30嚟買。
原隻雞外賣絕對唔簡單，更要特別訂製外賣盒。全因大廚考慮到燒雞一切開就好快凍，反而原隻雞可以keep到熱辣辣外，一家人齊齊手撕一啖雞髀、一啖雞胸更爽！特別係脆皮炸雞，返到屋企雞皮仲脆卜卜㗎，一撕開即刻爆出肉汁。
原隻脆皮炸雞，返到屋企雞皮仲係脆卜卜。
原隻玫瑰豉油雞，香甜豉油汁一家大細都啱食。
特別訂製外賣盒，輕鬆拎原雞返屋企食。
「中華小館」於香港麗駿酒店地下，門口具氣派。
用餐環境充滿中式古典韻味。
電梯直到2樓私人包廂，方便同行長輩。
|
https://www.shikoto.com/articles/8960.html
|
喜歡？愛？
咩係鍾意？咩係愛？ 有人一生都搵唔到情人， 有人搵咗一生都唔知邊個係真愛。 你呢？
「因為係你靚囉。」冇錯，就係咁膚淺。呢個答案係絕大部份男人鍾意一個人嘅先決條件，唔信你睇下大部分嘅豬排係咪仲係單身？你試諗下，一個人嘅外表唔討好，邊會有心去了解佢內在？所以奉勸大家一句，千其唔好信個啲話鍾意你夠斯文，夠溫柔之類讚到你天上有地下無嘅說話。
「但我會老，樣會殘，咁你之後咪會唔鍾意囉。」阿詠邊講邊擺出一副發嬲谷起塊面嘅樣。
「所以而家已經唔鍾意啦。」話音未落我已經感受到心口好似俾架火箭撞落嚟咁，痛到跳舞。
「以前，深山入面有一對夫婦，男嘅傻，女嘅癲……」講講下，突然俾阿詠打斷。
「喂喂，又傻又癲又深山，青山咋掛，你咩故事嚟架，咪係到作喎。」阿詠哭笑不得咁講。
「因為我愛你。」傻佬嘅答案好簡單直接。
「我剩係feel到有人曲線話我癲婆囉！」阿詠扁住咀咁講。
「唔係呀，你誤會咗啦，都冇曲線話你，跟本曲到直啦。」話畢我個心口又中「箭」。
「咁你會唔會一直愛我架？」雖然問得好漫不經心，不過你呃我唔到嘅。
「去死啦！」說罷阿詠就甩開我隻手，自己行前。
當詠擰轉頭望過我個方向，佢成個人呆咗。
我就半跪咗係佢面前，手上係我一路準備咗好耐嘅求婚戒指。
「阿恆…」阿詠就好似仍然未識反應咁，而眼淚就不停咁流。
|
https://www.flowclass.io/zh-hant/study-zh/dse-m1m2-keypoints/
|
10. Trapezoidal Rule要同second derivative一齊溫, 要搵Error或者absolute difference既話建議加個absolute sign！
2. 諗吾到就畫個Venn Diagram睇，會易好多！
6. 記熟四個common distribution, 大題會炒埋一碟問！
10. 要識得系表度睇Confidence Interval既Z, 吾一定出90%, 95%, 99%架！
計數機記住轉番做Radian Measure！！
1. 明白First Principle既Concept，唔好淨系背式！
8. Curve Sketching既步驟記清楚！
3. 要明白Dot Product既meaning，淨系背式去到大題會搞吾掂！
而家既你地可能會睇DSE睇得好重，的確系重要但系吾需要過於緊張，當系做mock或past paper，放鬆去考啦！
考完就好好去放鬆下，吾好搵答案對！希望今次giveaway同final reminder可以幫到你地！
|
https://bigbrotherchannel.com/%E8%8D%83%E7%81%A3%E8%89%AF%E5%BA%97-homu-by-favilla-%E8%89%B2%E9%A6%99%E5%91%B3%E5%8D%81%E8%B6%B3%E5%98%85%E6%97%A5%E5%BC%8Fcafe/
|
之前同大家介紹過佢哋喺觀塘嘅分店The Artlab by Favilla，今次就去埋佢哋喺荃灣愉景新城嘅分店hōmu by favilla，少咗workshop嘅荃灣分店最主要就真係餐廳，設計簡單而且環境都幾舒服，而食物一樣都係賣相靚味道好。
呢份慢煮封門牛柳定食其實之前喺觀塘分店已經試過一次，今次喺荃灣再食一樣都係咁正，啲牛柳好軟熟，味道都好香濃。定食跟咗一份柚子紫薯蓉，味道有少少柚子味幾清新，不過配薯蓉食落我就唔算話好鍾意。
如果你係食肉獸就可以試埋呢份春雞，啲雞肉唔會「鞋」，而且味道都唔錯！
呢度除咗唔同嘅定食、日式鍋類、漢堡、意粉呢啲主食之外，佢哋嘅咖啡都唔錯。而下午茶時間佢哋都有啲份量細啲嘅嘢食選擇，仲有日式蛋糕添。
佢哋仲會有節日推出嘅產品，亦有搞花藝嘅興趣班，大家可以Follow Favilla Cafe 嘅 Facebook 同埋留意佢哋嘅官網 。
|
https://www.am730.com.hk/%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD/%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD/145498
|
昕蕎：杯雪葩超級凍啊，我凍到變北極熊啦！
柏濤：但係北極熊唔食芒果㗎。
昕蕎：北極熊食咩㗎？
柏濤：食雪囉，北極冰天雪地，得雪㗎咋。
昕蕎：咁北極啲雪點嚟㗎？
柏朗：我知，個天落雨，跟住好凍就變成雪啦。
昕蕎：哦，所以叫做「雨落雪葩」！
爸B：……
新品速遞｜鮮芋仙新出夏季限定芒果系列 透心涼超級芒果冰 新鮮芒果製作 香甜滿足！
|
https://ohtria.blogspot.com/2015/03/congress-of-vienna.html
|
故事由拿破崙開始。
拿破崙攻打維也納。
戰爭結束後遊客去滑鐵盧遊覽。
英國出嘅紙板遊戲。
會議時安排嘅party. 畫中個建築物仲健在。
開P當然有音樂。呢啲係樂譜。
現代和平會議。
土豪金啲用品有乜用？裝魚翅同紅酒？
博物館會唔會有免費參觀。
你床下底？
只見歐洲大城市風景，唔知點玩。
啲嘢咁名貴，唔知會唔會有賊呢？
你個d行大運寫完o拿？
我在凡爾塞宮也見過一幅如第二張的拿破崙畫作，不知兩者是否同出一人之手筆。
不平等條約？
據我知係訂定各國邊界。
有驛站換馬卦我估。
|
https://football.fanpiece.com/manutd/%E5%AE%89%E9%81%94%E8%87%A3-%E6%96%B0%E7%90%83%E5%AD%A3-%E5%AE%89%E5%95%A6-%E2%80%8F-c1061458.html
|
上年有位紅魔終於都打出身價，助攻入波都幫到手！佢就係安達臣喇！不過因為一次腳傷，搞到佢傷傷停停，好表現只維持咗3個月…不過新一季球季佢就矢志要打返一年好波！呢個係佢接受曼聯官網訪問的對話：
記：新一個球季又嚟喇噃！你有咩感覺呢？
記：有無覺得上年自己好唔好彩？
安：(笑)開季嗰陣無囉！不過打咗一排就知道自己隻膝頭哥唔係好妥。呢家嘢其實好平常，有啲球員有傷有啲無，人人都係咁架啦！所以我知自己傷，就好努力咁令自己快啲好返，可以快啲重返賽場。終於我都掙扎成功，從傷患回復，不過當我以為一切正常時我又傷過，真係幾黑仔…所以我依家專心令自己維持100%狀態，stay fit好重要！
記：你覺得自己嘅性格有無幫你克服傷患？
安：有架！我份人好樂天架，所以傷咗我都儘量think positive！足球係咁架啦，我仲後生，咁快就因為傷患而頹喪，咁我咪好辛苦？雖然我有兩個嚴重傷患，不過我身在世界最好嘅球會入面，比較起上嚟我都仲係好好彩！係唔係？
記：咁你有無咩目標俾自己呀？
安：無咩噃，我淨係想踢多啲波咋！呢一季對我嚟講好重要，我會好專注！當然啦，搞gag係我嘅專長；搞笑係我嘅使命，我仍然會同隊友玩得好癲！不過我知我責任喺邊，我會盡力幫球隊，打得好啲架喇！
記：人哋話你同聰明仔卡華利好夾噃！點睇先？
安：我同聰明仔夾得好，大家都有眼見嘅！我好享受夾佢打中場架，不過夾其他人都好ok架，卡域克又得、史高斯，我唔mind！打場好波最重要嘛！
記：輸俾曼城好hurt，你點睇？
安：曼聯出哂名最叻反彈，上年輸得失球好痛苦，今年咪反底囉！無人可以否認我哋上年表現唔差，今年我哋只會打得更好！希望今季會如我哋所願啦！
希望新髮型，新希望啦！
|
https://jetso.travel/item/1702/%E8%BF%94%E9%84%89%E4%B8%8B%E5%95%A6%E4%BE%86%E5%9B%9E%E6%9B%BC%E8%B0%B7828%E8%B5%B7%EF%BC%81%E9%80%A3%E7%A8%85%E5%8D%83%E4%B8%89%E8%B5%B7%EF%BC%81weekend-%E5%BF%AB%E9%96%83%E9%81%8A%E4%B9%8B/
|
近期有好多曼谷平飛！而最啱打工仔快閃遊嘅，就當然係埃航！香港來回曼谷$828起 (連稅$1,341起)，比起上次優惠又平咗啲！
航班係晚去午返，逢星期一、三、五出發！即係可以星期五收工即飛、玩到星期一返嚟！請一日假就得啦，平得嚟又慳到大假！
票價包46kg (2件各23kg) 寄艙行李額、飛機餐，而且係用 787 客機執飛，環境唔錯！趁 Weekend 做個 SPA、去夜市掃街就最正！
出發日期去到明年10月，但留意部分日子及旺季不適用。大家可先上埃航官網睇前後日子票價，再去 Skyscanner / go.8ocean.com 訂飛！
以明年3月8日 (星期五) 去、3月11月 (星期一) 返為例，香港來回曼谷$828起 (連稅$1,341起)！
|
https://holiday.presslogic.com/article/68543/%E5%A4%A7%E8%82%9A%E9%83%BD%E4%BE%9D%E7%84%B6%E7%BE%8E%E9%BA%97-%E7%9B%A4%E9%BB%9E%E5%9F%8E%E4%B8%AD4%E5%A4%A7%E6%9C%80%E7%B4%A2%E6%98%9F%E7%B4%9A%E6%BA%96%E5%AA%BD%E5%92%AA-%E7%94%B1%E5%85%A7%E9%9D%9A%E5%88%B0%E5%A4%96
|
大肚都依然美麗！盤點城中4大最索星級準媽咪！由內靚到外！
懷孕係女人一個重要但辛苦嘅過程，既要忍受身體不適，又要面對各種心理壓力。講到地表最強孕婦，必定要數以下呢幾位，唔單止Keep到身材樣貌無走過樣，仲時刻保持愉快心情，由內靚到外！
林芊妤（Coffee）唔經唔覺已陀B近五個月，但做開瑜珈嘅佢身材依然Fit爆，即使著住比堅尼，乍看都唔多見肚。
佢近日上載同未婚夫嘅菲律賓旅行相，素顏Coffee依然靚靚，大玩浮潛放鬆心情。
陀住B都繼續享受陽光，享受生活，散發出自然健康美！
宋熙年同陳智燊嘅愛情結晶已邁向第五個月，腹部漸漸隆起，但呢位星媽從無放棄穿搭品味！
除咗Keep住靚樣，熙年陀B後仍然專心工作同享受生活，不時大曬同老公恩愛照。
混血索模Jessica C（JC）陀梗第二胎，已踏入第38周，腹大便便嘅JC更趁臨盆前影咗一輯唯美寫真，欣賞懷孕中女人嘅美。
相中JC半裸上陣，大騷孕婦獨有曲線美，大方展示自己性感體態。
同老公安志杰、囡囡Tessa嘅全家幅更加靚到雜誌封面一樣！好溫馨！
而同JC老友鬼鬼嘅名模Ana R.同樣陀梗第二胎，曾被香港雜誌當選十大名模之一嘅佢，大住肚仍充滿魅力，普通生活照都如同寫真！
熱愛陽光海灘嘅佢仲同囡囡大曬日光浴。
陀梗B嘅Ana R.更散發出女人味，不過呢張會唔會太索？小編流晒鼻血了！
咁多位索媽陀梗B都咁靚，腹中B仔們遺傳媽咪美麗基因，相信將成為新一批高顏值星二代！
|
https://holiday.presslogic.com/article/178121/%E5%85%8D%E8%B2%BB%E4%BB%BB%E7%9D%87%E4%BB%BB%E7%8E%A9-%E8%8D%B7%E8%98%AD%E6%A2%B5%E9%AB%98%E5%8D%9A%E7%89%A9%E9%A4%A8%E6%8E%A8%E7%B6%B2%E4%B8%8Aboard-game-%E5%90%8D%E7%95%AB%E5%A1%AB%E8%89%B2%E3%80%80%E6%8A%97%E7%96%AB%E5%90%8C%E6%99%82%E5%A2%9E%E6%B7%BB%E8%97%9D%E8%A1%93%E7%B4%B0%E8%83%9E
|
新冠肺炎疫情全球持續，雖然唔少國家嘅確診數字已有緩和，部分早前宣布封城嘅地方亦續步解封。
不過唔少著名嘅博物館及美術館就為咗減少人流聚集又繼續關閉。
位於荷蘭嘅梵高博物館早前就宣布閉館至6月1日，現時除咗將藝術品放上網任人瀏覽外，更放上大部份資料及精心設計嘅遊戲，令大家安座家中亦可以增添藝術細胞。
博物館除咗差傳7條4K嘅博物館導賞短片，畀大家多角度睇梵高名畫外，仲有大量如梵高生平故事、作品解說、珍貴家書手稿、專家問答短片及電影介紹等嘅有趣資料。
博物館更特意推出親子學習資源，令小朋友可以從玩樂中學習，如同梵高有關嘅桌遊、作品填色等小遊戲。
另外亦有針對小學生及中學生嘅網上課程，啟發藝術思維。
有興趣嘅大家唔好錯過喇！
|
https://www.shikoto.com/articles/229772/229892.html
|
嗰日我哋班開Farewell party，基本上都係食下嘢，玩下遊戲咁，呢啲時候梗係唔少得同阿兒溝通下。
我:食緊咩呀？
阿兒:食緊啫喱囉。
我:食唔食燒賣呀？我整嘅。
阿兒:好呀。
跟住又傾咗幾分鐘。
食食下有條煩膠突然話:為咗多謝老師呢6年嚟嘅悉心教導，我覺得要整返份禮物送俾佢哋。
呢句嘢講咗出嚟即刻屌聲四起，冇一句唔係屌鳩佢嘅。食嘢就食嘢啦，整乜撚。
咁咪整囉。頂佢條仆街仲要一早分哂組，冇得同FD一齊。
煩膠同學:XX恆同XX兒一組，坐呢度。
我:無啦啦又整乜撚啫，食嘢好過啦。
阿兒:咪就係，食食下停咗係度又唔知做乜鳩。
煩膠同學:我哋會用粉筆捽啲鹽，等啲鹽變色，再倒落樽度。
全班再次屌聲四起，全部都係屌鳩佢咪撚玩嘢。
但係佢都係唔縮沙:做就做啦。
做完之後就放學，返到去即刻開手機WhatsApp阿兒。
如是者又傾咗成晚，十一點先瞓覺。
之後嗰幾日都冇發生咩特別嘅事。
最後一日返學，好多人都拎手機返嚟影相，但係我冇拎，因為我覺得冇乜嘢好影。
我一直都期待住女神會搵我影相，但係都係冇，有少少失望。
去到中文堂，個老師借咗30部ipad俾我哋玩，我同阿兒一齊玩io game。
阿兒:渣㗎，落地即刻死。
我:唔識玩吖嘛。
阿兒:玩咗半年仲係唔識玩？唔係呀嘛？
我:玩開其他同類型嘅game一時唔習慣咪咁囉。
阿兒:口花花。
一直打一直打，落地即死嘅次數已經大減，反而仲攞到第二。
上完中文堂就放學，立即仆去食m記。就咁，小學生涯最後一日就結束咗。
|
https://www.triohealthhk.com/post/never-use-this-type-of-engine-oil-additive-in-your-car
|
有冇諗過女性運動員同男性運動員之間，除咗運動強度有差異，仲有乜唔同？
其實，女性運動員嘅受傷風險，係較男性運動員高。例如，女性股骨與脛骨角度（Q angle）係較男性多出3度，前十字韌帶受傷風險，係比男性高出3至5倍、最大攝氧量（VO2 max）亦只有男性嘅70至75%左右。
由於荷爾蒙同生理結構存差異，女性運動員亦有佢哋獨有嘅危險三角（The Female Athlete Triad）。
第一個危險三角係能量攝取不足（Low Energy Availability），運動例如長跑、舉重同體操，都好重視運動員本身嘅耐力、動作美感同體重級別，因而令女性運動員較易有異常飲食行為（Disordered Eating），減少飲食，導致營養不足，影響運動表現。
第二個危險三角係月經失調（Menstrual Dysfunction），女性運動員會因為能量攝取不足同壓力大，令內分泌出問題，經期不穩。有近69%嘅女性運動員，都有呢種情況。
最後一個就係低骨質密度（Low bone Density），當出現月經失調同能量攝取不足，女性體內嘅激素同骨質密度亦會下降，低骨質密度會增加骨折風險。
不想做傷膝青年?幾種運動小心做！
|
https://holiday.presslogic.com/article/228594/%E6%9C%B1%E6%99%A8%E9%BA%97-%E6%BF%BE%E9%8F%A1-%E8%87%AA%E6%8B%8D-p%E5%9C%96-%E5%94%94%E5%90%8C%E6%A8%A3-%E7%9C%9F%E4%BA%BA
|
朱晨麗狂用濾鏡自拍！網友：每張相都P到唔同樣，真人到底係點？
港姐冠軍朱晨麗自攞咗「最佳女配角」後近嚟無乜作品出街。佢最近晒出自拍片段，用咗唔同filter自拍嘅佢被網友指個樣唔同晒，話連佢大眼睛都變埋！
朱晨麗參加2011年香港小姐選舉奪冠後入行，佢入行以嚟備受力捧，更喺2017年憑《超時空男臣》奪「最佳女配角」。
不過喺近呢一年，朱晨麗都好似無咩劇集出街。雖然觀眾睇唔到佢嘅作品住，但佢都經常喺社交網站PO自拍相同片。
最近佢喺社交網站post咗兩條片，分別用咗唔同嘅filter拍攝，有唔少fans留言大讚佢好美！
其實朱晨麗好中意自拍，佢之前喺微博公開過好多自拍照，不過有唔少都同佢本身個樣唔同，連面型都變埋，下巴勁尖疑似P圖P過龍！
港姐冠軍朱晨麗近日喺微博分享自己嘅一輯靚相，不過唔知係咪P圖P得太犀利，成個唔同晒，網友紛紛大嗌認唔出！佢嘅pose、造型、甚至拍攝場地都好似內地網紅。
朱晨麗喺內地長大，從少學習舞蹈，16歲來港就讀香港演藝學院舞蹈藝術系。2011年，朱晨麗參加香港小姐選舉，大熱奪冠！
入行後出演多套電視劇，更喺2017年憑《超時空男臣》勇奪「最佳女配角」。
近年開始擔正做女主角，分別主演《大醬園》同《法證先鋒IV》。現時正拍攝《飛虎3壯志英雄》。
未有新劇上嘅朱晨麗喺微博分享咗一輯靚相，佢紮馬尾，露出小蠻腰，大晒身材。
不過就有網友發現佢「離奇變樣」！成個面型都唔同晒，如果唔係用佢微博post相真係認唔出佢係朱晨麗！
拍攝背景似乎係喺後樓梯，加上相片色調，有網友估計佢P圖P到自己走咗樣。
就咁睇佢勁似內地網紅！
|
https://eatwo.info/?p=4888
|
武漢肺炎肆虐，3月無得去日韓台賞櫻，唯有將啲錢留喺香港食好啲啦。今次就歎個東京櫻花主題下午茶，香港康得思酒店Alibi – Wine Dine Be Social與國際兒童社會企業PAPINEE聯乘推出推奇幻旅程下午茶東京賞櫻篇，有5款鹹點同5款甜品，當中仲有清酒鮑魚同2杯櫻花綻放雞尾酒，不過小編同閨蜜兩個人都唔飲酒，所以只飲茶類飲品。
呢個主題已經去到第4篇章，由墨西哥到倫敦，以至紐約，而家去到東京，未有得去旅行住，唯有食住旅行主題High Tea當環遊世界先啦。
5款惹味鹹點甚吸睛，當中有清酒鮑魚伴海膽沙巴翁，Sabayon有時會灑在甜品上，今次配鹹點同樣得宜，清酒鮑魚入口鮮甜，口感煙韌，當冷盤寧舍清新，加上海膽同Sabayon醬汁伴勻，製成濃稠綿密醬汁，有啖啖酒香同鮮甜香味。
而三文魚伴紫蘇及柚子醬亦好開胃，三文魚上有些微酸酸甜甜嘅柚子醬，入口清新。烤果仁香菇鹹批驟眼看以為係迷你葡撻，估唔到原來係一個鹹點嚟，撻內釀有果仁同菇菌類，層次豐富。至於味噌黑鱈魚伴牛油果蓉放置喺匙羹內，牛油果蓉墊底，上面係味噌黑鱈魚，入口唔似魚類，似帶子口感，黑鱈魚味道偏濃，配搭牛油果蓉令整體入口無膩感，帶有些微清新感。而燒汁手撕OBE草飼草牛肋骨法包就係法包中間釀入肉碎，將加入燒汁嘅牛肋骨肉碎伴勻，然後作法包餡料，牛肋骨肉碎同法包一濃一淡配搭得宜。
食完鹹點就到5款Sweet Sweet甜品，甜品最啱同情人拍拖去食。歎High Tea必備嘅當然係傳統英式焗鬆餅，今次伴有奶油忌廉同焙茶蘋果醬，特別推介蘋果醬，搽上鬆餅上可減低鬆餅嘅膩感，蘋果清新味道中和鬆餅焗出嚟嘅香濃牛油味。
其他4款甜品當中包含櫻花主題嘅士多啤梨卷蛋，即係一件士多啤梨蛋糕，中央餡料有一個心形設計，最啱各位少女打卡之用，似乎只有呢款甜品同櫻花主題有直接關係。而黑芝麻意式奶凍以小杯盛載，上面舖有芝麻脆餅同一個朱古力香唇，下面就係黑芝麻意式奶凍，黑芝麻液體同奶凍混合後，奶凍入口有啖啖芝麻香，入口甜而不膩。仲有一款沖繩紫薯撻，撻內釀入紫薯蓉，入口綿密又滑溜，亦有紫薯本身嘅香甜味，上面仲有心形朱古力作點綴。至於綠茶紅豆歌劇院蛋糕上面亦有Love字樣，以綠茶炮製嘅蛋糕，啖啖日本綠茶風味。
E.A.Tips﹕Openrice預訂可享85折優惠，但必須用credit card付款，折後每人只需$228。
|
https://www.travelclassroom.net/2010/09/2008_961.html
|
。今次又係得我一個包晒個場，朝早因為光D，所以可以睇清楚個室外溫泉嘅環境，同前一晚浸嘅Feel又有D唔同。
其實朝早8點開始就有得食早餐，只要入去食堂有位就可以食架啦。我地摸到8點半先去食，發現果晚除左我地之外，仲有幾個香港人同幾個台灣人。
因為個天仲係不停咁落雨，所以我地都唔急住走，慢慢食完早餐之後再摸到差唔多10點先Check-out走人。因為落雨關係，所以決定今日只係去大涌谷，然後返去箱根湯本買完手信就早D返新宿。
因為諗住從桃源台坐吊車上大涌谷，所以今次唔係去返尋日落車個大原巴士站坐巴士，而係去仙石原文化センター前個巴士站等車，發現路程比去大原長左一半，不過其實都係好快到姐。
可能朝早巴士班次少，我地足足等左20分鐘先有車，當時又凍又落住雨，巴士站附近又冇瓦遮頭，好慘。
可能星期一又早嘅關係，大涌谷唔係太多遊客，主要都係一車車旅行團。
係大涌谷逗留到大約12點，之後我地就坐返吊車轉纜車到強羅，再轉坐登山電車去箱根湯本，準備買完手信就返新宿。
一出箱根湯本駅就係手信街，好多手信賣，所以如果打算係箱根湯本坐車返東京，可以留返係呢度先買手信，唔洗係山上買左攞住咁辛苦啦。
我地係箱根湯本行左兩個鐘，搵左間舖頭食完Dinner就走人囉。因為人唔多，好容易可以買到指定席飛。因為係箱根湯本上車嘅人唔多，其實就算唔買指定席飛都有位坐，不過費事中途俾人叫起身，所以都係用多870円買個安心好D。
，當火車開始離開箱根湯本時，個天就唔再落雨，之後仲慢慢有返陽光添，不過沿途仍然冇機會睇到富士山。
回程都係坐左大約個半鐘多D，4點4左右就返到新宿駅，跟住先順便行過去買定後日去機場嘅巴士車飛，車費要3,000円一位。5點返到新宿太子Check-in，之前幾日住對住火車軌果邊，覺得火車經過時有D嘈，所以今次要求佢俾另一邊對住歌舞伎町嘅房，不過覺得都係無乜分別既。
。美登利就係對住涉谷車站嘅Mark City4樓，Mark City入面冇咩舖頭，不過因為係轉車必經之路，所以都好多人。我地去到果陣大約係7點，已經有20幾人排緊隊啦，最後排左45分鐘先入到去食，真係好受歡迎啊。
食完野跟住係涉谷行下，然後就返酒店休息啦。
|
https://holiday.presslogic.com/article/86636/%E6%97%A5%E6%9C%AC%E7%9C%BC%E9%8F%A1jins%E8%A7%80%E5%A1%98%E5%BA%97%E9%96%8B%E5%B9%95-%E7%8E%87%E5%85%88%E7%9D%87%E9%96%8B%E6%A5%AD4%E5%A4%A7%E5%84%AA%E6%83%A0-%E9%99%90%E9%87%8F-199%E9%80%A3%E5%BA%A6%E6%95%B8%E9%8F%A1%E7%89%87-%E9%8F%A1%E6%A1%86-%E9%9D%A2%E7%A9%8D%E8%BF%91%E5%8D%83%E5%91%8E-30%E5%88%86%E9%90%98%E5%8F%96%E9%8F%A1
|
唔少人去日本旅行都會去配眼鏡，而近年日本眼鏡品牌Zoff同Owndays都相繼抵港開分店，今次輪到好多港人去日本會配嘅JINS進駐觀塘！
今次會由觀塘分店率先於9月28日開幕。香港店會沿用日本店嘅設計風格、日本專業眼鏡儀器、30分鐘取鏡，以及標準配備1.60非球面鏡片特色。
而場內有5部驗眼機，所以驗眼等候時間可以大為縮短。
藍光眼鏡設有25％cut（適合外出日常使用）同40％cut（適合長時間使用電腦同手機人士），25％cut成人為＄499，小朋友就＄299；40％cut就＄499。
開幕期間連續3日有4大優惠，包括每日限量開賣指定款式$99太陽眼鏡、$199光學眼鏡(框架連1.60非球面度數鏡片，即係有度數鏡片連同框架)，合共140副，數量有限，售完即止。
JINS會喺舖頭設Picspot自拍機，只要讚好JINS Facebook專頁或Instagram，喺店內試戴眼鏡用Picspot自拍，下載其自拍照上載到個人instagram，再加上#jinshongkong，就可以有全線產品9折。
而讚好JINS Facebook專頁就可以免費得到香港限定Tote Bag。
同埋由即日起，讚好JINS Facebook專頁同Instagram，將以JINS為主題眼鏡盒設計相上傳到個人Facebook或Instagram，加上#JINSHK #JINSHONGKONG #JINS眼鏡盒設計比賽，就有機會得到獎品，包括大獎(1份)東京雙人來回機票，以及優異獎JINS抗藍光眼鏡3份。
比賽結果會於10月26日於JINS社交平台公佈，不過記得上傳咗要設為公開，方便查證，否則不作計算。
|
https://openholidays.hk/%E3%80%90%E5%8D%8A%E5%83%B9%E5%94%B1k%E3%80%91neway%E9%99%90%E6%99%82%E5%84%AA%E6%83%A0%EF%BC%81%E5%A5%B3%E5%A3%AB%E5%8D%8A%E5%83%B9%E5%84%AA%E6%83%A0%E5%BB%B6%E9%95%B7%E8%87%B36%E6%9C%88%EF%BC%81/
|
Neway限時優惠！女士半價優惠延長至6月！
6月逢星期日，女士去到Neway CEO唱K即可享有半價優惠，適用全港Neway CEO分店！
女士喺6月逢星期日到Neway CEO唱K，即可享有人頭費半價優惠。優惠適用全港Neway CEO分店，適用日期包括6月4日、11日、18日及25日。
優惠需提早一日訂房、不能與其他優惠同時使用、須另收取加一服務費、不適用於K-Lunch時段！
Serrini療癒聖誕森林~創作「Tree Baby」角色首度登場！
|
https://www.daylilies-officials.com/products/blue-east-shoulder-ribbon-all-in-one-pants-wide
|
之前都有出過d連身items，呢條闊褲既特色就係係膊頭位置可以綁結。
入面著一條短Tee或者入膊背心當係個base就可以喇。
闊褲可以將下身既缺點收起，闊腳既設計仲有視覺上拉長個人既效果。
而家呢d天氣咁熱，呢套都係好舒適通爽既配搭。
韓國製造，加上Blue East呢個brand，質素就係保證。
|
https://www.zhdentists.com/dyg_by/dyg/1575.html
|
珠海維港口腔今日為大家科普杜牙根後注意事項！
珠海杜牙根後注意事項：
1、治療後約2小時即麻葯消退後，方可進食（麻醉消退2-4小時，個體有差異）。
2、治療後至復診期間，封葯患牙側請勿咀嚼，擦牙須輕柔。
3、治療後兩三日內，如有輕微疼痛或咬合唔適症狀多屬正常反應。
4、治療後應避免食過冷熱辛辣刺激或較粘、較硬食物。治療期間保證唞瞓眠，減煙限酒，避免劇烈活動。
5、如患牙出現劇烈腫痛和封葯脫落等特殊情況請及時聯系復診。杜牙根中和治療後嘅患牙，牙齒抗折能力均降低（尤其系隱裂牙），容易牙齒劈裂導致掹牙。
6、請避免使用患牙咀嚼硬物，並遵醫囑及時行嵌體、樁冠修復。
7、杜牙根後，機體有一個修復適應過程，短期內會有部分患者感覺唔適，如情況唔系逐漸加重可觀察隨訪。
8、為保證杜牙根嘅療效，須由首診醫師完成成個治療過程。無特殊情況請按約復診。
珠海杜牙根幾錢？
上一篇：杜牙根後點解要打樁咧？珠海杜牙根幾錢？
下一篇：珠海維港口腔科普|杜牙根戴瓷牙套後要注意咩咧？
|
https://hkofficedaily.com/%E3%80%8A50%E6%AD%B2%E5%85%88%E5%9A%9F%E5%A4%B1%E6%A5%AD%E3%80%8B-%E4%B8%8B-%E9%96%8B%E8%81%B2%E7%AC%AC%E4%B8%80%E9%9A%BB%E5%AD%97%E5%B0%B1%E4%BF%82%E7%B2%97%E5%8F%A3/
|
其實失業呢一年多啲嘅時間，我都做咗好多以前冇時間做嘅嘢，例如修補屋企裂咗嘅牆身，批灰搞咗啲發霉嘅地方，解決咗廚房水喉嘅滲漏問題，再換埋個壞咗好耐嘅房門鎖，原來我一直以嚟掛住返工，忽略咗屋企咁多問題。
我仲有陪老婆去行山，想當年為咗追佢，都有投其所好陪過佢幾次，後來因為全力喺事業上打拚，唔好話行山，連普通如跑步呢類運動都冇做過，失業期間同老婆由最小學級嘅嘉頓山行到龍脊、鶴咀、破邊洲、魔鬼山，我先發現原來香港有咁多好風景。
重新搵返生活，但始終未能重新踏入職場，interview已經少，仲要畀人寸畀人質疑，老實講自信都跌到最低點，所以後來再有一份工去見嘅時候，雖然嗰間只係中小企，但我真係冇乜把握。
Interview一如以往見HR，但係見見下有個男人走咗入嚟，原來係老細，但其實呢個老細都係40幾歲，雖然呢樣係後來先知，不過當時睇樣都知道佢後生過我。
個老細一直都係旁聽，冇出聲，最後HR問我有冇啲咩問題想問返佢哋，我冇嘢問，反而係有嘢想講。
嚇親，當其時我真係嚇親，唔使屌下話？
我仍然係嚇親，原來佢屌嗰下，係想話50歲唔係咩大問題。
雖然我好肯定之前唔請我嗰兩個HR並非出於關心，不過眼前呢位老細嘅解說，多少都可以令我釋懷。
隔咗一日，原來我嘅猜測係錯嘅，呢位老細講嘢所留低嘅引子真係好易令人誤會，就好似佢「屌」嗰下咁樣，我以為佢係睇唔起我50歲，但實情係想講50歲根本冇問題，而佢最後一句「加油」，亦都冇咩特別意思，因為個HR打咗嚟叫我返工，失業超過一年，我終於搵到工喇！
一來係感激知遇之恩，二來係作為新公司最年長嘅員工，我絕對唔可以成為大家眼中最討厭嗰種老屎忽，所以我比任何人都更努力，亦盡力去揣摩工作，唔想為其他同事帶嚟麻煩。
以前我係負責宣傳同埋臨場嘅嘢，而家呢間公司因為規模相對上細，所以我連銷售嘅部分都要做埋，係吃力，不過enjoy，難得有機會，我就好似個新人一樣，每日都吸收緊好多新事物。
其實每個人都會老，所以老唔係問題，最緊要老而不廢，有啲人老咗仍然受到尊重，有啲人老咗反而愈嚟愈乞人憎，分別就在於此。
今次失業，令我深深體會到幾件事，首先唔好因為喺本身嘅公司或者行業撈咗好耐就覺得自己好叻，離開咗熟悉嘅環境同埋崗位，出到去其實甚麼都不是。
其次係有咩想做，有咩地方想去，記得活在當下，踏出呢一步啦！我以前做嘢成日忽略屋企人，好多年冇同佢哋去旅行，以為失業會得閒啲，但就算唔係疫情影響，冇工作嘅情況下要我去旅行都去得唔安樂，又擔心冇錢，又擔心搵工行唔開，所以要等「有時間」係永遠都等唔到，關鍵在於平時喺工作同生活上取得平衡，唔好等到失意患難時先察覺身邊嘅人有幾重要。
最後係中年甚至老年先走嚟失業，唔使對前景同人生絕望，有手有腳肯做絕對唔會餓死，問清楚自己係搵唔到，定係唔肯放下身段，伯樂同埋識得用你嘅公司未必會時時出現，咪做住其他嘢等機會囉！
如果有人而家失緊業，搵工搵到好灰心，希望會諗起我呢個50歲，用咗超過一年時間搵正職嘅人，既然我都得，你又點會唔得？
|
https://hkbuschannel.com/2022/12/20221222-bravo-staff-christmas-gift/
|
2022年12月22號冬至，城巴新巴發出員工通告，指公司會向每位員工每人派發1個「保溫水樽」。
通告指受聘喺新巴、城巴、匯達交通嘅員工，無論係全職定係兼職都可以喺指定日子、時間、地點領取：
員工喺領取嘅時候需要簽名作實收訖，而如果唔能夠喺上述時間、地點領取嘅員工，公司有提供授權紙畀員工委託同工代為簽收，亦可以等到2022年12月30號到2023年1月6號期間先至去到柴灣車廠城巴新巴控制中心簽收。
公司話唔好去唔同地點重複拎呀！
為保護環境，今次派發水樽嗰陣係連紙袋都唔會提供，各位同工記得自己安排袋走。
至於呢個「保溫水樽」係點樣嘅呢？根據巴士車長通訊群組流傳嘅相片就係咁嘅：
各位同工應該可以一路用呢個「保溫水樽」一路「心繫公司」…吖，可能會係最後一份仲有新巴標誌嘅員工聖誕禮物喎！
|
https://cat-home-cat.blogspot.com/2012/03/blog-post_12.html
|
唔會掛~~~？
我見過佢地曉郁過喎。
好奇心驅使想問問床頭檯的樽內是給貓貓的食物飲品？
哈哈！果本係反轉左既雜誌。
你睇下個"有"字，會見到貓貓咬過既痕跡。
我都有聽過佢地叫同磨抓架。不過我都覺得好怪，佢成日都咪埋對眼。
而家識捐個頭出黎，仲撐我叫我瞓開D添呀。
星期五&六係大小姐日。
之前為左買萬寧貓，買左本雜誌(但係唔記得左個名-.-!)。
都有講日本校服文具貓呀，佢地話唔係標本，係日本果邊示範過一次點拍。
但係我又諗，貓貓無乜可能著咁多野上身可以唔郁俾佢地影。
示範個隻又係咪真係平時影果隻呢？
日本啲人都唔怕凍啦。
好凍好凍都可以著迷你裙果D？
好彩影唔到我，唔係就破壞晒。
|
https://cipas.gov.tw/presses/153
|
一、不當黨產處理委員會（下稱本會）於今日（6日）召開第35次委員會議，於會中就社團法人中國國民黨（下稱國民黨）企業工會請求本會將國民黨受推定不當黨產優先用於被資遣員工支遣費，及國民黨函請本會同意以中央投資公司股利、欣裕台公司減資款給付勞工資遣費二事有所討論。
二、國民黨企業工會訴求為，本會應優先將國民黨受推定不當黨產，如經本會凍結之張榮發基金會現積欠國民黨之舊中央黨部建物、土地交易尾款新臺幣(下同)1億元、國民黨經本會保全於永豐銀行中崙分行帳戶970餘萬元，應最優先用於給付被解雇勞工之資遣費。國民黨則申請以中央投資公司現金股利8億3千萬餘元及欣裕台公司減資款3億元，共計11億3千萬餘元給付受資遣勞工之資遣費9億7千萬餘元。
(一) 依據政黨及其附隨組織不當取得財產處理條例（下稱黨產條例）第5條及第9條第1項本文及但書規定，本會得以許可處分之財產限於政黨受推定為不當取得之財產，是經本會依據黨產條例第6條認定為不當取得財產，並非本會得以許可處分之財產範圍。
(二) 中央投資公司及欣裕台公司資產經本會以黨產處字第105005號處分認定為國民黨不當取得財產，國民黨應返還其持有股權全部於國家。因此，本會無法許可處分經認定為不當取得財產之中央投資公司現金股利、欣裕台公司減資款再作為國民黨任何用途。
(三) 惟考量年節將近，被資遣勞工之訴求其情可憫，本會建議國民黨改以其受推定不當取得財產，即張榮發基金會現積欠國民黨之尾款1億元、國民黨現存於永豐銀行中崙分行之餘款970萬餘元作為勞工資遣費給付之款項。本會委員會並作成決議授權主委，倘國民黨考量被資遣勞工處境，而依本會建議申請動用上開款項，依授權予以同意。
四、此外，本會另就中華民國婦女聯合會（下稱婦聯會）就購買冬衣送暖一案討論後，考量凜冬時節人道關懷，同意婦聯會所請，購買大衣分送予所需民眾。
|
https://www.mslhk.com/news_details/fb-post-offer-2305/
|
已經踏入夏天，仲未搵返條纖腰？
由營養師提供個別營養指導，度身設計瘦身餐單，配合不需烹調、獨家減肥餸包《纖房菜》，可以食足3餐飽住瘦，輕鬆搣甩豪華臀、踢走大肚腩！2個月可減達16磅。
現參加計劃享 $1000 優惠 + 額外折扣。
填回表格，以優惠價$50享「健康及體重諮詢」(價值$218)，開展輕鬆減磅。
￭ 營養師諮詢：每星期一對一跟進、解決減肥問題。
￭ 《纖房菜》：獨家減肥餸包，免煮即食、免計卡路里。
￭ 營養工作坊：提供實用營養、健康資訊，如超市遊、外出飲食及節日飲宴貼士等。
1. 此優惠只適合〈米施洛〉新客戶。
2. 此優惠不可與其他優惠同時使用。
3. 如有任何爭議，〈米施洛〉享最終決定權。
4. 限時尊享。
|
https://hk.cosme.net/products/102743
|
顯色亮面滋潤唇釉，質地透薄而不黏膩，從裸色到紅色，每款迷人唇釉色彩打造浪漫櫻唇。色澤持久，鎖緊亮漆唇色，整天保持剔透色澤。
幾顯色但又自然，似搽咗比較顯色嘅lip gloss，有啲似lip tint咁持久同有啲食色，但又唔會好乾同甩色甩到一撻撻咁，上色都好均勻。
呢枝唇釉嘅質地透薄，搽出嚟好有光澤，嘴唇睇落好水潤有彈性，顯色度同持妝度都唔錯。唯一缺點係乾咗之後會卡唇紋，啲色會食咗落啲唇紋度，唔止乾仲好難補妝，卸起上嚟都有啲麻煩。
質地水潤帶光澤，輕易做到玻璃唇。遮蓋力高唇紋輕易被覆蓋。
顏色幾靚 而且都唔會容易有甩色既情況 搽上嘴都好有光澤 同唔會有種好乾既感覺 一段時間之後嘴角嘴唇都唔會有結塊情況出現 算係唔錯！
|
https://paddn.com/free-website-audit/
|
立即了解你嘅網站有冇免費流量，有冇為你帶來生意！透過檢查網站排名、有潛力嘅關鍵字、網站結構及設計，深入了解你嘅網站表現，準備解鎖網站最佳化後嘅生意增長！
📉 網站無流量無人上？
💸 落廣告成本不斷上升？
😵💫 網站陳舊唔方便使用？
網站無流量無人上？
眼見同行喺Google一搵就搵到，自己個網就無咗影。個網根本無乜人上，洗錢整個網站最後都好似無乜用咁。
自己透過Facebook/Instagram/Google落Ads，終於有啲流量，但帶來嘅生意唔多，廣告費用卻不斷上升，長遠根本做唔住。
自己整或者好耐之前整嘅網站出現問題，速度又慢，排版又走位，喺電話睇更加難以使用，影響形象更阻礙潛在客戶使用。
覺得你嘅網上推廣可以做得更好，但又唔知點開始？
立即報名，助你清晰地評估現況及洞察帶來生意嘅下一步！
|
https://www.shikoto.com/articles/10061/14791.html
|
我聽到呢到，將食到埋口嘅隔夜燒肉，成舊跌咗落地。阿媽將青春奉獻畀呢個家庭，嫁俾我老豆，以為執到一副靚牌，又俘虜又蛇，點知一隻牌都未出過，就畀人四炒，繼續過窮困嘅華富日與夜。
到佢生咗兩個港大生，諗住今次做十三么，叫夠十三飛。BA大佬浪蕩靠唔住，總靠到LLB細仔開糊，食出每月四皮幾嘢嘅國士無雙，豈料大相公，多咗隻痴線Joker，左砌右砌，如意算盤都打唔響。
「唔緊要啦，做唔到律師，都好多出路嘅我諗……」我好似孩提年代一樣，把玩肥手臂，安慰我老母。
「阿邦，你好快啲搵工喇，你同細佬都畢業，大個仔喇。嗱，慳啲洗，你細佬出唔到嚟做嘢，頭家就係你揹，我都知好委屈你……」對人地嚟講，畢業就代表拎住畢業公仔，跳高一聲「Yeah」，留下青春倩影；對我嚟講，畢業只不過係爛尾嘅牌局，人地出銃，仲要我包底。
我頹然返出廳，鍵盤達達聲響，見到Larcos仲玩緊逆轉裁判之餘，專心抄寫筆記，要戳破證供之間嘅矛盾，透過鍵盤，重建未及揚帆，就早早沉沒嘅法律號。我望住Larcos長期讀書，缺乏運動嘅佝僂背影，心中無比淒苦，其初入港大，誓做律師嘅霸氣，受諸父母嘅半塊包皮，一併被無情嘅GPA磨蝕得蕩然無存。我暗暗祝禱逆轉裁判長出長有，細佬長醉不用醒。
「喂，你做緊咩？」心情沉重，我打畀牧子，傾訴吓家事。
「你咁夜仲喺中環搞咩嘢？」牧子漠不關心，令我有些許不滿。
「咩『又』呀！你講好難聽呀！」牧子就收咗我線。
我嘅心，係二戰日軍「神風敢死隊」所用嘅櫻花型戰機，冇起落架，一飛上天，就無法降落，一降落，就玉石俱焚。我飛呀飛，每見空中加油機，就從後進入，打個冷震，搭載加油，直到我見到牧子呢個隻暴風中嘅孤舟，越飛越低，越飛越慢，喺空中盤旋，久久不去。我向來都以為自己係浪子、冇腳雀仔、櫻花型戰機，今一個女人，竟然令我糾結起嚟。
我內心清楚明白，牧子係獨立個體，佢做咩，我管唔到，亦都唔到我理，但係，我竟然去屌柒佢做私影搵快錢，呢樣嘢，完全係有違我本性，亦都證明我呢部櫻花戰機，一嘢轟落風雨中嘅孤舟，形象化咁沉船。
而家，佢仲要收我線，方丈真係好小器，我好嬲，好嬲，好撚嬲。於是，我打畀阿予，約佢聽日又補習，搵更多嘅錢，塞住牧子同老母把口，用銀紙打佢地塊面，錢吖嗱，錢吖嗱，恰鳩我。
「又補？今日先補完，篇文我仲未作晒…….」阿予聽到我打畀佢，先係驚訝，後係甜蜜，心諗一定係呢個咸濕仔，終於忍唔住喇。
「係呀，聽日出文，唔駛做呀？文呢？文呢？」幾個鐘唔夠，我由孔子變地獄老師，如果我有一把三角尺，一定會一嘢轟落張檯到，入木三分，要勇者先拔得番出嚟。
「哦，好啦。」阿予唔屌唔鬆化，烚熟狗頭咁收咗線。
次日，我精神疲憊，胯下一鼓怒氣，直剷北角城市花園。良駒蹄下，光陰飛渡，呢個不可思議嘅故事，終於臨近煞科日。 [1] PCLL：法學專業證書(Postgraduate Certificate in Laws)，擁法律學士者再修讀此證書，方有資格成為實習律師或見習大律師。
|
https://www.shikoto.com/articles/120162/245726.html
|
「～～嘟嘟嘟～～她的心鐵石那樣無情～～」電話鬧鐘響起。
「…吖～～」我撳熄左，然後伸一伸懶腰。
望一望個電話，其實已經唔早啦，差唔多朝早十點鐘，但係因為我琴晚游完水返屋企修改歌詞都搞到幾夜吓，所以穩陣起見我都校定鬧鐘。因為係平日，全屋都冇哂人喺度，我施施然咁起身梳洗，執返靚仔個人剃哂鬚咁，我就出發去紅館啦。因為Sandy姐約左我下午兩點鐘，所以我去到紅磡都仲有時間可以走去附近嘅都會商場嘆返個午餐。不過正直係午飯時間，所以成個商場都報滿喺附近寫字樓返工嘅人，仲有大批地產代理，所以到最後我都係選擇買外賣嘅。我揸住個飯盒走返過去紅館果邊，因為唔知現場有冇車位泊車，所以我選擇將部車泊喺商場然後行過去。
「…送外賣打電話叫佢出離攞啦。」去到紅館大堂一個保安阿姐以為我係外賣仔。
「…er…我唔係送外賣架，我離做野架！」我尷尬回應。
「…做野？做乜野呀？」阿安阿姐有啲疑惑咁問。
「…係咪佈置果啲呀？」阿姐諗一諗再問。
「…係啦係啦。」我是但回應。
「…你要打比Helen喎！」阿姐再講。
「…邊個Helen呀…阿姐？」我無奈回應，因為都唔知佢講邊個。
「…你打比佢啦。」個阿姐堅持，到最後我都係要打比Sandy姐我先順利入到去。
Sandy姐帶住我經過一條通道就直接入到去場館中央，場內已經有唔小工作人員，包括佈景、燈光、樂隊、舞台特效、演唱會監製同導演，當然唔小得唱片公司職員，同主角Joey姐啦。
「…喜歡你讓我下沉～～」joey姐已經唱緊歌，其他工作人員就忙於調校器材，而我呢…就唔阻住joey姐，靜雞雞咁坐左喺頭幾行嘅坐位度享用我嘅飯盒。我相信都冇乜人試過一路睇演唱會一路食飯盒，果種感覺真係好特別。一邊食一邊欣賞joey姐精彩嘅表演，加上燈光效果真係有錢都買唔到。
「…聰！」喺台上嘅joey姐終於都留意到我啦，依家攞住枝咪大叫住我個名。
「….hi！」我喺遠處向joey姐揮手，而家所有人嘅注意力都集中哂喺我身上，搞到我都有小小尷尬，不過比起真正表演嘅時候成萬人望住我，依家都真係小巫見大巫，習慣定都啱架啦。
「…上離啦！」joey姐好興奮咁叫我上台，於是我就即時起身快步走向舞台啦。
「…聰！同你介紹，呢隊係我嘅樂隊！」joey姐向我介紹。
「…敬聰！你好你好！我係今次演唱會嘅導演，依家同你夾夾先。」導演向我講解果晚我出場嘅流程，大至係話我首歌嘅音樂一響，中間個升降台就會同時升我上去，咁我就可以開始唱架啦。導演安排左我一出場就唱一首solo，之後同joey姐傾一分鐘左右，就會再同joey姐合唱一首。
「…流程大致上就係咁啦，有冇問題呢阿聰你？」導演問我。
「…冇…緊係冇啦，我會全力配合你哋。」我緊張回應。
「…阿聰真係阿聰，講句嘢都爽快啲！」joey姐笑笑口講。
「…咁依家就同樂隊夾吓唱啲咩歌啦，係呢係呢…阿聰你想唱咩歌呀？」joey姐好興奮咁問。
「…er …諗住唱一首自己作嘅新歌。」我尷尬回應，之後就將usb手指同樂譜交比樂隊了解，再同佢地講解應該點樣演繹。佢哋聽完一次之後即時可以彈返出離，而且比我有過之而無不及，果然係專業樂隊。
就係咁…同樂隊夾完之後就開始正式綵排啦。唔係講笑呀，正式綵排非常認真，工作人員真係帶我落下面後台之後跟返安排升我上去架，因為冇現場觀眾嘅關係，個場面真係有啲搞笑。不過其他人就非常專業，樂隊演奏得非常陶醉，燈光師亦開始製造燈光效果，除咗冇現場觀眾之外，其他嘢同真正嘅演唱會完全冇分別，我唱完首solo之後同joey姐吹一陣水，就開始同joey姐唱第二首合唱歌啦。
「…拜拜！」升降台將我同joey一齊降左落去下面，代表我嘅部份正式完結啦。
「…好野喎！聰！咁耐冇唱仲keep到喎！」落到後台joey笑笑口講。
「…嘻嘻…！」我尷尬笑。
「…係呢，你首新歌幾正喎，邊個幫你編架？」joey姐再問。
「…er …Eric哥幫手編嘅！」我回應。
「…原來係佢，我都估到架啦，聽落好有佢嘅風格，係呢…首歌改左名未呀？」joey姐問。
「…er …未改好呀，因為啲歌詞我仲諗住收改吓！」我回應。
「…哦！嘻嘻…聽落好似好凄美嘅故事喎，真人真事牙？」joey對住我陰陰嘴笑。
「…嘻嘻…講呢啲！」我hea左佢。
就係咁，同佢哋夾好哂野再同記者做啲簡單訪問之後，因為joey姐仲有好多野忙，所以我都唔阻住佢啦，同joey姐道別完我就一個人自己走先啦。行返過商場攞返部車之後，因為見都差唔多收工時間，所以就順路揸左部車過旺角接埋阿妹收工啦。
「…真係好呀！有好大佬車我！」阿妹一上車就係咁擦我鞋。
「…唔洗賣口乖啦！我順路姐，啱啱去完紅館綵排。」我回應。
「…係喎！我都唔記得左添！點呀？順唔順利呀？你就好啦，可以率先欣賞Joey嘅演唱會！」阿妹好羨慕咁款，其實我係去做野唔係玩㗎囉，不過其實都有啲享受嘅…嘻嘻！
「…ok啦，我只不過係做一做表演嘉賓唱兩首歌姐，會有幾辛苦吖！不過joey姐佢就真係辛苦啦，又唱又跳，見佢換衫果啲位好似打仗咁款，直頭係生死時速，睇見都辛苦。」我回應。
「….拿！」我一邊揸車一邊拎咗啲演唱會飛出嚟比阿妹。
「…嘩！～好野呀！多謝大佬！」阿妹一見到啲飛，雙眼好似發光咁。
「…拿！攞到兩張咋！」我回應。
「…兩張已經好夠架啦！嘻嘻！」阿妹興奮回應。
「…第幾場離架？」阿妹問。
「…咪第四場囉，我去表演果場！」我回應。
「…哦！咁你呢？」阿妹再問。
「…我？我都唔洗飛嘅，到時會有人帶我入去vip區架啦。」我回應。
「…咁…咁你唔係話比飛恩姐架咩？」阿妹有啲疑惑。
「…哦！得啦…我另外預咗兩張飛比詠恩同浠琳，放心喎…唔會攞返你果兩張飛喎！」我講。
「…哦！咁都好啲！」阿妹回應。
「…係呢！你同邊個去睇呀？黑仔牙？」我問，諗諗吓都好耐冇了解過阿妹依家嘅狀況啦喎，都唔知佢同黑仔點添！
「…er…應該係掛。」阿妹答得有啲含蓄。
「…做咩呀同黑仔？都好似好耐都冇聽過你地去街嘅！」我回應，因為都真係幾耐冇聽過關於佢地嘅野。自從我同思敏散咗之後，因為我都唔知點面對黑仔，所以就開始疏遠佢地，成年都再冇同佢地連絡過啦。
「…er…其實之前我地冷靜過一排！」阿妹有啲忐忑。
「…點解嘅？」我有啲疑惑。
「..因為….！」阿妹欲言又止。
「…因為阿哥？」我問。
「…你點知架？」阿妹有啲驚訝。
「…求其講吓架咋！」其實我真係隨口噏下嘅啫。
「…嘻嘻…你知啦大佬，咁你同思敏啲野，黑仔一定唔高興架啦…咁…咁有時講開你，咪成日同佢有拗撬囉！」阿妹回應。
「…對唔住呀！妹！我啲感情事連累嘛你！」我回應。
「…算啦，近排佢都冇再提啦，而且仲好似對我好左好多！」阿妹再講。
「…哦！咁咪好囉！兩個人相處緊有拗撬架啦，最緊要係識溝通，大家有咩都唔好放喺心度！」我好似識話人唔識話自己咁。
「…得架啦大佬！我識點做架啦。你呀！快啲追返恩姐返離啦。我都好想快啲見吓我個姪女呀！」阿妹再講。
就係咁，同阿妹有傾有講，話咁快就返到屋企啦。食完飯之後，我例牌走返入房，沖完個靚涼就坐喺部電腦前面，本來諗住再諗諗啲歌詞，但係諗左咁耐都冇乜大改進，不如暫時唔諗比個腦放空一下，忽然諗起有啲緊要野未做添！
|
https://www.babydiscuss.com/t/topic/43721
|
大家好！新手報到！
我近來開左一間童書店，想賣有關公民教育/性別嘅童書，同埋分享教育資訊。
因為我覺得喺依家呢個洗腦年代，家庭教育真係好重要。
要好好教育小朋友明辯是非，並且懂得平等、公義嘅原則。
而呢啲書係坊間嘅童書店都比較少見。
都好想集中啲同各位家長分享。
叫 no one book shop? 剛剛 Facebook like 咗。
IG同facebook都有架！
我都想聚到班真香港人家長之後搞讀書會。
想好似法國咁，搞小朋友嘅公民教育工作坊。
同小朋友一齊讀童書，討論咩係平等，咩係民主。
|
https://hkofficedaily.com/%E9%82%A3%E4%BA%9B%E5%B9%B4office%E7%9A%84%E7%98%8B%E7%8B%82%E4%BA%8B-%E5%A4%A7%E9%96%98%E8%9F%B9%E5%96%BA%E5%90%8C%E4%BA%8B%E8%85%B3%E9%9D%A2%E8%A1%8C%E9%81%8E/
|
IG分享咗幾單自己同朋友喺office經歷過嘅瘋狂事，包括：
👉🏻 IT部閂埋房門打FIFA賭錢……
我以為已經夠晒癲，點知啲讀者分享仲癲。
yukkwanyyk：有次返返下工，見有隻曱甴爬出嚟，之後想搵嘢噴佢，佢匿入某同事個櫃度，跟住好驚咁叫啲大粒幫手，個大粒一開，成個櫃桶都係曱甴，之後先知嗰個同事冇處理好啲零食（嗰包零食成廿隻都有），而嗰位同事又放假成個月。
xenialcm：返返下工，有執達吏來公司，原來老闆冇交租好耐下（估計成日拖），業主私下搵人清佢盤，最後老闆個阿媽（公司交咗畀仔女）拆番掂。仲試過冇交電費俾電力公司 cut 電。當年本來想走，但幫人頂咗隻死貓，最後老闆炒我，點知會計打來叫我張票要過兩日先入，原因係公司戶口兩萬幾都冇，怕彈票。
siufumui：喺公司換拖鞋，一個好玩得嘅外藉Director 入嚟搶我對鞋，然後我追住佢跑，兩條友圍住公司跑咗4個圈；又係嗰間好玩得嘅外藉Director 將我個手袋綁咗上天花板；繼續係好玩得嘅Director ，無啦啦衝去我個位，用膠紙縛住我喺個位度，我坐咗成15鐘先有人放返我出嚟。
作為版主，我真係好擔心一班讀者，究竟你哋返咩工🤣其他嗰啲喺office燜冬菇、打邊爐、地下有塊用過嘅M巾…等等嘅痴線嘢已經冇quote出嚟🙈後來又有個朋友WhatsApp我，話講office瘋狂事唔預佢，我心諗你又有咩咁爆呀？
🤣🤣🤣真係癲㗎！
解釋返IG「公司廁格食三文治撞正同事屙屎」單嘢先，嗰間公司個老細唔畀員工喺個位食嘢，早餐同lunch都唔得，但office係冇pantry，水機都係擺埋一邊，加上嗰個人遲大到又肚餓，所以先會嗱嗱聲買個三文治入廁格食，諗諗下都幾慘，仲要撞正有另一位同事衝入嚟無情開大，由於速度係迅雷不及掩耳（個同事應該肚痛），結果差啲臭到嘔晒成個三文治同黃膽水出嚟，後來睇返讀者留言，原來都有唔少人嘅公司係唔畀員工喺個位食嘢。
至於「喺公司瞓睡袋唔知醒」，就係我朋友上年同屋企人喺政見上有拗撬，佢離家出走又冇地方去，結果買睡袋返office瞓，其實已經瞓咗幾日㗎喇，但有一次唔知醒，結果老細返嚟見到就拍醒佢，同場仲有兩個女同事企喺度望住，最後點？都冇咩點，淨係叫佢唔好再喺公司過夜囉，朋友亦都返咗屋企瞓喇。
|
https://packngo.hk/15176/
|
連稅來回三位數！仲要包行李？菲律賓皇家航空香港直航達沃來回$482起！
菲律賓皇家航空達沃線終於出價！菲律賓皇家航空香港直航達沃來回$482起(來回連稅$854起)，包咗20KG行李，講真三位數獨家直航來講，包行李係抵！
達沃出名潛水、自然生態、鱷魚、菲律賓老鷹等等自然生態，理論冇馬尼拉咁複雜，但都要自己睇睇網上資料先好決定入貨呀。
菲律賓皇家航空母公司係中資擁有嘅柬埔寨瀾湄航空，所以未來都會集中飛中國航線。不過菲律賓皇家航空航機都係用緊瀾湄啲N手機，講真機齡都算高。咁啲機齡高嘅機喺東南亞啲細航空公司度轉嚟轉去，保養呢方面就自行斟酌。
平過香港轉機！直航抵玩！深圳航空深圳直航來回倫敦$1094起！
Next story 有競爭先有進步！時間靚價錢平！亞洲航空澳門來回曼谷$305起！
Previous story 再度回歸！包行李連稅千八唔洗！澳門航空廈門來回東京/大阪$936起！
|
http://the-sun.on.cc/cnt/finance/20121213/00436_090.html
|
地產代理公司擁有強大嘅資料庫，所以有人話代理係最了解市場。劉Sir覺得，其實最貼市嘅應該係你樓下個管理員，事關佢日日睇住啲住客出入物業，應該最清楚幢樓嘅情況。不過，管理員了解住客資料唔係問題，但如果佢有意收集資料，甚至轉介畀地產代理，就屬無牌從事代理工作，有可能觸犯刑事同防止賄賂條例。
地產代理監管局行政總裁伍華強剛上任兩個幾月，尋日約咗劉Sir講吓最新工作報告，佢話局方正調查緊一宗來自紅磡區嘅投訴個案，話有間具規模嘅物業管理公司指示旗下管理員，留意住戶搬出搬入等情況，收集買賣、租賃同放租資料，並轉介畀代理收取轉介費。
佢話，根據「地產代理條例」對地產代理嘅工作定義，從事有關轉介工作嘅人士及公司必須領有牌照，一旦該公司管理員涉無牌從事代理工作，屬於刑事罪行；而持牌人如果提供任何利益作轉介費，可能觸犯防止賄賂條例，一旦查證會將案件轉交畀警方同廉署。
地監局近年亦錄到牽涉無牌代理嘅投訴同檢控，而罰則最重嘅兩宗個案，係判監六星期、緩刑兩年同埋罰款1萬元。伍氏話，當局一向好關注「無牌代理」，擔心其他物管公司倣效，所以去信超過90間物業管理公司、物業管理公司聯會、同埋持牌代理，提醒佢哋唔好以身試法，又將信函上載網頁供各方參考。
對於近期市況淡靜，因而引發有關事件嘅講法，佢話，投訴喺幾個月前收到，相信未必同市況有關，但認為事件影響性大，有必要防範於未然。但如果物業管理公司同管理員領有牌照，就完全合法。
被問到新上任嘅感受，佢話覺得地監局工作繁忙，正着手兩項事項，包括明年起生效嘅二手住宅實施實用面積安排，該局過去幾個月已同逾5,000間地產代理聯絡；並落區巡視逾350次同打咗逾1,800個電話，了解代理嘅準備工作同疑問。
另一項就係明年四月下旬，一手樓以實用面積計算嘅條例生效，佢哋正籌備一份業界指引，並會適時發放。差餉物業估價署尋日話，預計明年四月會向私人住宅物業（唔包括村屋）差餉繳納人免費提供持有物業嘅實用面積資料。
地監局伍華強（中）稱，當局非常關注無牌代理事件。右為該局執行總監黃維豐，左為該局規管及法律總監劉淑棻。
|
https://thecmp.com/article/7397/%E7%91%9C%E7%8F%88x%E4%B8%AD%E9%86%AB-%E7%AC%AC%E4%B8%80%E7%AF%87/
|
瑜珈與中醫有咩關係？一朝早起身，你或者會習慣伸個懶腰先。當你唔開心嘅時候，又好似挺胸深呼吸吓會舒服啲。呢啲自然嘅舉動，原來可以幫我地保持健康？
無錯，其實一個呼吸、一下伸展，已經將中醫同瑜珈兩樣野帶到我地身邊。兩者雖然好似風馬牛不相及，但實際上有好多共通點，等我地一齊了解下！
關於筋骨柔軟，其實簡簡單單彎下腰，你都可能感受到左邊緊啲右邊鬆啲。
瑜珈伸展就係慢慢將繃緊嘅肌肉、筋膜舒張，令局部唔流通嘅氣血變返暢通，呢個就係所謂嘅瑜珈氣感 — 麻痹伴隨住血液流通發滾嘅感覺。
中醫就話「不通則痛」，長期保持不良姿勢或者勞損，導致局部肌肉或者軟組織拉緊，氣血就會凝滯不通造成疼痛，所以中醫師就會用針灸、推拿、中藥去導引氣血。所以俗語話「筋長一吋，壽延十年」。
瑜珈入面有七輪，當中臍輪同太陽輪就喺腹部位置，同腸胃健康、消化功能關係密切。
有胃脹氣可以做啲扭腰動作，或者趴低用腹部頂住瑜珈磚，腹部即時會有截流作用，感覺暖暖甚至會排出胃氣同放屁。
中醫認為脾胃喺人體正中嘅地方，負責受納同運化食物，將有用嘅升散分布，無用嘅沉降排走。如果脾胃出現問題，就好似迴旋處塞車，各個方向嘅流動都受影響。所以要保養腸胃，就要注意飲食，再配合穴道按摩，令佢輕鬆通暢。
健康嘅人，連腸胃都唔可以偷懶，多按摩內臟，腸胃自然動起來！
瑜珈同中醫除左可以幫到身體嘅問題，仲可以互相配合嚟改善情緒低落、緊張、焦慮、失眠等等心理狀況，想知多啲就要留意住我地啦！
|
https://www.airgle.com.hk/post/%E3%80%90%E5%A5%BD%E7%89%A9%E5%88%86%E4%BA%AB%E3%80%91%E3%80%8C%E5%80%8B%E4%BA%BA%E8%BB%8A%E7%94%A8%E3%80%8D%E7%A9%BA%E6%B0%A3%E6%B8%85%E6%96%B0%E6%A9%9F-airgle-ag25
|
疫情仍然持續，對於殺菌及防病毒，媽咪我從未敢鬆懈！對於有初生ＢＢ嘅我，想多方面保障屋企人嘅健康，我除咗盡量保持良好嘅生活態度、飲食習慣外，對於環境同空氣淨潔，我都同樣重視！
今次同大家介紹，美國品牌「Airgle專業級空氣凈化機AG25」，唔好以為佢機身細細就無效果，其實佢係一部專為個人空間及車廂而設嘅空氣清新機，有強大嘅多重過濾技術、頂級嘅淨化效能同卓越品質保證，可以淨化個人空間或車廂內嘅空氣。
而且佢仲獲得美國太空總署 (NASA) 、同沙特阿拉伯皇室信任使用，喺國際上有非常崇高嘅地位。近年仲獲政府、醫院、商業機構、幼兒機構及家居等廣泛採購及使用添。
Airgle AG25寧靜輕巧，外型設計又時尚，融入家中或車中都話咁易！
當然有討好嘅外觀，佢亦有齊全嘅功能，配備H14級cHEPA及活性碳過濾技術，能有效去除多種空氣污染物，包括PM2.5、煙霧、過敏原、異味、甲醛及揮發性有機化合物(VOC)等。而且佢仲獨有美國專利Titanium Pro殺菌組件，可以殺滅空氣中嘅細菌同病毒，喺光催化作用下將污染物轉化成無害物質，有效過濾空氣同時殺毒，對抗傳染疾感染，就算身處個人空間或車廂內，都可以呼吸到潔淨健康嘅空氣！
我平時最鍾意將Airgle AG25放喺客廳位置，因為客廳係我哋最常停留嘅地方，而家中係用布藝沙發，有Airgle AG25可以幫手過濾一下空氣。
加上佢方便移動，就算將佢放入睡房，開著機都好寧靜，加上機身輕觸開機，分兩段風速，為ＢＢ房間潔淨一空氣都唔怕嘈醒佢，咁ＢＢ就可以瞓得更安心啦！
因為Airgle AG25空氣清新機係集「個人。車用」兩用，所以我都會拜託爸爸將Airgle AG25放於車上，物盡其用！特別對於我要帶ＢＢ出入健康院、有時買完餸上車、或哥哥食完嘢，甚至架車無開一排，車廂難免有啲焗促或異味。
呢個時候，Airgle AG25真心幫到我啦，因為佢設有一個「自動延長淨化」功能，當停車熄匙後，佢仍會繼續運作一段時間先會自動熄機，等車廂可以保持潔淨空氣！而佢亦內置智能高溫保護裝置，當室內溫度高於45°C時，以及當電壓低於12V時，機器會自動切換至待機狀態並停止運作，但當溫度回復正常時，機器又會重啟返，所以無論室內或車內使用，都令我用得安心又放心！
無論道路上嘅廢氣，室內空間內嘅污濁環境，AG25都可以有效過濾多種空氣污染物，殺滅細菌病毒，確保我們一家時刻呼吸到新鮮空氣！
|
https://puff.hk/news/7-eleven-2/
|
抺茶味杯麵、可樂味薯片 嚟齊晒7-Eleven！
7-Eleven定時定候都會有新品推出，今期最搶手就有日本好hit嘅櫻花版可口可樂同合味道抺茶味杯麵，想知仲有咩係唔可以錯過，咁就要睇吓小編嘅推介喇！
又到咗櫻花嘅季節！早前日本推出咗櫻花限定版可口可樂，包裝上嘅櫻花圖案非常吸引，令唔少人都為之瘋狂。而7-Eleven亦都第一時間將呢款飲品引入咗嚟香港，大家唔使專登飛去日本買。價錢為HK$20，數量有限，售完即止，手快有手慢冇。產品喺指定7-Eleven有售，為免撲空，去之前記得check清楚地點。
最近卡樂B推出咗兩款全新口味嘅薯片，包括可樂味及海鹽雲呢拿雪糕味，宜家喺7-11已經搵得到！聽個名又甜又鹹咁，到底好唔好味？小編親身試過可樂味嗰款，打開包裝之後，的確聞到好大陣可樂糖味，食落有少少甜，但整體上味道偏淡，口味嘅嘢見人見智。
不過包裝後面有教大家將兩款唔同味道嘅薯片夾埋一齊食，話會有ice cream soda嘅效果，講到咁神奇，試吓無妨！優惠價HK$18兩包。
除咗櫻花限定版可樂之外，有另一款好多人爭住想試嘅食品同樣登陸咗香港7-Eleven，佢就係合味道抺茶海鮮味杯麵。日清首次推出青色嘅麵條，配埋淡淡嘅抺茶味湯底，雖然味道唔知好唔好食，但就好有新鮮感，身為抺茶控嘅你一定要試！
雀巢甜筒又有新口味！今次係令人難以抗拒嘅曲奇忌廉味，你話點忍到口？就算減緊肥都一於食咗先講！宜家7-Eleven優惠價HK$19兩枝。
Next: 金寶湯慈善Pop-Up 展 經典收藏大晒冷！
|
https://www.review33.com/avforum/forum_message.php?topic=44060503133755&page=&item=&post=61155&sortby=
|
兰溪春尽碧泱泱，映水兰花雨发香。
楚国大夫憔悴日，应寻此路去潇湘。
捐玦江头弄钓舟，兰花杜若满芳洲。
如何才子无骚思，只咏蔷薇与石榴。
庭垂竹叶因思酒，室有兰花不炷香。
到底闭门非我事，白鸥心性五湖傍。
古木春雲掩複開。
但看流水落花來。
高丘归未得，空自责迟回。
身事岂能遂，兰花又已开。
自古逢秋悲寂寥，我言秋日胜春朝。
晴空一鹤排云上，便引诗情到碧霄。
財源滾滾來！
難得夏蕙姨咁既年紀仲可以「波濤洶湧」吓！
虎啸福生，虎气冲天！
莫教花笑人。
绝顶人来少，高松鹤不群。
一僧年八十，世事未曾闻。
孤云将野鹤，岂向人间住。
莫买沃洲山，时人已知处。
皎皎仙家鹤，远留闲宅中。
徘徊幽树月，嘹唳小亭风。
|
https://onesportpro.hk/soccer-life/%E3%80%90%E4%B8%96%E7%9B%83%E9%8C%A6%E5%9B%8A%E3%80%91%E5%85%A9%E9%9A%8A%E5%92%81%E9%AB%98%E5%92%81%E5%A4%A7%EF%BC%8C%E8%B3%A0%E7%8E%87%E5%8F%88%E6%80%AA%E6%80%AA%E5%93%8B%EF%BC%8C%E9%BB%9E%E6%8F%80/
|
兩隊咁高咁大，賠率又怪怪哋，點揀好呢？
實在兩支球隊都好有攻力，先講阿根廷。除咗頭場輸畀沙特之外，打後咁多場都都起碼入2粒，於4強對克羅地亞更以3淨勝對手。
球王美斯當然犀利，今屆世界盃已有5個入球，而前鋒祖利安艾華利斯都唔好睇少，依家都有4個入球。阿根廷既有充足火力，去到決賽繼續採取主動都好正常。
法國情況與阿根廷都幾相似，除最後一輪分組賽出副選輸波外，其餘比賽都最少都2個入球。最有指標性係4強贏摩洛哥2比0。需知賽前摩洛哥無畀對手射破過大門，唯一失球都擺烏龍。但法國一樣能撕破摩軍防線，可見呢支上屆冠軍攻力有幾強。故此法國都唔會踢得太保守，一於利用自身長處進擊阿根廷。
之前提及美斯與祖利安艾華利斯，其實法國麥巴比及基奧特亦都一樣，分別取得5及4個入球，亦即係話呢4位球員最有機會爭今屆世界盃神射手。見到現時神射手賠率，祖利安艾華利斯及基奧特分別有10倍及13倍，細注一試隨時有意外驚喜。
特別係之前已押注麥巴比以及美斯嘅朋友，以祖利安艾華利斯及基奧特做套戥絕對合適。
|
https://www.kawaiikiddy.com/blogs/news/%E9%96%8B%E7%AE%B1%E5%88%86%E4%BA%AB-%E8%A8%B1%E8%A8%B1%E8%88%87%E5%B0%8Fbella-kumon%E7%9B%8A%E6%99%BA%E4%B8%83%E5%B7%A7%E6%9D%BF-%E6%92%A5%E7%8F%A0%E7%AE%97%E7%9B%A4-120-step-5-%E5%B9%BC%E5%85%92%E7%9B%8A%E6%99%BA%E7%A0%8C%E5%9C%96
|
#自信育成！
其實KUMON仲有好多益智玩具，好似之前玩過嘅轉轉樂娛樂性高，今次除咗七巧板，我都揀咗款偏向學術性嘅KUMON撥珠算盤比Bella，😆佢興趣就真係無咁大嘅，但無學返呢段日子，學校本書揭到無可再揭，屋企真係幾需要放啲教學玩具溫故知新，個算盤有120粒珠，但齊齊整整，配埋紙卡，比佢自己邊撥珠邊規律性咁數數目，克服「大數目」😆。
除咗立體玩具，KUMON砌圖值得留意，因為啲puzzle有哂階段及歲數分，我呢2盒就由9塊開始去到88塊，循序漸進，暫時多塊數嗰啲就從旁引導，每次砌完其實會超有成功感，我就覺得可以強化佢自信心。加上啲Puzzle採用連鎖設計(Inner Lock)，難以分散，所以能專心遊玩到最後一刻，每副puzzle背面都唔色嘅，撈亂咗都唔怕👍🏻啲邊光滑，紙質好厚實。
好多媽媽以為KUMON只有玩具，其實佢哋都有文具嘅，例如蠟筆同木顏色，筆身呈三角切面容易握拿，無毒，細啲嘅幼兒都適合。佢哋仲有三角蠟筆之類嘅文具，價錢都好相宜。
KUMON啲產品曾獲日本安全對策優良企業大賞，日本玩具安全業務（ST 標記）認證，品質有保證，所以拎上手會發覺啲紙質、膠質同木質都係靚野，安全，可以放心比小朋友玩。
日本KUMON產品可以喺「萌B殿堂」買到。
拎咗個優惠碼比大家，購物滿400元，輸入「KIDDY74D」，會有95折優惠！
產品連結👇🏻：
今次準備咗兩份禮物比大家：
有興趣可按以下步驟參加：
🔊7月24日截止。得獎朋友會於截止後7日內收到inbox通知，禮物會以順豐到付寄出，本專頁保留最終決定權。
|
https://holiday.presslogic.com/article/74698/%E7%B4%B0%E6%95%B810%E5%80%8B%E5%B9%B4%E9%81%8E%E4%BA%94%E5%8D%81%E5%98%85%E5%87%8D%E9%BD%A1%E7%BE%8E%E9%AD%94%E5%A5%B3-%E7%AC%AC%E4%B8%80%E5%90%8D%E5%AF%A6%E8%87%B3%E5%90%8D%E6%AD%B8
|
細數10個年過五十嘅凍齡美魔女 第一名實至名歸！
你有無諗過五十歲嗰陣係咩樣？好多皺紋？成個啊婆咁嘅樣？小編就發掘到啲凍齡美魔女，佢地真係Keep得好好！
吳婉芳（May Ng, 1967年10月20日），今年51歲。曾經喺梁式芝書院就讀，畢業之後曾經做過旅遊機構文員。1986年參加香港小姐競選，贏得亞軍、最上鏡小姐及才華小姐三個獎。隨後就簽約無綫電視成為藝員，不過參與演出嘅電視劇集唔多，曾經因為推演《誓不低頭》岑凱欣一角而被無綫雪藏。
吳婉芳老公係商人胡家驊；另外原來佢亦係張學友嘅契妹。不過佢只係有5年（1986-1991年）活躍喺娛樂圈，時間非常短，但因為年過50，個樣依然青春，皺紋都唔多條，身材苗條，同一班少女真係無乜分別，所以啲人仲好記得佢！
邱淑貞（Chingmy Yau，1968年5月16日），啱啱過咗嘅50歲生日。佢喺1987年參選過香港小姐，嗰時被視奪冠熱門人選。但係佢被另一位參賽者話佢曾經整過下巴，解釋不果之後，就喺大會勸喻下退選。退選之後，就同無線簽約，加入娛樂圈，參與《新紮師兄1988》嘅演出。1992年，佢一概以往清純形象，喺《赤裸羔羊》入面作性感大膽演出，奠定咗「性感女神」嘅地位。
邱淑貞同楊寶玲、李美鳳加埋林穎嫻嗰時被稱為香港無線電視台嘅「無綫四美」。
周海媚 （Kathy Chow，1966年12月6日），佢有個花名叫「海味」，或者依家有人會叫佢做「凍齡女神」。佢喺1985年香港小姐選美出道，亦係無綫電視八十年代尾至九十年代尾嘅當紅花旦。
佢曾經同呂良偉結婚，但一年後離婚。直到依家，佢有個建築師男朋友，但一直未有同佢結婚嘅考慮。
周慧敏（Vivian Chow，1967年11月10日），90年代喺東南亞地區走紅，係少數曾經同時擔任「歌、影、視、播」嘅女藝人。近年，樂於做 part-time藝人。小編最記得佢做《大時代》，真係好Pure， 好True！
夏文汐（Patricia Ha，1965年11月21日）原名鄧麗群，今年53歲。第一部電影係喺1982年同湯鎮業、張國榮，仲有葉童合作嘅《烈火青春》，憑呢套戲入圍第二屆香港電影金像獎最佳新演員獎。夏文汐喺1984年同萬梓良合作嘅《唐朝豪放女》轟動一時，仲因為咁迅速走紅。佢仲有「性感女神」之稱。
最近拍《逆緣》同黎諾懿嘅忘年戀，再次惹起全城熱話。原來現實中，亦都有小鮮肉追佢，但都比佢一一拒絕咗！
溫碧霞（Irene Wan，1966年7月30日），原名溫碧玉。溫碧霞早年以「性感美女」著稱。婚後溫碧霞淡出娛樂圈，間中參與演出劇集，現時主要在中國大陸發展。佢做《封神榜》嘅坦己好經典，真係好靚女！！
劉嘉玲（Carina Lau，1965年12月8日）1983年加入無線電視藝員訓練班，著名嘅同期同學有劉青雲、吳君如、商天娥等。畢業之後，喺幾部劇集做茄呢啡，好快就獲得重用。1984年，她喺《新紮師兄》一劇擔任女主角而走紅。1988年，因為同梁朝偉合演舞台劇《花心大丈夫》而擦出愛火花。1990年嗰時，劉嘉玲曾經被4個不知名嘅大隻佬捉走，被逼拍裸照！
邵美琪（Maggie Shiu，1965年2月27日）她本是醫務所裏的一位護士，因為陪朋友考無綫電視藝員訓練班而獲得當時嘅導師賞識，仲叫佢一齊交申請表格。結果她放棄咗做護士嘅機會，成為咗一名演員。
佢曾經同過TVB製作人戚其義、鄭伊健拍過拖！
曾華倩（Margie Tsang ，1965年8月6日），曾連續6年獲臺灣同馬來西亞最受歡迎港星冠軍。佢主持過兒童節目《430穿梭機》，被稱為擁有翁美玲嘅真，陳玉蓮嘅冷，張曼玉嘅俏。
爸爸係位西醫，喺大埔開診所，媽咪就是係家庭主婦，兩個哥哥曾華德同曾華廣，分別係著名嘅呼吸系統科醫生同皮膚科醫生。佢考試成績一直好理想，所以佢爸爸希望佢可以繼承事業，做醫生，但係佢對學醫興趣唔大。1982年，曾華倩原本計劃去日本讀時裝設計，但係中學畢業之後，陪好朋友去報名第12期無綫電視藝員訓練班，最後得人賞識而入行。
1982年，曾華倩同梁朝偉喺無線藝員訓練班認識兼拍拖，一齊咗六年，三分三合，最終喺1988年年中分手。
蘇玉華（Louisa So ，1968年1月16日），花名叫啊蘇或者啊SA（同蔡卓妍撞名？）預科畢業之後，曾經喺國泰航空做過空姐，之後入過香港演藝學院，再加入香港話劇團。蘇玉華個樣無變過咁濟！！
一次比你睇晒年過50歲嘅美魔女，第一名真係無得輸啦！！小編都好想50歲嘅時候有佢地咁靚！
|
https://football.fanpiece.com/2000sfans/%E5%94%AF%E4%B8%80%E5%BE%9E%E6%9C%AA%E7%BC%BA%E5%B8%AD%E5%BE%B7%E7%94%B2%E7%90%83%E9%9A%8A-%E6%BC%A2%E5%A0%A1-c1220886.html
|
細個嘅時候，如果去識新朋友嘅時候無話題，又想做ice-breaking嘅話，通常都係問”你有冇睇開波”（大個咗其實都好有用)，有嘅話就繼續傾啦，冇嘅話就繼續dead air，繼續傾嘅話就各自講下支持邊隊啦，有啲可能淨係支持一隊，有啲可能每個聯賽都支持一隊。而我就係後者，每當講到德甲嘅時候，其他人多數都係拜仁，多蒙特，史浩克04同利華古遜嘅fans，而我所支持嘅德國球隊就係漢堡，佢哋大部份人嘅反應都係，”下？係咪林源三打個隊？” 。所以我想藉住呢篇文去搵下一啲同樣都係漢堡嘅fans，希望下次會聽到嘅反應係 ”咁啱嘅，我都係喎。”
(其實初時嘅我對德甲無太大興趣，因為好多人都淨係將焦點放喺英超，我都係其中之一。不過，德甲星期六開波嘅時間通常都係7點半，咁啱英超頭場未開波(通常開8點半)，又係晚飯時間，所以星期六會用德甲送飯。)言歸正傳，第一次接觸漢堡應該係因為有線做緊德甲直播，05／06球季，漢堡主場對紐倫堡，最後漢堡大勝3比0。奇怪嘅係，令我對漢堡有興趣嘅唔係因為佢大勝對手，唔係佢嘅踢法，而係好覺得佢件波衫好靚。白色嘅上身，紅色嘅波褲，藍色嘅波襪配合埋好match，好smart。可能其他人覺得我嘅理由好膚淺，但係鍾意就係鍾意。
之後我就開始留意漢堡嘅比賽同消息，05－06球季，漢堡比較矚目嘅係有荷蘭新星雲達華治(Rafael van der Vaart)加盟，佢馬上成為進攻中場嘅正選，其他主力方面，中場有細細粒嘅杜查奧斯基同捷克防中查路林，前鋒有老將巴巴斯(Sergej Barbarez)，壽司轟炸機高原直泰同當時備受關注嘅德國新人拿奧夫(Benjamin Lauth)，後防有(雙門雪櫃)雲布廷隊長，保拉奴斯(Khalid Boulahrouz)同2003年亞洲足球先生馬達維基亞(Mehdi Mahdavikia)。
上半季漢堡表現非常凌厲，頭八場6勝2和不敗嘅成績，第九週才被禾夫斯堡擊敗，幸好之後及時回勇，再次取得5勝3和嘅佳績，主場2比0擊敗拜仁乃係代表作，最後5分落後拜仁而冬季亞軍嘅身份進入歇冬期。歇冬過後，漢堡表現雖然有所回落，但仍然不過不失，直至最後一周才被雲達不來梅追過以第三名完成球季，奪得歐聯外圍賽資格。其中作客擊敗拜仁再次成為亮點，成為唯一雙殺拜仁嘅球隊。總括而言，漢堡嘅防守力喺德甲首屈一指，而34場失30球成為當季失球最少嘅球隊，中堅雲布廷同保拉奴斯應記一功。雲達華治同杜查奧斯基嘅冒起亦令球隊中場充滿活力，有唔錯嘅入球能力同派牌能力，令到前線嘅巴巴斯得到輸送同支援，成為隊中嘅神射手。第三嘅成績令我對漢堡下一個球季有所進步，能夠威脅拜仁長年德甲霸主嘅位置。
06年嘅夏天，漢堡接連有主力離開，一對正選中堅保拉奴斯同隊長雲布廷先後加盟車路士及競爭對手拜仁慕尼黑；前線亦有上季主力射手巴巴斯轉投利華古遜。漢堡即時作出反應，從阿爾克馬爾購入荷蘭國腳馬菲遜(Joris Mathijsen)同破當時球會轉會費紀錄嘅甘賓尼(Vincent Kompany)以作彌補，同時左閘亦補充咗阿根廷國家隊隊長蘇連(Juan Pablo Sorin)，不時同艾圖巴(Thimothee Atouba)輪換。前鋒有秘魯射手古里路(Paolo Guerrero)同辛諾高(Boubacar Sanogo)加盟，雲達華治亦成為新任隊長。
可惜”天氣不似預期”，新加盟嘅球員未能夠融入球隊，後防嘅重組，聯賽同歐聯雙線作賽，球隊深度不足而致球員經常受傷，令漢堡往往未能派出最佳陣容。直至歇冬前，17場聯賽只獲得1場勝仗，置身於尾二。歐聯分組賽更加係5輪全敗提早出局，成績可算係一落千丈。由於新加盟嘅辛諾高同古里路低迷(聯賽4球及1球)，在冬季轉會窗，從莫斯科中央陸軍買入克羅地亞前鋒奧歷(Ivica Olic)，亦簽入史浩克04門將路斯(Frank Rost)。
路斯當時貴為04嘅隊長，只不過紐亞極速上位，才令佢被貶為後備。32歲嘅佢正正係門將嘅黃金時期，實力係毋庸置疑，佢能夠為漢堡嘅提供經驗，此乃係新組成後防線所缺乏嘅。歇冬後，漢堡首當其衝嘅任務由季前嘅爭標變成護級，可惜2場不勝，跌至榜尾。最後管理層決定狠心將上季帶領球隊奪得佳績嘅教練道爾(Thomas Doll)開除，改為史提芬斯(Huub Stevens)執教。佢立即將陣容由之前4-4-2雙箭頭改為4-4-1-1單箭頭，並由奧歷擔任。
奧歷不斷嘅跑動同走位，無疑係解放咗雲達華治，大大提高佢後上嘅入球能力，係球場嘅自由度更大。奧歷喺前場嘅壓逼同不時嘅回防亦令漢堡嘅防守力有所提升，對手唔能夠喺後場組織攻勢。而路斯加盟後立即成為正選，並成為後防定心針，上陣17場只失15球。
新領隊同合適球員嘅加盟，令到漢堡有正面嘅轉變，一洗上半季嘅頹風，最後15場取得9勝3和3負嘅成績，由榜尾一舉跳升至第七名衝線，成功護級並得到圖圖盃嘅參賽資格，力保成為喺德甲唯一從未降班嘅球隊。
前線亦有奧歷，穆罕默德施丹同古里路，陣容喺德甲可算係中上級。漢堡有個好開始，喺圖圖盃成為冠軍，取得歐洲足協盃嘅參賽資格。雖然最後喺16強被同國球隊利華古遜淘汰，但全季穩定嘅表現令漢堡能夠以第四名完成球季，再次奪得歐洲賽資格。總合全季所有賽事，雲達華治同奧歷嘅表現最為突出，入球同助攻都有雙位數字(21球16助攻/18球10助攻)，古里路嘅復甦亦應記一功(14球8助攻)。雲達華治出色嘅表現令佢受到其他大球會青睞，包括意甲嘅AC米蘭，祖雲達斯同來自西甲嘅馬德里雙雄。漢堡最後都係留唔住隊長雲達華治，以一千三百萬歐元轉投西甲勁旅皇家馬德里。
咁岩既，我都係喎！
|
https://hkofficedaily.com/%E6%98%8E%E6%98%8E%E4%BF%82resign-%E9%9B%A2%E8%81%B7%E8%AD%89%E6%98%8E%E8%AE%8A%E5%92%97%E8%A2%AB%E8%A7%A3%E5%83%B1/
|
我喺呢間公司做咗3年，本來好地地，但係上年空降咗一位新嘅主管，同事嘅噩夢從此開始。呢位新主管已經先後迫走咗兩位同事，佢份人好陰濕，不斷用冷暴力方式搞到你無癮，一直捉你錯處，又會喺好多人嘅時候講啲令你難堪嘅說話，十足十電視劇嗰啲奸角小人一樣，絕對冇誇張。
被迫走嗰兩位同事比較腍善，我本身脾氣就剛烈啲，所以同佢由頭撐到尾，基本上日日都會吵一鑊咁滯，雖然我表面上可以handle呢啲所謂辦公室政治同埋角力，但係好老實講，心情的確受到好大影響，連老公都話我脾氣差咗，情緒好波動，將公司啲煩惱同埋唔開心帶咗返屋企，所以提議我休息下先，反正冇急切嘅經濟壓力，不如等疫情過後先搵新工。
被公事影響家庭係最唔抵，所以同個陰濕上司嘈多幾次之後，我都係決定辭職唔撈，唔想日日返工同人開戰，心態好唔舒服。交咗信之後，個陰濕上司勸我扣埋啲大假提早走，我梗係唔制啦，一來啲大假點解要蝕畀你？二來今年耐唔耐都home office，有時唔使見到，麻煩你將啲大假變返錢畀我添呀，捐出去都唔會益你。
拒絕扣假提早走呢件事搞到佢好唔順氣，但估唔到條友成個小學雞咁玩嘢，離職後約兩個星期，我收到公司寄嚟嘅reference letter，裡面竟然打咗我係被解僱，你咁樣好影響我第日搵新工㗎喎！所以即刻打返去人事部問清楚，HR話封reference letter係我上司親自打，垃圾！你身為HR，當日有份收我封辭職信，唔係應該把關㗎咩？我上司話我係被解僱就係被解僱？咁仲要你班人事部把托呀！
我再打去質問嗰位陰濕上司，佢仲好笑，話一早想炒我，唔覺得咁樣打落封信有咩問題，哦！你想隻手遮天，咁咪玩大啲囉！我同佢講，當日封辭職信，我唔止email畀佢同埋人事部，仲有BCC自己email（我都係之前睇過你嘅post，先突然醒起要BCC自己！），估唔到呢招真係用得著，更加估唔到佢會喺reference letter老屈我被炒。
自己遞信辭職都屈我被解僱，咁嘅時勢仲想人哋搵唔到工，仲想斷人衣食，做人做到咁賤格真係要落地獄！
|
https://packngo.hk/10254/
|
又減抵玩！捷星航空單程越南/新加坡/日本$150起！
捷星航空今日有減價，單程日本/東南亞$150起，來回連稅計：峴港$728起、河內$762起、新加坡$922起、東京$900起、大阪$926起，價錢方面OK入得貨，東京同大阪雖然唔係最平但都抵玩，尤其捷星行李費平過街，去Shopping實揀佢啦！
直航堅減！聯合航空來回三藩市連稅$5470起！
對手跟進！阿提哈德航空來回阿布札比$2290起！
Next story 抵玩價！時間靚！中華航空南台灣套票$999起！
Previous story 都有唔少抵玩嘢喎！18年9月第3週國泰港龍Fanfares速報！
|
http://www.kpchan.com/?p=2262&lang=zh
|
立法會今日辯論點樣去維護和提高香港國際金融中心嘅地位，我相信好多議員都會有精闢嘅意見，而我今日就想將集中講下金融業嘅監管問題。
五年前，美國雷曼兄弟倒閉而引發全球金融海嘯，亦引發出雷曼兄弟迷你債券風波，有不少市民投訴本港金融機構以不正當嘅銷售手法推銷雷曼迷債，立法會決定引用特權法成立小組委員會調查事件，我參加咗小組委員會，喺一段長達4年嘅時間中，差唔多逢星期二、五嘅早上都要開會。喺調查過程中，傳召咗多名政府、金管局、證監會及金融機構高層人士出席研訊，包括兩位當時仍然在位嘅金管局總裁任志剛及證監會行政總裁韋奕禮。最後，小組委員會喺去年發表報告，提出唔少建議。
事實上，金管局及證監會喺雷曼事件中受到好大衝擊，主要負責人都成為驚弓之鳥，任志剛同韋奕禮都喺調查報告完成前離任。金管局及證監會期間先後推出數十項監管金融機構嘅措施，包括金管局19項強化監管制度及保障投資者的措施、證監會「非上市結構性投資產品守則」等等。此外，政府及其他監管機構亦先後推出好多新嘅監管措施，例如積金局嘅「中介人操守要求指引」及保監處嘅「中介人佣金披露」等。監管嘅條例一時好似雨後春筍，多不勝數，令到金融機構同中介人喺銷售金融產品時越來越困難。
金融產品能針對客戶需要而不斷創新，係成為金融中心嘅先決條件，但本港嘅監管機構除咗不斷加強監管銷售工作，喺審批工作上亦越做越慢，直接拖累咗金融市場嘅發展步伐。我知道，一啲類似嘅金融產品，喺新加坡只需個多月嘅審批，就准許推出市場，但喺香港就等咗九個月仍然未有結果，而有關情況唔係單一例子，已經成為慣例。另外，有外資想喺香港申請金融機構牌照，結果一等幾年，一直都無結果，簡直係匪夷所思。有金融機構同我講，佢哋嫌本港嘅審批太過麻煩，決定放棄香港市場。同時，唔單止金融機構備受困擾，連消費者亦會感到莫名其妙，曾經有監管機構提出要消費者喺一份投保書上簽十幾個名嘅建議，呢啲行為只會對消費者構成滋擾，對監管就恐怕毫無作用。
老實講，推出產品好講時間性，所謂time to market，監管機構而家嘅做法可以話係反市場嘅行為，根本就係破壞緊本港嘅金融市場。新加坡嘅監管工作唔會比香港差，但佢哋仍然可以好快做到審批決定，點解我哋唔得? 可以見到，呢啲係人為嘅問題。我相信，而家金融市場出現過度監管，已經唔單止用嚟保護投資者，仲要嚟保護監管機構嘅高層人員。
正如之前我提到，監管機構喺雷曼迷債事件中受到好大衝擊，為咗回應社會嘅訴求，提出一啲切合實際情況嘅監管措施，係無可厚非嘅事情。可惜，監管機構而家已經矯枉過正，無喺監管同市場發展上取得平衡，難免令人聯想到，監管機構係想將所有責任推俾金融機構、銷售人員同消費者身上，當有事發生時，監管機構嘅負責人就可以話唔關佢哋事，自然可以保住高薪厚職，唔使再俾人鬧，真係穩坐釣魚船！不過，佢哋保住高薪厚職，香港賠上嘅係金融市場嘅競爭力！
長此下去，本港金融市場嘅生意亦必然逐步流失，我希望政府可以認真反思一下，改變目前嘅思維，對監管同市場發展作出一個適當嘅平衡。監管者亦要明白到，佢哋就好似揸緊一部帶領香港市場嘅列車，有時係需要剎掣減慢車速，但當需要時亦要踩油加速，否則我哋就會原地踏步，其他競爭者就遠超我哋。
此外，我要補充一點，香港成立金融發展局，係走出正確嘅一步，我希望金發局唔好俾社會上嘅噪音影響，能夠盡快為本港金融業搵到新嘅發展方向，特別係喺發展國內市場方面，為業界做拆牆鬆綁嘅工作。本港嘅業界都希望，金發局能夠帶領我哋走出新路向。
|
https://smartpetpet.com/%E8%90%8C%E5%AF%B5%E7%94%9F%E6%B4%BB/%E3%80%90%E5%94%94%E5%A5%BD%E5%86%8D%E5%AC%B2%E6%88%91%E5%96%87-%E7%8B%97%E7%8B%97%E5%94%94%E5%90%8C%E8%AA%8D%E9%8C%AF%E6%96%B9%E5%BC%8F%E4%B8%BB%E4%BA%BA%E7%9F%A5%E5%94%94%E7%9F%A5%E3%80%91/
|
狗狗知道自己做錯事會收埋耳仔，再加一個無辜眼神，演技再好啲嘅會有少少淚光，好似同主人講: 我知錯喇，唔好嬲我鬧我，實行主動投案。
有啲比較聰明嘅狗狗做完壞事驚比主人知道，會趕係主人發現之前匿埋，等主人嬲完之後就當無事發生。
狗狗其實都識睇主人臉色，所以有時佢哋會遠遠暗中觀察主人嘅反應，再喺主人身邊低聲嗚咽或者對主人撒嬌，用手抓主人，其實依啲都係狗狗道歉嘅其中一種方式。
好多時狗狗知道自己做錯事而心虛，為咗令自己安定落嚟會不停舔毛，狗狗試圖通過舔毛嚟緩解尷尬場面，內心狗狗已經知錯，希望得到主人原諒。
除咗賣萌扮慘之外，有時狗狗會同主人對駡甚至比主人更加惡，主人會以為狗狗死唔認錯更加嬲。但係主人唔好誤會，狗狗咁做係因為心虛所以扮惡，一於惡狗先告狀，其實佢哋內心不知幾驚，好想得到主人原諒。
|
https://besthkcasino.com/%E6%BE%B3%E9%96%80%E8%B3%AD%E5%A0%B4%E6%AD%B7%E5%8F%B2/
|
澳門（葡萄牙語：Macau、英文：Macao/Macau），為中華人民共和國兩個特別行政區之一，位於南海北岸，全境由澳門半島、幽仔、路環與及路幽城四個區域組成。澳門原屬中國，1557年開始畀葡萄牙人租借，直至1999年回歸中國，實行一個國家兩種制度。澳門地方細，人口都稀少，約五十萬人，其經濟為獨立體系，其中旅遊業與博彩業為主要產業，自回歸之後，博彩業更加系蓬勃發展，現為亞洲第一大賭城，稱得上亞洲拉斯維加斯。
自1851年到1863年，葡屬澳門曾對博彩地方實行發牌制度，賭場曾一度多達二百余家。當時盧華紹開辦宜四公司，集賭場、妓院、酒館、鴉片煙窟於一體，吸引粵、港、澳高官富商前往娛樂。1930年，豪興公司以年年八十萬澳門蚊賭稅投得經營權，開設中國式賭項目。
1930年星期開業嘅豪興公司，但呢間公司經營太保守，只中式博彩項目，未能完全發揮賭業嘅經濟潛能。圖為勞累一日發牌小姐。1937年，高可寧、傅德蔭合組嘅泰興娛樂公司，既開始實行賭專營制度，此時澳門賭業發展初具佢。大豐銀號系當時澳門一區最出名嘅銀號，都系澳門賭客們聚資斂財嘅地方。
澳門政府內設立博彩監察協調局（Gambling Inspection and Coordination Bureau Macao SAR），以確保博彩服務嘅素質，與及對公眾嘅投訴快手作出回應。雖說世界各地賭場遊戲玩法大同小異，但禁令同制就各有唔同，澳門梗系唔例外，而家我哋就嚟睇睇澳門嘅賭場有邊規定系我哋應該知：
澳門嘅賭場未關過門：唔理大節小節慶，冇分日頭、晚。澳門嘅法規規定賭場任何時間不得門休息。除特別嘅國喪日等例外，如果停歇營業系要要申請政府許可嘅。
未成年賭贏彩金一律禁羅：自2016年起，澳門賭場年齡制喺18歲變咗廿一歲，唔容許公務員同未成年青年（包居民同遊客）進入娛樂場範圍。
籌碼換：賭場內唔使用人民幣，娛樂場只接受澳門幣或者港紙嘅投注。而唔同嘅賭場情況唔一，最細嘅籌碼嘅面值由幾十蚊到二百蚊不等，最大嘅面值可以去到驚人200萬蚊。
|
Subsets and Splits
No community queries yet
The top public SQL queries from the community will appear here once available.